
NOTICE    BIBLIOGRAPHIQUE 


Ce  poëme  dramatique,  n'eût-il  pas  d'au- 
tre mérite,  que  sa  rareté  excessive,  méritait 
d'être  réimprimé.  On  peut  assurer,  en  effet, 
qu'il  n'existe  pas  d'autre  exemplaire  que 
celui  de  la  Bibliothèque  de  l'Arsenal,  lequel 
a  servi  pour  cette  réimpression,  de  préfé- 
rence à  la  copie  que  M.  de  Soleinne  avait 
faite  lui-même  dans  son  grand  recueil  de 
pièces  manuscrites  (voyez  le  N°  3078  du 
catalogue  de  sa  bibliothèque,  tome  III,  pa- 
ge 26),  recueil  qui  est  aujourd'hui  à  la  Bi- 
bliothèque Impériale.  H  faut  rappeler  que 

M.  de  Soleinne  n'admettait  dans  ce  recueil, 
que  les  pièces  dont  il  jugeait  impossible  de 
trouver,  à  quelque  prix  que  ce  fût,  un  ex- 
emplaire de  l'édition  originale. 

Aucun  exemplaire  de  cette  pièce  étrange 
n'avait  probablement  jamais  passé  en  vente. 
P.  de  Beauchamps  la  décrivait  en  1735,  dans 
ses  Recherches  sur  les  Théâtres  de  France  (éàit. 
in-4,  2°  part.,  page  70),  d'après  le  seul  ex- 
emplaire connu,  qui  était  alors  dans  la  bi- 
bliothèque de  M.  de  Caligny  (B.  de  M. 
de  Cal.).  Le  duc  de  La  Vallière,  qui  réunit 
à  grands  frais  une  collection  théâtrale,  ne 
possédait  pas  encore  en  1768  les  Amoureux 
brandons,  puisqu'il  n'a  pas  cité  et  analysé 
cette  pièce  dans  sa  Bibliothèque  du  Théâtre 
français  ;  il  l'avait  fait  chercher  inutilement 
dans  tous  les  coins  de  la  France  et  de  l'Eu- 
rope. Ce  n'est  que  plus  tard  qu'il  en  devint 
possesseur,  par  les  soins  de  son  pourvoyeur 
ordinaire,  le  libraire  Chardin,  et  l'exem- 
plaire, en  assez  mauvais  état,  qui  provenait 
certainement  de  la  bibliothèque  de  M.  de 
Caligny,  ne  fut  pas  compris,  après  sa  mort, 
dans  le  catalogue  en  trois  volumes,  rédigé 
par  Guillaume  de  Bure.    Grâce  à  cet  oubli, 

il  entra  dans  la  bibliothèque  du  marquis  de 
Paulmy,  avec  tous  les  livres  qui  compo- 
saient les  six  volumes  du  second  catalogue 
rédigé  par  Nyon  l'aîné.  Voilà  comment  il 
se  trouve  aujourd'hui  à  la  Bibliothèque  de 
l'Arsenal. 

C'est  un  petit  volume  in-12  de  4  feuillets 
préliminaires,  dont  le  quatrième  est  blanc, 
et  de  184  pages.  Les  figures,  annoncées 
pompeusement  par  le  titre,  sont  des  bois, 
d'une  taille  grossière,  la  plupart  usés  et 
cassés,  qui  avaient  été  déjà  employés  dans 
différentes  impressions  et  qui  étaient  restés 
au  milieu  de  la  poussière  de  l'imprimerie. 
Deux  de  ces  bois,  ayant  presque  la  grandeur 
de  la  page  (pages  73  et  99)  sont  pourtant 
d'un  travail  assez  remarquable,  le  second 
surtout  qui  représente  un  gentilhomme,  en 
costume  de  la  cour  de  François  Ier,  éven- 
trant  de  son  épée  une  truie,  sur  le  dos  de 
laquelle  est  monté  l'enfant  Jésus  ou  tout 
autre  enfant  nu,  avec  un  nimbe  autour  de 
sa  tête.  L'imprimeur  ou  l'auteur  a  fait  de 
son  mieux  pour  rattacher,  tant  bien  que 
mal,  tous  ces  bois  au  texte  de  l'ouvrage. 

Le  feuillet  blanc  qu'on  remarque   à   la 

suite  de  la  préface  devait  être,  sans  doute, 
rempli  par  le  privilège;  or,  ce  privilège 
n'existant  pas,  on  peut  croire  que  le  libraire 
ne  l'a  pas  obtenu  et  que  le  livre  a  été  de  la 
sorte  empêché  de  paraître;  ce  qui  expli- 
querait sa  disparition  complète. 

On  ignore  le  nom  de  l'auteur,  et  nous 
n'avons  rien  découvert  à  ce  sujet.  Il  se  qua- 
lifie lui-même  le  serviteur  de  tous,  à  nul  ser- 
viteur, à  la  fin  de  son  épitre  à  tous  et  à  nul. 
P.  de  Beauchanrps  nous  fait  connaître  les 
initiales  du  nom  de  cet  auteur,  A.B.,  mais 
il  ne  nous  dit  pas  où  il  les  a  prises.  M. 
Goizet,  dans  son  Dictionnaire  universel  du 
théâtre  en  France,  ne  dit  rien  de  plus,  quoi- 
qu'il suppose  l'existence  de  deux  édition* 
des  Amoureux  brandons,  la  première  publiée 
dans  les  dernières  années  du  XVIe  siècle;  la 
seconde,  portant  la  date  de  1606. 

Tout  ce  que  nous  savons  de  l'auteur,  c'e-t 
sa  préface  ou  son  épitre  qui  nous  l'apprend. 
Selon  cette  préface,  son  livret  serait  une 
version  grecque  d'un  ancien  manuscrit;  il  avait 
l'intention  de  la  dédier  à  quelque  personna- 
ge de  mérite,  «  pour  estre  garanty  de  la 
dent  du  censeur,»  mais  il  a  craint  d'en  être 

pour  ses  pas  et  démarches,  sans  réussira 
se  faire  un  puissant  protecteur  :  aussi  bien, 
les  grands  seigneurs,  à  cette  époque,  répu- 
gnaient-ils à  donner  de  l'argent  à  un  char- 
latan :  «  on  appelle  aujourd'hui  ainsi  un 
pauvre  syavant  homme  ;  il  y  a  tant  de  fai- 
seurs de  nouveaux  livres,  que  le  tout  n'en 
vault  rien. »  L'auteur  des  Amoureux  bran- 
dons devait  être  bien  malheureux,  car  il  dé- 
clare que  mieux  vaudrait  travailler  à  la  terre 
et  planter  des  choux,  que  de  faire  des  livres. 
Il  ne  put  donc  mettre  son  ouvrage  sous  la 
sauvegarde  d'une  dédicace,  et  il  n'obtint 
pas  l'approbation  du  censeur. 

Cette  pièce,  pleine  d'aventures  extraor- 
dinaires et  d'imbroglios  romanesques,  a 
toutes  les  allures  d'une  ancienne  tragi-co- 
médie italienne  ou  latine  du  XVe  siècle  ;  c'est 
évidemment  du  latin  ou  de  l'italien,  qu'elle 
a  été  tirée.  On  reconnaît,  à  chaque  phrase, 
le  travail  du  traducteur.  P.  de  Beauchamps 
avait  dit  :  «  Cette  pièce  qui  est  très-libre  et 
très-longue,  ne  paroît  point  avoir  été  repré- 
sentée.» Le  savant  J.-Ch.  Brunet,  qui  a 
emprunté  à  Beauchamps  l'article  qu'il  con- 
sacre aux  Amoureux  brandons,  ajoute  cette 

note  qu'on  devra  rectifier  :  c<  Cette  pièce  est 
très-libre,  et  ne  se  trouve  que  fort  rarement  : 
d'après  cela,  elle  peut  occuper  une  place 
parmi  les  livres  chers.»  Si,  par  un  hasard 
inouï,  un  exemplaire  de  l'édition  originale 
se  présentait  dans  une  vente  publique,  nous 
pensons  qu'il  atteindrait  aisément  le  prix 
de  200  à  300  fr.,  mais  on  peut  être  sûr  que 
cet  exemplaire  ne  se  montrera  jamais. 

Ce  n'est  pas,  à  proprement  parler,  une 
pièce  de  théâtre,  faite  pour  la  scène,  c'est 
un  roman  dramatique  destiné  plutôt  à  la 
lecture  ;  ce  roman  n'est  pas  irès-libre,  quoi- 
qu'en  disent  P.  de  Beauchamps  et  J.-Ch. 
Brunet,  qui  le  répète  ;  mais  on  y  rencontre, 
dans  deux  ou  trois  scènes,  des  expressions 
grossières  et  des  images  peu  voilées, 
selon  la  mode  de  l'époque.  Le  drame  est, 
d'ailleurs,  fort  intéressant,  malgré  la  lon- 
gueur des  monologues  et  les  interminables 
déclamations  du  dialogue.  On  pourrait  com- 
parer cette  pièce  à  quelques  comédies  de 
l'ancien  théâtre  espagnol  et  surtout  à  la 

Célestine. 

P.  L. 

Au  mont  Sainct-Hilaire,  près  le  puits  certain 
aux  fleurs  royales 

M.  DC.  VI. 


EPISTRE  DE  L'AUTHEUR 

A    TOUS   ET   A   NUL 


Ce  livret  (qui  est  une  version  grecque  oVun 
ancien  manuscript)  me  demandoit  une  adresse 
à  quelque  personnage  de  mérite,  pour  estre 
garanty  de  la  dent  du  censeur,  et  je  consentois 
presque  de  V étiqueter,  pour  un  tel  demandeur 
en  matière  petitoire  contre  un  tel  défendeur, 
n'eust  esté  que  tout  considéré  par  arrest  de  la 
Cour,  il  n'y  a  si  beaux  composeurs  et  adres- 
seurs  de  livres  qui  ne  perdent  enfin  leur  procès. 
Les  plus  grands  griefs  qu'ils  allèguent  tous, 
sont,  qu'il  faut  avoir  mille  peines  pour  trouver 
l'occasion  oportune  de  parler  à  monsieur,  ou 
à  madame;  les  rencontrer  en  une  belle  humeur, 
et  à  jour  certain;  que  leurs  créanciers,  leurs 
despensiers,  ou  fournisseurs  de  leur  maison  ne 
les  ayent  point  invités  à  venir  prendre  une 
mauvaise  desserte  au  Chastelet  ou  à  la  Cour. 
Et  puis   quelque   ignorant    applaudisseur  a 

V  ingratitude  du  siècle,  viendra  dire  comme 
Judas  :  A  quoy  est  bon  de  perdre  ainsi  de 
V argent  pour  le  donner  à  un  charlatan  ?  (on 
appelle  aujourd'huy  ainsi  un  pauvre  sqavant 
homme.)  Il  y  a  maintenant  tant  de  faiseurs  de 
nouveaux  livres,  que  tout  n'en  vault  rien.  Mais 
la  repartie  est  prompte  :  il  y  aura  tousjours  des 
sots  et  des  ignorans,  il  n'y  aura  pas  tousjours 
des  hommes  de  lettres,  d'autant  qu'on  les  mes- 
prise  et  vilipende  trop,  et  qu'ils  sont  tres-mal 
recogneus.  Mal-heur  sert  à  quelque  chose; 
leur  vertu,  qui  ne  sçait  fléchir,  doit  se  roidir 
ailleurs  pour  trouver  les  moyens  d'estre  couverts 
contre  les  injures  d'une  fortune  ennemie,  et 
faudra  que  ce  travail  qu'ils  employent  si  inu- 
tilement pour  le  public,  ne  regarde  que  leur 
bien  et  repos  particulier  :  plustost  planter  les 
choux  de  leurs  jardins,  bescher  leurs  vignes, 
deffricher  leurs  tewes,  et  façonner  des  paniers, 
que  semer  si  ingratement  sur  ce  sable  populaire 
en  faisant  des  livres.  Il  n'est  que  de  prendre 
ce  beau  party,  et  dire  avec  le  poète  : 

Quin  tu  aliquid  saltem  potiàs,  quorum  indiget  usus, 
Viminibus  mollique  paras  derexere  junco  : 
Inventes  alium  si  te  hic  fastidit  Alexis, 

Le  serviteur  de  tous, 
a  nul  serviteur. 

FRANCIARQUE     ET     CALLIXENE 


ACTE    I 
Scène  I 

NlCOSANDRE 

Ce  seroit  mon  profit  si  j'avois  à  vous  reciter 
soubs  la  personne  de  quelque  autre  que  de 
moy-mesme  tant  de  sinistres  et  infortunez 
accidens,  qui  pendant  le  cours  de  mon  aage, 
que  j'ay  misérablement  tracé  jusques  à  ce 
jourd'huy,  me  sont  arrivés  en  divers  lieux. 
Vous  me  voyez  de  Roy  que  j'estois  autrefois, 
devenu   maintenant  chevalier,  suyvant  mes 

1* 

adventures,  où  il  semble  que  les  astres  m'ap- 
pellent, ainsi  que  je  puis  conjecturer  par  les 
sciences  que  j'ay  autrefois  traitées,  et  dont 
voicy  les  livres  que  j'ay  semez  par  toutes  les 
bibliothèques  de  l'univers.  Mais  comme  les 
hommes  ne  sont  jamais  contens  de  demeurer 
en  Pestage  auquel  leur  fortune  les  a  placez, 
se  voulans  tousjours  pousser  sur  le  vent  des 
occasions  qui  paroissent  belles,  de  faire  voille 
en  la  mer  de  leur  ambition  :  de  mesme  après 
que  j'en  acquis  quelque  cognoissance  et 
familiarité  avec  Minerve,  déesse  des  sciences, 
il  me  vint  une  volonté  de  voir  et  tracer  tout 
le  reste  du  monde,  jugeant  à  part  moy  que 
c'estoit  chose  reprochable  à  un  Roy,  doué  de 
forces  et  de  moyens,  de  demeurer  casaniere- 
ment  renfermé  dans  un  Palais,  tout  ainsi 
qu'un  villageois  soubs  sa  grotte.  Je  reçeus 
chez  moy  plusieurs  braves  chevaliers  qui,  au 
milieu  de  leurs  heureuses  courses,  leur  chemin 
s'adonnant  par  mon  pays,  me  vinrent  pré- 
senter leur  service,  et  recognoistre  pour  tel  que 
j'estois,  demandans  humblement  mes  passe- 
ports et  sauf-conduits.  Ceux-là  augmentèrent 
de  moitié  ce  désir  de  voyager,  qui  desjà  avoit 
pris  sa  naissance  en  moy,  et  par  le  récit  de 
leurs  braves  faits,  et  hazardeuses  entreprises 
en  faveur  de  leurs  dames  et  maistresses, 
embrasèrent  mon  âme  du  désir  d'une  pareille 
gloire. 

Je  ne  m'estois  point  encores  lié  du  neud 
conjugal,  lorsque  contre  le  conseil  de  mes 
plus  familiers  amis,  et  du  Sénat  de  ma  prin- 

cipale  ville,  je  rouira  entreprendre  un  voyage 
outre  mer,  pour  la  renommée  d'une  dame 
dont  j'avois  ouy  faire  de  louai. les  récits  par 

un  chevalier,  le  plus  hardy  et  vertueux  de 
tous  ceux  que  j'avois  veus.  Me  voilà  donc 
embarqué  avec  trente-quatre  navires,  laissant 
l'intendance  et  maniement  de  mon  Royaume 
à  deux  des  plus  sages  vieillards  de  mes  terres, 
ausquels  je  donna}*,  pour  estre  mieux  res- 
pectez et  honorez  par  moy,  le  nom  et  tiltre 
de  Princes  du  Sénat.  Je  ne  vous  blasme  point, 
bons  pères;  je  sçay  que  vous  estes  morts 
innocents  de  la  perte  de  mes  villes  et  de  tous 
mes  biens,  et  que  ceste  gent  infidèle,  qui 
a  misérablement  captivé  tout  le  reste  de  mes 
subjects,  s'est  à  trop  grande  foule  et  trop 
brusques  efforts  ruée  sur  vous  pour  y  pouvoir 
résister.  Je  ne  pouvois  moy-mesme,  quand 
j'eusse  esté  avec  vous,  sinon  en  mourant 
honorablement  pour  vostre  défense,  n'avoir 
point  le  regret  de  vous  survivre  et  vous  voir 
misérablement  captifs  soubs  Pauthorité  d'un 
tyran,  qui  ne  vous  fait  pas  seulement  changer 
de  condition,  mais  encores  de  religion,  et 
adorer  avec  luy  les  Dieux  profanes.  0  Prince 
infortuné  que  je  suis!  où  est  l'homme  sur  qui 
le  misérable  destin  soit  aussi  sinistrement 
tombé  que  sur  moy?  et  qui  est  celuy  tant 
disgracié  de  la  bonne  fortune  qui  ait  servy 
de  fable  à  tout  le  monde,  ainsi  que  je  fais 
encores,  sans  avoir  l'yssuë  de  mes  travaux? 
Le  ciel,  l'air,  la  terre,  les  eaux,  et  tout  ce 
qu'il  y  a  de  choses  créées  dans  ceste  grande 

ceinture  azurée,  m'ont  à  leur  tour,  et  quasi 
à  la  foule  l'un  de  l'autre,  fait  ressentir  les 
efforts  de  leur  indignation,  comme  si  c'eust 
esté  une  vengeance  retombante  sur  moy  pour 
la  faute  que  j'avois  commise  d'abandonner 
mon  peuple.  M'accuseray-je  donc  d'avoir 
donné  occasion  à  mes  ennemis,  ou  les  avoir 
suscitez  par  cette  mienne  absence  d'entre- 
prendre sur  mes  subjects  ce  qu'ils  eussent 
aussi  hardiment  osé  quand  j'eusse  esté  avec 
eux?  et  doy-je  estre  puny  d'une  desloyauté 
qui  n'entra  jamais  en  mon  âme?  Ouy,  je  le 
dois,  et  c'est  l'ire  vengeresse  qui  me  suit, 
puisqu'au  milieu  de  la  mer  les  poissons  se 
sont  assemblez  sous  mon  navire,  en  si  grande 
multitude  qu'ils  l'ont  fait  pirouetter  dans  l'eau 
et  submergé  ceux  qui  m'accompagnoient.  Les 
vaisseaux  qui  m'avoient  suivy  ont  faict  une 
partie  naufrage  à  ma  veuë  contre  les  bancs 
et  rochers,  ne  sachant  quelle  part  les  autres 
ont  esté  poussez  ;  de  sorte  qu'ayant  à  grande 
peine  pris  terre  en  ce  païs,  ainsi  que  par 
vengeance  je  foulois  des  poissons  aux  pieds, 
un  nouveau  accident  m'est  arrivé.  Celuy  que 
la  fortune  disgracie  une  fois,  lorsqu'elle 
seule  l'avoit  eslevé  à  un  bien  dont  il  se  doit 
contenter,  trouve  peu  souvent  où  se  ranger 
et  mettre  à  couvert  contre  ses  indignations 
vengeresses,  tant  elle  prend  grand  plaisir  à 
se  jouer  des  hommes.  Je  me  depitois,  dy-je, 
contre  ces  poissons,  lorsqu'un  Centaure  venant 
à  grande  course  m'aborder  par  derrière,  me 
décoche  une  flèche  dont  j'evitay  le  coup  pour 

m'estre  tourné  au  Bifflement  <lu  traict,  ayant 
aussitost  mis  la  main  à  Veepée  :  en  sorte 
qu'après  un  long  combat  contre  ce  monstre, 
je  demeuray  Mess.'  ni  la  cuisse,  sans  que  je 
luy  peusse  faire  aucun  dommage,  sinon  que 
je  coupay  la  corde  de  son  arc.  Qu'eussé-je 
faict  en  un  païs  estrange,  ainsi  destitué  de 
tous  moyens,  et  sachant  au  vray  la  perte  de 
mon  Royaume,  sinon  me  ranger  au  plus 
honneste  party  qui  se  pouvoit  présenter, 
trouvant  la  miséricorde  ouverte  au  cœur 
d'une  tres-noble  dame,  laquelle  estant  bien 
informée  de  ma  qualité,  mes  conditions,  et 
mon  extraction,  daigna  me  prendre  à  mary, 
quoyque  lors  je  fusse  sans  aucune  espérance 
de  pouvoir  rien  recouvrer  de  tout  mon  bien. 
Après  de  si  longs  travaux,  ce  m'a  encores  esté 
un  très-doux  contentement  de  trouver  un 
repos  si  agréable  près  d'une  si  noble  et  si 
vertueuse  dame  ;  mais  ce  qui  redouble  ce 
mien  contentement  est  que  d'elle  j'ay  eu  un 
beau  fils,  qui  sera  un  jour  l'appuy  et  le 
support  de  ma  débile  vieillesse,  et  auquel 
j'espère  laisser  le  bien  que  j'acquiers  par 
mon  bon  mesnage,  outre  l'espérance  que  j'ay 
qu'un  jour  sa  valeur  le  rendra  possesseur  du 
Royaume  qui  luy  est  acquis  par  le  droict  de 
nature. 

Scène    II 

SOPHOGINE  et  MELANCIE 

SOPHOGINE 

Quoyqu'il  semble  que  je  me  sois  beaucoup 
oubliée,  d'avoir  si  long  espace  de  temps 
manqué  du  devoir  de  visite,  lequel  'je  vous 
devois  pour  l'ancienne  familiarité  que  de 
vostre  grâce  nous  avons  eue  ensemble,  lorsque 
nous  estions  filles  et  bonnes  voisines,  ceneant- 
moins  quand  vous  aurez  ouy  mes  excuses, 
je  croy  que  vous  ne  m'en  donnerez  aucun 
blasme.  Il  y  a  bien  un  an  et  davantage  que 
je  n'ay  fréquenté  par  la  ville,  ny  veu  aucune 
de  celles  avec  lesquelles  j'ay  esté  eslevée, 
pour  ce  que  de  mon  propre  mouvement,  et 
esprise  de  la  vertu  d'un  noble  personnage 
estranger,  j'ay  faict  chose  que  tous  mes 
parens  ont  blasmée,  m'accusans  de  légèreté 
et  peu  d'esprit,  d'avoir  espousé  un  homme  de 
rien,  à  ce  qu'ils  disent,  qui  au  premier  vent 
me  laissera  vefve  de  luy,  et  mariée  à  un 
perpétuel  deshonneur  d'eux  et  de  moy. 

Melancie 

Qui  a-il  donc,  ma  chère  alliance  Sophogine? 
Estes-vous  mariée?  Je  vous  asseure  que  je 
suis  encores  à  l'apprendre,  car  il  me  semble 
que  je  n'ay  ouy  parler  d'aucune  solemnité 
de  vos  nopces,  et  que  si  eussiez  faict  quelque 

assemblée  de  vos  amis,  que  vous  ne  m'eussiez 
pas  oubliée.  Vous  sçavez  trop  mieux  que  je 
ne  veux  dire,  combien  je  vous  suis  fidèlement 
acquise,  pour  les  louables  qualitez  que  j'ay 
recogneuës  en  vous  deslors  que  nous  estions 
petits  enfans;  mais  je  voy  que  vous  n'aymez 
pas  à  ouïr  parler  de  vos  mérites  ;  dittes-moy 
un  peu  de  vos  amours,  si  c'est  chose  qui  ne 
vous  vienne  point  à  contre  cœur  :  car  je  ne 
voudrois  pas,  pour  me  le  redire,  que  vous 
en  rafreschissiez  les  douleurs,  s'il  y  en  avoit 
aucunes. 

•SophogIne 

Je  m'excuseray  premièrement  de  l'honneur 
que  vous  me  faites  tousjours,  et  diray  que  si 
vous  avez  remarqué  quelque  chose  en  moy 
qui  ressentist  la  vertu,  que  ça  esté  rostre  bel 
esprit  qui  a  bien  sçeu  appliquer  les  choses 
qu'il  voyoit  à  des  qualitez  et  complexions 
louables,  car  je  me  suis  trouvée  de  tout 
temps  manque  de  ce  jugement  et  prudence 
que  vous  dittes.  Pour  venir  donc  à  ce  que 
vous  desirez  sçavoir  de  moy,  je  vous  diray 
qu'il  y  a  quelque  temps  qu'en  notre  voisinage 
arriva  un  honneste  homme,  doué  de  plusieurs 
louables  qualitez,  mais  sur  toutes,  d'un  esprit 
admirable  et  d'une  sagesse  pareille,  qui  fut 
amené  en  une  compagnie  où  j'estois  par 
quelques  jeunes  hommes,  lesquels  l'avoient 
accosté,  et  l'aymoient  pour  ce  qu'il  estoit  fort 
sortable.  Celuy-cy  sçavoit  entre  autres  choses 

de  mise  parmy  les  dames,  très-bien  pincer 
le  luth  et  chanter  de  mesme,  outre  qu'à  la 
dance  il  s'y  manioit  d'un  port  qui  avoit  en 
soy  je  ne  sçay  quoy  d'une  majesté  royale. 
De  vray  ceux  qui  l'avoient  là  amené  disoient 
qu'il  estoit  Roy,  qui  fut  la  cause  que  chacun 
pour  compassion  de  sa  misère  jettoit  les  yeux 
sur  luy.  Quant  à  moy,  je  ne  sçay  si  ce  fut 
plus  par  compassion  que  par  amitié,  que 
particulièrement  j'entretins  cet  homme,  qui 
n'entretint  aussi  que  moy  de  toutes  celles 
qui  estoient  en  la  compagnie  :  et  mesme  que 
par  une  petite  jalousie,  qui  est  tousjours 
parmy  nous,  comme  vous  sçavez,  elles  m'ap- 
pelèrent la  Royne  bergère,  car  cet  homme 
avoit  l'habit  d'un  berger. 

Melancie 

Est-ce  donc  la  vérité  qu'il  est  Roy?  Vraye- 
ment  le  party  n'est  que  tres4ionorable,  quoi- 
qu'il soit  pauvre  ;  vous  avez  assez  de  biens 
pour  luy  et  pour  vous,  et  sans  plus  d' estât 
que  vous  avez  peu  mespriser  plustost  les 
richesses  que  la  vertu,  ce  qui  se  pratique 
peu  aujourd'huy,  veu  que  nous  faisons  plus 
d'estat  du  contraire.  C'est  en  quoy  je  ne  puis 
assez  nous  blasmer  nous-mesmes,  de  ce  que 
nous  ne  tenons  aucun  costé  des  jeunes  hommes 
de  bon  esprit,  et  douez  d'une  aussi  belle 
nature  que  de  belles  et  rares  qualitez,  qui  ne 
nous  sont  rien,  s'ils  n'ont  autant  de  richesses 
que  nous  desirons.  Aussi  il  arrive  souvent  à 

plusieurs  de  nous,  que  pour  n'avoir  regardé 
qu'aux  richesses,  nous  ayons  de  vérité  des 
biens,  maie  avec  cela  nous  avons  des  hommes 
qui  ne  les  Bçavenl  pas  gouverner,  et  en 
mesusent  aussi  sottement  que  nous  avons 
esté  sottes  de  ne  faire  estât  d'eux  que  par 
leur  revenu.  Ne  feignez  donc  point  de  me 
dire  tonte  vostre  adventure,  estant  asseurée 
que  vous  la  racontez  à  une  personne  qui  pour 
cela  vous  en  loue  et  prise  encores  davantage. 

SOPHOGINE 

Très  -  honorable  Melancie,  excusez  si  je 
vous  appelle  encores  par  vostre  nom  :  c'est 
un  traict  de  nostre  ancienne  familiarité  qui 
m'est  eschappé.  Celuy  dont  je  vous  parle,  que 
j'ay  pris  pour  mary,  est  véritablement  Boy 
d'un  très-beau  et  tres-riche  Royaume,  situé 
sous  la  Zone  tempérée,  du  costé  du  Levant, 
sur  les  confins  de  l'Asie,  appelé  Tarrancire . 
dont  la  capitale  ville  porte  le  nom  de  Beza- 
rach;  et  quatre  autres  circonvoisines,  quasi 
esgales  en  grandeur,  sont  nommées  par  ceux 
du  païs  Trusquerne,  Lamprie,  Orphace,  et 
Nuringe.  Je  ne  vous  puis  nommer  les  autres 
qui  sont  en  grand  nombre  et  toutes  tres-opu- 
lentes  et  bien  munies  au  temps  qu'il  en  estoit 
-seur,  et  n'est  pas  qu'assez  souvent  il 
n'en  ait  dit  les  situations  et  les  spécialités  ; 
mais  je  n'ay  plus  la  mémoire  que  j'avois,  pour 
ce  que  la  tristesse  que  je  conçoy  à  part  moy 
allentit  beaucoup  les  forces  de   mon  esprit, 

et  sans  cesse  je  pleure  pour  un  reproche  qui 
m'est  donné  sans  subject. 

if  E  L  A  N  C  I  E 

Vous  n'estes  pas  seule  qui,  pour  avoir  bien 
faict,  en  remportez  du  blasme,  cela  est  com- 
mun à  la  vertu,  qui  a  l'envie  pour  compagne: 
car   les   braves    resolutions    ne   se    laissant 
gouster  à  toutes  sortes  d'esprits,  il  est  besoin 
que  ceux  qui  n'ont  telle  générosité  detractent 
pour   leur    honneur    de   l'honneur    d'autruy, 
auquel   ils   ne   peuvent    atteindre,   et  qu'ils 
apprennent  à  vitupérer  ce  qu'ils  ne  peuvent 
imiter.    Je   voy  bien    que    ce   subject   vous 
f asche  ;  changeons  nostre  discours.    Vous  me 
voyez  icy  entre  mes  bras  une  petite  fille  qui 
est  le  fruict  de  mon  mariage  :  mais  vous  avez 
monstre  que  vous  estes  plus  généreuse  que 
moy,    d'avoir  commencé  par   ce  beau  petit 
masîe,    qui  me   plaist  infiniment,  tant   il   a 
l'œil  agréable  et  la  façon  gentille.    Pleust  à 
Dieu  que  l'un  et  l'autre  de  nos  enf  ans  fussent 
en  aage  de  pouvoir  estre   mariez  :  nous    en 
ferions   l'alliance     bientost   pour    continuer 
nos    amitiés,   et  les  renouer  par   ces   beaux 
liens.    Je  n'estimerois  point  que  plus  d'heur 
leur  peust  arriver  à  l'un  et  à  l'autre;    si   ce 
n'est  que  pour  la  louange  de  vostre  petit  gar- 
çonnet vous  vouliez  dire  que  ceux  de  sa  sorte 
cherchent   tousjours    leur    adventur.?,    et    la 
rencontrent  ordinairement  bonne,  lorsqu'ils 
sont  douez  de  belles  vertus. 

SoPHOGIHl 

il  bien  me  changer  mon  dueil  en  una 
extrême  Liesse,  d'ouïr  tels  propos  de  vous  : 
quel  plus  grand  heur  pourrait  arriver  à  mon 
fils,  que  d'entrer  en  vostre  alliance,  pour, 
-(Mis  la  faveur,  appuy  et  authorité  de  vostre 
ma iv.  essayer  par  armes  à  conquester  ce  que 
sun  père  a  perdu  et  ne  peut  recouvrer,  pour 
estre  destitué  de  moyens,  et  desjà  sur  le 
desclin  de  sonaage,  en  tant  qu'il  doit  plustost 
cercher  à  establir  son  repos  qu'à  se  hazarder 
en  me  délaissant,  et  défaillir  trop  tost  à  ce 
sien  fils,  avant  qu'il  le  puisse  instruire  et  luy 
enfler  le  courage  pour  chasser  à  son  tour  les 
ennemis  hors  le  Royaume  de  son  père.  Il  ne 
sera  jamais  si  grand  ny  si  puissant  en  biens 
et  authorité,  qu'il  luy  fust  desavantageux 
d'entrer  en  vostre  alliance  :  car  pour  les 
beautez,  ceste  petite  fillette  ne  peut  qu'elle 
ne  vous  ressemble,  et  je  voy  desjà  vostre 
visage  raccourcy  sur  le  sien,  tant  ses  yeux, 
sa  bouche,  son  front  et  ses  cheveux  me 
semblent  rostres.  Helas!  quel  bon-heur,  si 
avec  l'aage  cette  volonté  naissoit  au  cœur 
de  nos  enfans,  et  que  vostre  mary  consentist 
que  cela  arrivast.  Mais  nous  parlons  de  choses 
que  de  ma  part  je  n'estime  point  trop  esloi- 
gnées,  et  desjà  je  me  deçoy  moy-mesme  pour 
l'honneur  que  vous  me  faites,  tant  il  me 
semble  que  ce  que  nous  disons  doit  un  jour 
estre  véritable.  Je  recognois  neantmoins 
combien  à  l'advenir  les  mérites  de  vostre  fille 

seront  plus  grands  que  ne  portera  la  basse 
condition  de  mon  fils,  que  la  fortune  a  faict 
naistre  pauvre,  d'un  père  qui  estoit  Roy  tres- 
puissant. 

Melancie 

Je  vous  proteste,  ma  chère  alliance,  que  ce 
nom  qui  a  esté  entre  nous  de  son  commence- 
ment donné  à  l'adventure,  se  verra  un  jour 
véritable,  ou  il  ne  tiendra  qu'à  vous  et  à  votre 
fils,  et  plustost  je  mourray  que  jamais  je 
consente  que  ma  fille  soit  mariée  à  autre  qu'à 
iuy.  Baisez,  mon  mignon,  baisez  vostre  petite 
amoureuse. 

Sophogine 

Mettez  donc  la  main  au  bonnet,  mon  fils, 
et  dittes  grand  mercy  à  Madame,  qui  veut 
bien  que  vous  baisiez  sa  petite  fille.  Mais 
ce  n'est  point  moquerie,  voyez  comme  mon 
petit  Franciarque  embrasse  estroictement 
vostre  Callixene.  C'est  assez,  mon  mignon, 
c'est  assez  ;  ne  la  serrez  pas  si  fort,  vous  luy 
ferez  mal.  Voilà  le  premier  baiser  qu'il  a 
encores  donné  à  personne  ;  il  n'en  sçait  que 
ce  que  la  nature  luy  a  appris  :  il  faut  bien 
estre  plus  sage,  Franciarque. 

Melancie 

Mon  Dieu,  quel  plaisir  de  voir  ces  tendres 
âmes  s'embrasser  innocemment  !   On  dit  que 

les  premiers  hommes  estoient  comme  cela, 
mais  qu'ils  soiil  ptlifl  après  devenus  meschans. 
Je  vous  confirme  encores  mon  propos,  qu'il 
ne  tiendra  que  de  vostre  paît  que  nos  enfans 
ne  contractent  entre  eux  une  alliance  actuelle, 
en  lieu  de  l'imaginaire  que  nous  avons  entre 
nous.  Je  m'acquitteray  de  mon  devoir  envers 
vous,  et  reciproqueray  à  l'honneur  que  m'avez 
fait  de  me  venir  voir,  vous  priant  que  sans 
user  de  cérémonies  (si  vostre  chemin  s'adonne 
par  deçà)  vous  entriez  privement  en  ceste 
maison,  qui  este  vostre,  en  laquelle  vous  serez 
tousjours  reçeuë  de  pareille  affection  que  je 
vous  la  voue  maintenant. 

SOPHOGINE 

Je  serois  bien  ingrate  et  incivile,  si  reco- 
gnoissant  l'honneur  que  vous  me  faites,  je 
ne  m'acquittois  du  devoir  que  je  vous  dois 
porter  pour  double  respect,  l'un  de  vostre 
qualité,  qui  faict  qu'il  me  sera  tousjours  tres- 
favorable  d'avoir  entrée  en  vostre  maison, 
l'autre  pour  entretenir  nostre  amitié,  puisqu'il 
vous  plaist  que  je  parle  ainsi  à  vous.  Et  quant 
à  ceste  visite  que  vous  me  promettez,  je  serois 
marrie  qu'eussiez  pris  la  peine  de  descendre 
de  vostre  coche,  pour  voir  une  si  petite  maison 
que  la  mienne,  qui  neantmoins  sera  bien 
vOstre  toutes  et  quantes  fois  qu'il  vous  plaira. 

Scène  III 

Franciarque 

Pendant  que  mon  père  et  ma  mère  entre- 
tiennent leurs  amis  qui  les  sont  icy  venus 
veoir,  et  discourent  de  païs  lointains,  dont  je 
n'ay  aucune  cognoissance,  je  me  suis  retiré 
à  part  pour  prendre  un  quart  d'heure  mes 
esbats  dans  l'enclos  de  la  maison,  et  si 
ce  bel  air  continue,  je  sortiray  pour  aller 
jusques  à  cette  grande  forest,  où  est  la  fon- 
taine de  Callidorie.  Seulement,  je  suis  marri 
que  je  n'ay  amené  quelqu'un  de  la  maison 
avec  moy,  non  que  je  craigne  chose  aucune, 
mais  parceque  parmy  les  champs  un  com- 
paignon  sortable  et  joyeux  apporte  un  très- 
grand  contentement.  Quand  on  est  plusieurs 
ensemble,  on  prend  divers  subjects  de  s'es- 
battre,  pource  que  les  uns  s'advisent  d'une 
plaisanterie  à  quoy  les  autres  ne  pensent  pas, 
et  jamais  les  subjects  de  passe-temps  ne 
manquent.  Si  ne  veux-je  pas  (puisque  je 
me  suis  oublié  d'appeler  quelqu'un)  com- 
mencer ma  promenade  par  un  regret  :  car  si 
mon  âme  demeuroit  triste,  je  n'aurois  point 
de  plaisir  par  l'object  des  choses,  tant  fus- 
sent-elles agréables.  Quand  j'ay  bien  tout 
considéré  à  part  moy,  je  me  resouls;  il  vaut 
beaucoup  mieux  que  je  sois  seul  que  mal 
assorty  de  compaignon  :  il  voudroit  possible 
aller  où  il  ne  me  plairoit  pas,  et  s'en  retourner 

au  Logis  auparavant  que  je  me  Eusse  entiè- 
rement contenté.  L'esprit  de  L'homme  est 
capable  de  s'entretenir  à  part  soy  :  il  a 
Le  discours  et  la  raison  pour  compaignons 
fidèles,  qui  ne  luy  manqueront  jamais;  ce 
qui  se  peut  craindre  est  qu'il  les  couche  sur 
de  mauvais  Bubjects,  et  qu'il  pense  en  des 
choses  que  l'honnesteté  défend.  Or  je  n'ay 
point  cette  volonté,  mais  seulement  de  tracer 
çà  et  là,  tantost  une  de  ces  allées,  tantost 
l'autre,  admirant  l'artifice  du  jardinier,  qui 
de  ces  ciprès  a  eslevé  de  grandes  colonnes 
et  des  globes  sur  icelles,  avec  autant  de 
proportions  et  symétrie,  comme  si  c'estoit 
pour  soustenir  de  grands  bastimens.  J'admire 
en  la  nature  ce  qu'elle  fait  ;  mais  l'art  supplée 
beaucoup  à  son  défaut  :  voilà  des  vases  et  des 
cassolles  aussi  proprement  arrondis  comme 
si  l'on  les  avoit  façonnés  sur  le  tour,  et 
me  plaist  fort  de  veoir  que  les  branchages 
s'entrelacent  l'un  avec  l'autre  par  le  dedans, 
se  nouent  d'eux-mesmes  après  qu'on  leur  a 
un  peu  aydé,  laissans  au  dehors  un  parement 
verd  de  leurs  petites  feuilles.  Encores  la 
grâce  redouble  en  l'ouvrage  par  ce  peu  de 
lierre  qui  serpente  en  rond  jusques  autour 
des  anses,  qui  en  sont  plus  couvertes  que 
le  reste  du  vase  :  cela  seroit  suffisant  pour 
m'arrester  un  long  temps,  car  je  loue  volon- 
tiers ce  qui  est  bien  faict,  et  m'y  arreste 
d'autant  plus  curieusement,  que  je  me  ressou- 
viens que  mes  maistres  m'en  ont  voulu  dire 
autrefois  quelque  chose.  Je  recognois  main- 

tenant  que  les  choses  dont  j'entendois  parler, 
se  monstroient  à  mon  esprit  d'une  autre  face 
qu'elles  ne  sont,  car  je  les  concevois  mal  :  il 
n'est  point  de  si  belle  estude  que  celle  de 
la  practique,  et  je  regrette  qu'on  ne  s'est 
plustost  advisé  de  former  mon  esprit  sur  les 
choses  que  penser  former  les  choses  dans 
mon  esprit.  L'un  est  beaucoup  plus  facile 
que  l'autre  :  car  en  un  clin  d'œil  j'apprens  ce 
qu'en  huict  jours  je  n'ay  sçeu  bien  entendre. 
Or  cependant  que  je  m'entretiens  de  ces 
pensemeas,  me  voicy  arrivé  près  la  belle 
fontaine  de  Callidorie;  je  suis  encores  à 
apprendre  (quoyque  cette  maison  soit  à  mon 
père)  si  c'est  sans  artifice  que  cette  grotte 
est  ainsi  cavée,  et  si  ces  arbrisseaux  qui  luy 
font  ombre  n'ont  point  esté  plantez  de  cette 
façon  par  main  d'homme  :  ce  lieu  cy  seroit 
bien  favorisé  de  la  nature,  si  elle  l'avoit 
rendu  tel  d'elle-mesme.  Je  recognois  bien 
que  ce  haut  canal,  qui  porte  l'eau  par  dessus 
ce  bassinet  de  jaspe,  a  esté  adjousté  ;  mais  je 
ne  puis  comprendre  comment  elle  monte  ainsi 
d'elle-mesme,  veu  que  je  voy  sa  source  coul- 
lante  à  fil  d'eau  entre  les  caillottes  de  la  roche. 
Il  faut  nécessairement  que  ce  soit  une  outre 
source  que  l'on  ait  tirée  :  car  celle-cy  mesme 
ne  monteroit  pas  ainsi,  joinct  que  ceste  eau 
qui  tombe  de  si  hault,  n'est  pas  si  fraische 
que  celle-cy  qui  est  plus  coye  et  tranquille. 
Il  me  prend  une  envie  de  boire  ;  on  dict  bien 
vray  que  l'object  des  choses  excite  le  désir, 
je  n'avois  nulle  soif  quand  je  suis  sorty  du 

logis  :  car  si  j'eusse  pensé  411e  cette  altéra- 
tion me  i'ust  venue,  j'eusse  apporté  avec  moy 
tna  petite  gondole.    D'autant  quejen'aypas 

accoutumé  de  boire  dans  mes  mains,  il  vaut 
mieux  que  je  me  penche  un  peu  pour  prendre 
l'eau  ]>lus  à  mon  aise.  <  )  bon  Dieu,  que  voy-je! 
Quoiqu'un  qui  me  ressemble  bien  s'est  noyé 
là  dedans;  je  crains  que  cecy  me  soit  d'un 
mauvais  augure  :  je  veux  veoir  de  plus  près 
ce  que  c'est.  Je  serois  bien  marri  qu'on  eust 
ouy  ce  que  je  viens  de  dire;  on  m'estimeroit 
encore  bien  sot.  Mais  quoy,  les  premiers 
mouvemens  des  hommes  ne  sont  pas  en  leur 
puissance  ;  ils  disent  souvent  beaucoup  de 
choses  où  leur  langue  court  la  poste,  et  leur 
esprit  ne  va  que  le  pas,  puisqu'à  son  temps 
étant  arrivé  au  but  il  recognoit  avoir  tres-mal 
parlé.  Il  m'en  vient  d'advenir  autant;  car 
faute  d'avoir  considéré  que  l'eau  est  haulte 
dans  ce  bassin,  et  que  l'ombrage  l'entourne 
de  toutes  parts,  tellement  qu'il  ne  reçoit  qu  un 
contre -jour  du  costé  de  septentrion,  que 
l'object  qui  luy  est  présenté  se  fait  voir  entre 
le  lustre  de  l'eau  et  luy-mesme,  comme  je 
vois  ma  face  icy.  Je  ne  me  suis  encore  veu 
dans  aucun  miroir,  qui  m'ait  si  naïfvement 
représenté  la  grâce  que  j'ay.  Nos  glaces  sont 
si  estroittes,  que  nous  ne  nous  y  voyons  que 
le  bout  du  nez  ;  je  me  voy  icy  tout  entier.  Je 
veux  certes  à  l'advenir  tenir  plus  de  compte 
de  moy  que  je  n'ay  cy-devant  faict,  et  pour 
commencer  je  veux  laver  ma  face  avec  mon 
mouchoir;   car  il  n'est  pas  bon  de  la  laver 

tout  creuëment  d'eau  :  cela  déflore  le  teint,  et 
fait  que  le  hâle  nous  saisit  plustost,  endur- 
cissant la  peau  par  la  continuation,  pource 
que  la  trop  grande  frescheur  de  l'eau  cuit 
et  brusle  peu  à  peu  ceux  qui  ont  la  chair 
douillette  comme  je  l'ay.  Voilà  que  me  vaut 
d'estre  venu  seul  :  je  me  lave  tant  qu'il  me 
plaist,  sans  que  je  scandalise  personne;  et  je 
puis  dire  hardiment  que  je  prens  autant  de 
contentement  que  l'une  de  mes  mains  manie 
l'autre,  comme  si  je  tenois  celles  de  la  plus 
belle  fille  du  monde.  Est-ce  pas  une  très- 
grande  folie  à  nous  de  faire  les  passionnez 
pour  des  dames,  qui  au  bout  de  la  carrière  se 
mocquent  parfois  de  nos  actions,  et  payent 
souvent  d'une  risée  tous  les  officieux  devoirs 
que  nous  leur  rendons.  Il  faut  tant  de  céré- 
monies, tant  de  badinages  autour  d'elles,  tant 
de  desguisemens  d'actions,  tant  contrefaire 
de  sottises,  que  j'estime  celuy  qui  est  longue- 
ment amoureux  d'elles,  devenir  à  la  fin  tout 
sot  et  badin,  pour  s'estre  voulu  plaire  à  cela, 
afin  de  leur  plaire.  Ceux  qui  auprès  des  dames 
se  portent  avec  trop  de  discrétion  et  modestie 
sont  estimez  sots  pour  ne  point  estre  sots,  et 
faut  qu'ils  le  deviennent  pour  n'en  avoir  plus 
la  réputation,  tout  ainsi  que  nous  n'avons  pas 
besoin  de  dire  que  le  soleil  est  clair,  d'autant 
que  c'est  sa  nature  d'estre  tel.  Elles  veulent 
que  nous  leur  déferions  un  certain  advantage 
par  dessus  nous,  comme  si  nous  ne  pouvions 
estre  sans  elles:  que  nous  apprenions  à  les 
adorer  ne  plus  ne  moins  que  si  elles  estoient 

autrioei  de  nostre  conservation,  et  de< 
qu'il  doua  faillis!  adorer  pour  implorer  leur 
foreur.  J'estime  celuy-là  bien  heureux  qui 
peut  vivre  à  part  Boy  content  de  soy-mesnn  . 
sans  aller  bruslant  dans  un  l'eu  pestilenccux 
qui  consume  et  dévore  le  plus  beau  de  sa 
substance  et  de  ses  ans,  et  quelque-fois  le 
précipite  en  un  tres-dangereux  désespoir.  Je 
ne  sçay  que  nos  poètes  et  nos  peintres  n'ont 
plustost  feint  l'Amour  en  forme  de  quelque 
ours,  lion,  ou  tigre,  que  d'en  faire  un  Dieu, 
puisque  le  plus  souvent  ce  n*est  qu'une  brutale 
sensualité  qui  nous  porte  à  ces  désirs  déréglez, 
et  de  mettre  nostre  souverain  bien  à  la  jouis- 
sance de  telle  chose  que  nous  aimons,  qui  ne 
nous  peut  aucunement  aymer.  Que  si  l'on 
doit  juger  de  la  nature  des  choses  selon  leurs 
effects,  nous  trouverons  plus  de  cruautés  et 
d'actes  indignes  d'humanité  arrivés  par  l'A- 
mour que  d'autres,  et  n'ay  besoin  que  j'en  ra- 
fraîchisse la  mémoire  de  moy-mesme,  puisque 
je  luy  veux  entièrement  renoncer,  et  en  mes- 
pris  de  luy,  mespriser  toute  personne,  pour 
ne  faire  à  l'advenir  plus  estât  que  de  moy- 
mesme.  Ay-je  pas  assez  de  quoy  m'entretenir 
en  mes  pensées?  Faisant  maintenant  pro- 
fiter ce  que  j'ay  autre-fois  appris  par  estude, 
m'adonnant  à  l'exercice  des  armes  pour  m'y 
rendre  parfait  et  redoutable,  afin  qu'un  jour 
les  moyens  et  le  courage  m'estans  accreus, 
je  fa.ee  service  à  quelque  grand  Roy,  pour 
puis  après  sous  son  authorité  et  conduite 
eslever  mon  nom  par  dessus  le  commun,  et 


24       LES  AMOUREUX  BRANDONS 

faire  cognoistre  que  vrayement  un  cœur 
royal  m'est  demeuré,  nonobstant  la  disgrâce 
de  la  fortune.  Possible  que  meu  de  compas- 
sion envers  moy,  et  cognoissant  aux  effects 
la  merveille  de  mes  prouesses,  il  me  donnera 
un  commandement  en  ses  armées,  et  puis 
après  luy  ayant  rendu  tous  devoirs  de  fidé- 
lité, permettra  que  j'essaye  de  recouvrer  le 
Royaume  et  les  terres  qui  ont  esté  usurpés 
sur  mon  père.  Aussi,  embrasé  du  noble  feu  de 
Mars,  qui  seul  est  capable  de  faire  reluire  les 
hommes  par  dessus  le  vulgaire,  et  les  eslever 
au  plus  haut  estage  des  degrez  de  vertu, 
je  mespriseray  toute  autre  divinité  que  la 
sienne,  sans  songer  à  aucun  amour  qu'à 
celuy  d'augmenter  ma  gloire,  et  m'establir 
au  throsne  qui  seroit  deu  à  la  majesté  de 
mon  père. 

Scène    IV 

CUPIDON,    FRANCIARQUE 

C  U  P  I  D  0  X 

Il  sera. doDC  permis  aux  mortels  de  detracter 
impunément  des  puissances  célestes,  et  de 
moy  spécialement  qui  ay  bien  ce  crédit  de 
marcher  pair  à  pair  en  beaucoup  de  préro- 
gatives avec  les  autres  Dieux  ;  mesprisant 
mesmement  les  foudroyans  tonnerres  de 
Jupiter,  et  le  rendant  subject  à  moy  quelque- 
fois.  Cepedant   j'entendray  ce  bel  eschoîier 


me  faire  des  reproches  les  plus  vergongneui 
qui  m'ayent  point  encores  esté  objectés, 
jusques  à  denier  ma  divine  extraction,  et  me 
ranger  avec  les  bestes.  Si  ce  n'estoit  que  je 
le  puis  faire  repentir  de  tout  ce  qu'il  a  proféré 
contre  moy,  je  le  punirois  selon  son  démérite. 
Or  je  luy  feray  sentir  que  vrayement  je  suis 
un  Dieu,  oubliant  l'injure  qu'il  m'a  faicte 
en  sa  pensée  ;  car  s'il  l'avoit  publiée,  je  ren- 
drois  sa  punition  publique,  afin  qu'il  servist 
d'exemple  à  ceux  auxquels  il  auroit  apporté 
du  scandale  par  le  blasme  de  ma  puissance. 
Il  ne  sçait  pas  encores  quel  je  suis,  c'est  à 
moy  à  excuser  son  âge,  et  à  luy  de  se  repen- 
tir ;  il  a  fort  mal  jugé  de  penser  ne  point  estre 
subject  à  moy,  pour  n'aymer  que  soy-mesme. 
Si  je  le  voulois  sévèrement  punir,  je  le  lairois 
vivre  en  celle  erreur;  mais  je  luy  augmen- 
terois  sa  folie,  en  celle  façon  que  sous  ombre 
de  s'embrasser  et  se  baiser  soy-mesme,  je  le 
plongerois  dans  les  eaux  et  le  rendrois  la 
proye  des  poissons.  Il  luy  a  bien  pris  de 
m'oiïenser  de  parolles  seulement,  et  pour  cela 
je  ne  luy  donneray  autre  punition,  sinon  que 
je  le  rendray  amoureux  d'une  damoiselle,  de 
laquelle  il  ne  jouira  qu'après  infinis  travaux 
et  hazards,  luy  donnant  tout  loisir  de  sentir 
combien  ma  main  est  pesante  à  supporter,  et 
mes  flèches  inévitables.  Je  veux  qu'il  ayme 
Callixene,  et  que  Callixene  Tayme,  ainsi  que 
les  mères  de  l'un  et  de  l'autre  en  ont  faict 
solennellement  le  veu.  Nonobstant,  j'appor- 
teray  tant  de  difflcultez  à  cela,  qu'il  ne  co- 

gnoistra  point  Callixene,ni  elle  luy  :  et  feray 
encores  plus,  que  pour  l'amour  d'elle  il  tra- 
cera une  infinité  de  païs  et  de  régions  avec- 
grands  hazards  de  sa  personne,  bruslant  per- 
pétuellement de  mes  amoureux  brandons.  Je 
le  voy  venir  à  moy,  tousjours  en  sa  première 
resolution  :  ça,  galland,  ça,  je  jure  par  le  fleuve 
de  Stix  que  vous  serez  tout  présentement 
amoureux  d'autre  que  de  vous.  Vous  avez 
bien  mal  faict  vostre  profit  des  sciences,  si 
vous  avez  appris  à  me  mespriser,  et  estimer 
honneste  de  s'aymer  soy-mesme,  veu  que  c'est 
le  plus  pernicieux  et  le  plus  dommageable  de 
tous  mes  traicts  qui  faict  cet  amour-là.  Ce 
n'est  qu'à  nos  Déités  que  cela  est  permis,  qui 
trouvons  en  nous-mesmes  de  quoy  nous  con- 
tenter, et  qui  avons  des  reflexions  propres 
pour  cet  effect,  dont  l'imbecille  humanité  ne 
peut  estre  capable,  pas  seulement  de  voir  ses 
propres  yeux.  Nous  courons  partout,  enten- 
dons tout,  voyons  tout,  et  ce  tout  est  une  par- 
tie de  nous-mesmes  ;  tellement  que  nous  pou- 
vons ce  qui  nous  plaist,  et  nous  plaisons  en 
ce  que  nous  voulons.  Téméraire  blasmeur  de 
ma  puissance,  sentez  donc  les  efforts  de  mes 
flèches,  et  esprouvez  si  celles  que  vous  pro- 
mettez darder  contre  vos  ennemis  sont  plus 
poignantes  et  pénétrantes  que  les  miennes. 

Fbanciaequb 

Quelle  nouvelle  douleur  vient  maintenant 
de  me  saisir?  Je  pasme,  je  brusle,  je  meurs 
et  sens  je  ne  sçay  quelle  erlissante  poison  qui 

oourl  dans  boutes  mes  veines,  pénètre  jusques 
à  la  mouëlle  de  mes  os,  sans  que  je  sçache 
d'où  en  naist  la  cause,  pour  ce  que  de  ce  jour- 
d'huy  je  n'ay  i'aict  aucun  excez,  et  n'ay  mes- 
nie  mangé  que  ce  que  mon  père  m'a  envoyé 
de  sa  table,  en  quoy  il  ne  peut  y  avoir  aucun 
soupçon,  puisque  ceux  qui  en  ont  mangé 
comme  moy  ne  s'en  trouvent  aucunement 
mal,  ainsi  que  je  suis.  A  grand  peine  puis-je 
respirer:  je  désire,  je  voudrois  aller,  je  vou- 
drais voir,  et  si  je  ne  sçay  où  sont  les  choses 
qui  me  peuvent  contenter,  ni  en  quelle  place 
je  pourroy  trouver  le  repos  que  je  m'imagine. 
Mes  pensées  s'embrouillent  sur  des  objects 
infinis  ;  mes  yeux  ne  sont  plus  arrestez  dans 
leurs  paupières  etroullent  perpetuellment  sur 
tous  les  subjects  qui  s'offrent  à  eux;  mon  cœur 
n'est  plus  mien  et  ne  faict  aucun  office  en 
moy,  tant  je  me  sens  affoibly.  Le  courage  et 
la  vigueur  que  j'avois  autrefois,  sont  entiè- 
rement alentis,  et  me  semble  que  mes  bras 
servent  d'une  bien  pesante  charge  à  mon 
corps,  tant  je  les  trouve  laschez  à  mes  pre- 
miers exercices,  et  n'est  possible  que  je  me 
trouve  ce  jourd'huy  au  tournoy  avec  mes  com- 
pagnons, ainsi  que  nous  avions  proposé  entre 
nous.  Quel  deshonneur  me  sera-ce,  de  n'as- 
sister pas  en  armes  avec  les  autres  Gentils- 
hommes, et  ne  rompre  la  lance  comme  eux 
par  manière  d'esbattement,  faisant  entre  nous 
une  espèce  de  combat,  et  puis  après  courant 
la  bague  pour  remporter  le  prix  et  gaigner 
la  couronne  de  laurier  !   Je  suis  bien  changé 

de  ce  que  j'estois  auparavant  :  rien  ne  me 
plaist  plus  en  inoy-mesme,  sinon  ce  que  j'es- 
time qui  doit  plaire  à  autruy;  mes  habits,  mes 
gestes,  mes  actions,  ne  tendent  qu'au  conten- 
tement d'une  dame,  et  pour  comble  de  mes 
infortunés  malheurs,  je  ne  sçais  quelle  elle  est. 
0  puissant  et  invincible  Archer,  que  mainte- 
nant j'advouë  estre  un  Dieu,  non  pas  unebeste 
irraisonnable  et  remplie  de  cruauté,  ainsi  que 
trop  témérairement  je  l'ay  pensé,  est-ce  point 
que  j'ay  offensé  ta  divinité,  et  que  pour  te 
venger  de  moy  tu  me  tourmentes  de  ceste 
façon  ?  Fay  au  moins,  sainct  Amour,  que  tout 
ainsi  que  nul  ne  sçait  que  je  t'ay  blasmé, 
qu'aussi  mon  tourment  soit  incognu,  et  que 
je  puisse  sçavoir  celle  dont  il  plaist  à  ta  Ma- 
jesté que  je  sois  le  serviteur,  et  laquelle  tu 
veux  que  j'honore  et  chérisse  comme  ma 
dame  et  maistresse  !  Les  passions  qui  ne  sont 
point  bornées  en  nous,  ne  peuvent  nous  ame- 
ner qu'au  gouffre  d'un  desespoir,  et  si  je  t'ay 
offensé,  comme  je  le  reconnois,  contente-toy 
que  je  l'advouë  et  que  humblement  je  t'en 
requiers  pardon.  Si  les  Dieux  n'estoient  meil- 
leurs que  nous,  en  vain  les  revererions-nous, 
et  bientost  ils  se  verroient  seuls  habitans  des 
cieux  et  de  la  terre,  si  les  foudroyans  esclats 
de  leurs  tonnerres  vengeurs  tomboient  sur 
nos  chefs  aussi  souvent  que  nous  les  irritons. 
Je  puis  aussi  bien  te  servir  en  suyvant  main- 
tenant tes  enseignes,  comme  j'avois  faict  un 
veu  contraire,  et  si  tu  veux  que  j'advouë  cent 
fois  que  je  t'ay  offensé,  je  le  repeteray  autant 


DE    FRANCIAItQUE    ET    CALLIXENE         29 

qu'il  te  plaira,  pourveu  que  je  sçache  qu'en  ce 
faisant  j'adoucisse  ton  courroux,  que  j'ay 
justement  esmeti  à  rencontre  de  moy.  Ta 
gloire  sera  plus  célèbre  de  m'avoir  pardonné 
que  de  m'avoir  chastié,  puis  qu'en  celuy-cy 
tu  ne  serois  qu'une  chose  ordinaire  et  deuë  à 
l'offence;  mais  en  l'autre  une  chose  toute  di- 
vine, d'oublier  le  péché.  Habiteray-je  donc 
dans  les  grandes  villes  pour  y  rencontrer  (toy 
me  conduisant)  celle  pour  l'amour  de  laquelle 
tu  m'as  blessé,  ou  si  je  traceray  les  champs 
pour  y  cercher  quelque  bergère,  que  de  ta 
main  tu  rendras  réciproquement  amoureuse 
de  moy,  afin  quebientost,  en  t'obeissant,  nous 
contentions  nos  désirs,  et  tournions  nos  peines 
par  une  ferme  alliance?  Je  ne  desdaigne  point 
ces  chastes  Dryades,  familières  amies  de  la 
Déesse  Diane,  qui  ont  les  âmes  douées  le  plus 
souvent  de  très-rares  et  excellentes  perfec- 
tions, lesquelles  sont  d'autant  moins  corrom- 
pues qu'elles  sont  esloignées  des  lubriques 
allechemens  qui  se  voyent  aux  grandes  villes. 
Ce  n'est  pas  pourtant  que  j'aie  la  volonté  de 
blasmer  celles  que  Pallas  renferme  dans  les 
cités,  et  auxquelles  elle  apprend  la  civilité 
par  exemples,  selon  les  louables  compagnies 
qu'elles  fréquentent,  desquelles  elles  ne  peu- 
vent retenir  que  ce  qu'elles  voyent  faire  ; 
estant  au  reste  en  leur  libre  disposition  de 
s'en  distraire,  si  elles  recognoissent  qu'on  se 
comporte  autrement  en  leur  endroit  que  la 
vertu  ne  requiert.  Me  voilà  donc  entièrement 
disposé  à  aymer  le  subjet  qui  me  peut  guarir, 

et  prest  de  courir  au  remède  quelque  part 
que  je  Je  puisse  trouver;  mais  que  feray-je 
en  l'angoisse  où  je  suis,  n'osant  déclarer  mon 
mai  à  ma  chère  mère,  et  moins  encores  à  mon 
père,  qui  me  met  bien  d'autres  pensemens 
en  teste  que  ceux  de  l'amour?  Ses  royaumes 
perdus,  dit-il,  attendent  la  vigueur  de  mon 
aage  pour  retourner  à  nous  par  les  bresches 
que  la  valeur  de  mon  bras  ouvrira  à  eue  meil- 
leure fortune  que  celle  qui  Ta  accablé.  Nos 
ennemis  se  tienne  ut  d'autant  moins  sur  leurs 
gardes,  qu'ils  esiiment  que  le  desastre  nous 
a  tellement  abaissé  le  cœur  et  le  courage, 
que  quant  et  quant  il  nous  a  osté  l'espérance 
de  jamais  y  rentrer,  et  ae  croyent  pas  que  les 
pensées  d'en  recouvrer  la  moiudre  parcelle 
naissent  encores  en  notre  âme.  Que  diia  donc 
mon  cher  père,  si  uue  fois  il  sçait  que  ceste 
passion,  sans  patience,  soit  entrée  en  ma  fan- 
tasie?  N'aura-t-il  pas  juste  subject  de  me  re- 
procher que  jeseray  un  casanier,  et  qu'il  don- 
nera à  mon  frère  puisné  le  droit  que  la  nature 
m'a  attribué  par  l'ordre  de  ma  naissance?  Ser- 
viray-je  donc,  chetif  que  je  suis,  au  plus 
petit  de  mes  frères,  qui  aura  peu  recou- 
vrer le  royaume  qui  s'est  perdu  en  notre 
famille?  Ouy,  certes,  je  luy  serviray, puisque 
je  ne  puis  douter  de  ceste  rage  qui  me  tient 
saisi;  et  faut  qu'en  brîef  par  quelques  voyes 
que  ce  soit,  je  trouve  celle  dont  je  suis  eper- 
dument  amorreux,  ou  tout  au  moins  que  j'aye 
son  porrraict,  si  quelques  sinistres  evene- 
mens  m'empeschent  d'avoir  sa  vive  image. 

ACTE    II 

Sceiie  I 

CALLIXENE,    CORYLLIXDE 

Callixene 

La  modestie  qui  est  deuë  à  nosire  sexe 
couste  beaucoup  à  plusieurs  d'entre  nous;  je 
l'essaye  maintecaot  ennioy  qui  me  sensd'au- 
taot  plus  ardemment  b.uslée  et  passionnée 
d'arnouv.que  je  n'ose  donne/  air  à  mes  flammes 
et  descouvrir  mon  secret.  Ce  n'est  que  depuis 
deux  joujS  que  je  me  trouve  esprise  de  l'a- 
mour de  Franciarque,  sans  que  je  sçache 
quel  il  est,  ny  d'où  me  vient  ceste  affection, 
puisque  c'est  celuy  que  je  n'ay  jamais  veu  ny 
fréquenté  que  je  sçache,  et  neantmoins  l'es- 
time que  j'ay  veu  faire  de  luy,  est  cause  qu'il 
m'a  toute  acquise,  pour  me  posséder  quand  il 
luy  plaira  en  loyauté  conjugale.  Or  ce  ne  se- 
roit  pas  mon  honneur  de  descouvrir  ceste 
affection  à  ma  mere,  s'il  est  ainsi  que  les  ou- 
vertures de  mariage  viennent  plus  honneste- 
ment  de  la  part  des  hommes  que  de  la  nostre: 
et  je  ne  doibs  point  faire  paroistre  que  je 

l'ayme,  pource  que  bien  souvent  ceux  qui  ont 
toute  puissance  sur  nous,  n'ayment  pas  les 
jeunes  hommes  qui  nous  plaisent.  En  cela  il 
faut  que  les  volontés  d'autruy  f acent  en  nous 
ce  que  les  nostres  devroient  faire,  et  que 
nous  aymions  avec  l'affection  de  nos  pères  et 
mères,  non  avec  la  nostre  :  d'autant  qu'ils  se 
persuadent  que  n'estant  point  aveugles  des 
passions  amoureuses,  ils  recognoissent  mieux 
ce  qui  nous  est  propre  que  nous  ne  pourrions 
pas  faire.  De  vérité,  qui  nous  laisseroit  sou- 
vent conduire  nous-mesmes,  plustost  nous 
viendroient  les  repentirs  que  le  contentement, 
duquel  souvent  nous  nous  repaissons  en  vain, 
tant  l'amitié  des  hommes  est  variablement 
inconstante,  subjecte  à  se  laisser  emporter  au 
premier  vent  de  disgrâce  qui  souffle  entre 
eux  et  nous.  Quel  remède  apporteray  -  je 
donc  à  ce  mal  qui  me  tient  saisie  ?  Je  n'y  en 
vois  point  d'autres  que  de  passer  ceste  f anta- 
sie  par  le  divers  subject  des  choses  champes- 
tres,  demandant  congé  à  ma  mère  pour  rn'al- 
ler  esbattre  es  lieux  plus  voisins  de  ceste 
ville,  où  mon  père  a  de  très-belles  et  amples 
seigneuries.  Quand  je  ne  verray  point  les  at- 
trayans  allechemens  et  captieux  blandisse- 
mens  de  ces  courtisans,  je  n'en  seray  point 
esprise,  puisque  noz  yeux  s'attribuent  en 
amour  la  principale  authorité,  et  sont  comme 
les  chefs  et  conducteurs  de  nos  affections. 
Pour  commencer  à  prendre  goust  à  ma  reso- 
lution, je  puis  bien  aller  icy  près  en  nostre 
chasteau   de    Pimene,  et   retourner  inconti- 

aeni  après  que  j'auray  veu  les  bergères,  et 
passé  un  peu  de  temps  avec  elles.  Le  chemin 
De  me  BOauroil  eetre  ennuyeux,  puisqu'il  n'y 
I  qu'an  quart  «le  lieue  d'icy  là;  et  pendant 
que  je  digereray,  à  part  nioy,  ma  délibération, 
je  me  trouveray  incontinent  où  je  veux  aller; 
je  retourneray  dans  le  carosse  qui  est  là,  de 
mon  père,  puisqu'aussi  bien  il  veut  le  faire 
venir  et  m'a  dit  ce  matin  que  j'eusse  le  soin 
de  le  mander.  Je  n'auray  point  d'autres  excu- 
ses à  proposer,  si  l'on  me  demande  où  j'auray 
tant  séjourné  hors  de  la  maison.  Mais  voicy 
quelqu'une  de  mes  bonnes  compagnes  que  je 
voy  venir  à  moy;  d'autres  qui  ont  marché  plus 
fort  que  moy  auront  adverty  que  je  venois  icy, 
ou  bien  elle  passera  outre  et  s'en  ira  dans  la 
ville  pour  acheter  quelques  nécessités. 

COBYLLINDE 

Madamoiselle,  nous  avons  bien  sçeu  que 
vous  veniez  icy,  par  un  serviteur  de  vostre 
fermier  qui  nous  en  a  adverties;  c'est  pour- 
quoy,  de  la  part  de  toutes  mes  compagnes,  je 
vous  apporte  ce  chapeau  de  fleurs,  que  nous 
avons  adjancé  à  la  haste,  le  mieux  qui  nous 
a  esté  possible.  Ce  n'est  pas  chose  qui  soit 
digne  de  vous  ;  mais  comme  il  est  de  très- 
bonne  odeur,  aussi  nous  entendons  monstrer 
et  recognoistre  parla  que  vostre  vertu  se  rend 
admirable  partout,  et  que  jamais  elle  ne  per- 
dra son  lustre,  non  plus  que  les  saisons  ne 
faillent  jamais  de  nous  esmailler  les  prairies 

de  diverses  gayetez  et  fleurettes.  Cecy  ne  sera 
qu'en  tesmoignage  de  nos  affections,  et  pour 
preuve  que  nous  désirerions  d'avantage,  si 
les  occasions  se  presentoient  :  et  quoyque 
nous  vous  f  acions  ceste  offre  de  nostre  propre 
mouvement,  si  est-ce  que  vostre  vertu  nous 
y  altère  plus  que  toute  autre  chose,  ne  faisant 
cecy  pour  acquérir  vostre  faveur,  mais  pour 
recognoissance  de  l'honneur  que  vous  méri- 
tez. 

Callixene 

Vrayement,  c'est  vostre  courtoisie,  mes  chè- 
res compagnes,  qui  me  défère  une  chose  la- 
quelle ne  m'est  point  deuë.  Spécialement,  je 
vous  ai  beaucoup  d'obligation,  ma  chère  Co- 
ryllinde,  de  ce  que  au  nom  de  toutes  les  au- 
tres, vous  avez  pris  la  peine  de  venir  au  de- 
vant de  moy.  Je  recognois,  certes,  à  vostre 
bouquet,  que  je  suis  bien  paresseuse  et  peu 
accoustumée  à  marcher,  veu  qu'il  est  si  par- 
faict:  ce  qui  ne  peut  estre  sans  long  espace 
de  temps  ;  et  par  là  je  collige  que  j'ay  beau- 
coup arresté  à  venir  jusques  icy  :  mais  je  ne 
suis  pas  marrie  que  vous  ayez  eu  le  temps  à 
vostre  aise,  je  me  suis  un  bien  peu  reposée  à 
moitié  du  chemin. 

CORYLLINDE 

A  ce  que  je  voy,vous  estes  venue  toute  seule. 
Quelle  si  heureuse  occasion  nous  apporte  ce 
bien  de  nous  faire  jouissantes  de  vostre  pre- 

sence  ?  Ce  ne  sont  pas  affairée  «le  vostre  mai- 
son, car  vous  avez  assez  d'autres  personnes 
clic/  vous  pour  envoyer  jusques  iey,  si  c'es- 
toit  cela  seul  qui  vous  amenast.  Quoy  que  ce 
soit,  vous  estes  la  très-bien  venue,  et  s'il  vous 
plaist  prendre  la  peine  d'attendre  jusques  à 
mon  retour,  qui  sera  en  bref,  j'ameneray  icy 
mes  compagnes,  pour  vous  faire  cognoistre 
que  toutes  ensemble  nous  sommes  vouées  à 
vous  comme  à  celle  que  d'une  seule  voix  nous 
avons  choisie  et  esluë  pour  estre  nostre  Reyne. 

Callixene 

Ma  chère  compagne,  quoyque  cet  honneur 
vous  semble  estre  dignement  déféré  à  celle 
que  vous  avez  choisie,  si  est-ce  qu'en  faisant 
élection  de  moy  pour  cela,  vous  aurez  faict 
tort  à  beaucoup  d'autres  qui  le  méritent  cent 
fois  mieux  que  je  ne  fais,  auxquelles  je  vous 
supplie,  adjoustant  mon  élection  à  la  vostre, 
rendre  cet  honneur  qui  ne  me  semble  pas  pe- 
tit. Ce  nom  de  Reyne  est  tousjours  grand  et 
excellent,  tellement  que  la  personne  qui  le 
doit  porter  doit  aussi  estre  douée  de  rares  et 
singulières  vertus,  par  lesquelles  il  est  néces- 
saire qu'elle  serve  aux  autres  comme  d'un 
miroir  de  perfection.  Et  encores  que  vous  me 
puissiez  respondre  qu'entre  vous,  qui  estes 
bergères,  ce  ne  sont  qu'honneurs  simulés,  si 
veux-je  bien  neantmoins  vous  dire  que  tels 
qu'ils  sont,  ils  nous  peuvent  enfler  et  enor- 
gueillir, pource  que  en  quelque  chose  que  ce 

soit,  l'accoustumance  nous  trompe  tousjours  ; 
par  ainsi,  à  force  de  m'appeler  vostre  Reyne, 
je  me  pourrois  faire  accroire  que  je  serois  de 
ceste  qualité.  On  m'a  bien  faict  un  conte 
qu'un  certain  fils  de  Roy,  qui  neantmoins 
n'estoit  tenu  que  fils  de  berger  et  nourry 
parrny  eux,  pour  luy  apprendre  et  faire  croire 
qu'il  estoit  de  bas  lieu,  ayant  esté  esleu  Roy 
des  bergers,  en  abusa  enfin,  et  fit  punir  ceux 
qui  delinquoient  en  sa  présence  :  mesmement 
qu'il  fit  battre  de  verges  un  fils  de  famille  de 
bonne  maison,  ce  qui  excita  une  grande  ru- 
meur entre  le  peuple.  Du  commencement,  il 
nous  semble  que  ce  ne  soit  que  petits  jeux  ; 
mais  la  fin  ameine  tousjours  quelque  inso- 
lence ou  bien  quelque  meschef,  pource  que 
le  mensonge  ne  peut  estre  tel  que  la  vérité, 
et  partant  il  nous  faut  laisser  ces  tiltres  à 
ceux  auxquels  ils  sont  naturellement  deubs. 
Je  ne  mesprise  pas  neantmoins  vos  récréatifs 
esbattemens,  et  je  veux  bien  en  cela  estre 
des  vostres  ;  mais  non  en  la  qualité  que  vous 
m'y  appelez,  car  ainsi  estant  j'y  aurois  moins 
de  plaisir  que  vous  toutes,  à  cause  qu'il  me 
faudroit  trop  faire  la  retenue  et  la  sage. 
J'ayme  mieux,  en  bien  obéissant,  me  rendre 
aymée  de  toutes,  qu'en  acceptant  cet  hon- 
neur, faire  autant  de  tort  à  une  autre  qui 
sera  plus  souvent  avec  vous,  et  à  laquelle 
vous  pouvez  beaucoup  plus  convenablement 
la  donner. 

COBYLLINDE 

Encores  que  de  vérité  nous  vous  ayons 
esluë  pour  nostre  Reyne  par  manière  d'esbat- 
tenient,  si  n'avons-nous  pas  neantmoins  laissé 
d'y  apporter  autant  de  cérémonies  que  nous 
avons  peu,  soit  par  augures  et  par  collection 
des  voix  de  toutes  mes  compagnes:  tellement 
que  ce  seroit  rendre  vaines  les  déités  qui  nous 
assistent,  si  nous  recommencions  à  faire  élec- 
tion d'une  autre.  Je  ne  defereray  donc  point 
pour  toutes  vos  excuses  de  vous  couronner, 
puisque  j'en  ay  la  charge  de  la  part  de  toutes 
mes  compagnes,  et  non  d'accepter  vostre 
refus.  Jevayles  advertir  de  vous  venir  saluer 
pendant  que  vous  estes  icy,  avant  que  vous 
retourniez  en  vostre  maison  de  la  ville. 


Scène  II 

RAPHALANGE,    FRANCIARQUE 
ET    CALLIXENE 

Raphalaxge 

C'est  tousjours  une  chose  tres-louable,  à 
quelque  art  ou  science  que  nostre  esprit  s'ap- 
plique, d'en  acquérir  la  perfection,  pour  ce 
que  par  là  nous  nous  faisons  honorer  et 
estimer  par  dessus  tous  autres  de  la  mesme 
profession,  ce  qui  arrive  spécialement  en  la 
peinture,  qui  de  tout  temps  a  esté  aymée  des 

4 


3$  LË8  AMOURKUX  BRANDONS 

grands  Monarques  et  d'un  chacun.  De  vérité, 
est -il  pas  bien  raisonnable  que  celle  qui  va 
au  pair  avec  la  nature,  qui  non-seulement 
l'imite,  mais  aussi  la  surpasse  en  beaucoup 
d'inventions,  participe  en  quelque  chose  à 
ceste  louange  deuë  à  l'architectrice  de  l'uni- 
vers? Outre,  quel  contentement  vous  est-ce 
de  conserver  la  beauté  des  dames,  voire  l'ac- 
croistre  par  nos  ouvrages  ;  et  pour  l'opinion 
qu'elles  ont  de  la  subtilité  de  nos  pinceaux, 
nous  octroyer  ce  privilège,  qu'à  nostre  loisir 
nous  contemplons  leurs  beautés,  et  les  traçons 
premièrement  en  nos  âmes,  puis  après  sur 
nos  tableaux?  Quant  à  moy,  j'auray  encores 
cet  heur  particulier,  que  toutes  les  plus  belles 
damoiselles  du  païs  me  seront  amenées  pour 
retirer  de  chacune  d'elles  ce  qu'elles  auront 
de  plus  beau  en  elles,  afin  de  dresser  le  pour- 
traict  entier  de  la  déesse  Venus,  et  luy  attri- 
buer ce  que  je  remarqueray  de  plus  parfaict 
en  ces  beautés  choisies.  J'ay  un  extrême  con- 
tentement de  voir  devant  moy  tant  de  filles, 
esquelles  la  nature  s'est  pleuë  d'abréger  toutes 
les  perfections  corporelles  qu'elle  peut  donner 
à  ce  sexe  :  et  quoyqu'il  me  soit  défendu  de 
passer  outre,  si  est-ce  que  tant  qu'il  me  plaist, 
et  autant  de  fois  que  je  veux,  je  les  fais 
demeurer  nues  devant  moy.  Tantost  je  veux 
voir  leur  costé,  tantost  leur  derrière  ;  ores 
ceste  partie -cy,  ores  celle-là,  et  bref  tout  ce 
qui  me  plaist  en  elles  :  et  desjà  plusieurs  sont 
venues  à  moy  par  le  commandement  du  Sénat, 
desquelles  i'av  considéré  ïnsmips  aux  muscles 

ii  aux  plus  petites  veines,  pour  en  remarquer 
le  poteîie  ci  la  trace.  Orj'ay  on  jeune  Prince 
nommé  Franciarque  qui  me  chérit  et  bonore 
grandement,  lequel  m'a  instamment  prié  a 
diverses  fois  de  luy  trace;  le  pourtraict  de  sa 
maistresse,  e1  veul  que  je  devine  quelle  elle 
est,  me  promettant  une  très-grande  recom- 
pense,  si  je  puis  faire  par  la  dextérité  de  mon 
art,  nue  mon  pinceau  rencontre  à  exprimer 
la  beauté  qu'il  a  imaginée  dans  l'âme,  mais 
qu'il  ne  peut  aucunement  exprimer,  à  ce  qu'il 
dit.  Il  est  très-difficile  de  contenter  beaucoup 
de  jeunes  Princes  de  sa  sorte,  qui  veulent  que 
nous  inventions  ce  qu'ils  ne  nous  sçavent  pas 
seulement  dire;  cause  que  bien  souvent  il 
faut  que  nous  traversions  nos  âmes  de  di- 
verses fantasies,  pour  rencontrer  parmy  nos 
illusions  et  idées  feintes  quelque  air  de  visage 
qui  les  contente.  J'ay  desjà  dressé  trois  ou 
quatre  tableaux  pour  rencontrer  à  l'humeur 
de  ce  jeune  Prince:  mais  tousjours  il  m'a  dit 
que  je  n'arrivois  point  au  but,  et  nonobstant 
me  presse  infiniment  continuer  et  tousjours 
essayer,  me  disant  pour  ses  raisons,  qu'ayant 
faict  plusieurs  divers  pourtraicts,  possible 
quelqu'un  rencontrera.  Il  ne  sçait  pas  bien 
encore  que  ceux  de  mon  art  sont  pour  la 
pluspart  subjects  aux  influences  de  la  Lune. 
et  que  nous  avons  des  quintes  desdaigneuses. 
quand  après  le  second  ou  troisiesme  essay. 
nous  voyons  que  l'art  nous  refuse  ce  que  les 
volontés  d'autruy  ou  les  nostres  propres  nous 
demandent.  J 'essay eray  un    antre  moyen  de 

le  contenter  :  je  le  feray  secrettement  entrer 
ce  jourd'huy  chez  moy,  et  le  mettray  en  lieu 
que  tout  à  son  aise,  sans  qu'il  puisse  estre 
apperçeu,  il  verra  la  plus  belle  des  filles  de 
la  ville,  qui  est  Callixene,  laquelle  à  son  tour 
doibt  venir  vers  moy,  pour  pourtraire  de  son 
corps  les  parties  que  je  pourray  le  plus  par- 
faitement adjouster  à  mon  tableau.  J'entens 
quelqu'un  qui  touche  à  ma  porte,  possible 
sera-ce  luy  :  car  il  advient  souvent  que  nous 
sommes  surpris  au  despourveu  par  ceux  des- 
quels nous  parlons  ;  et  je  croy  que  c'est  qu'en 
cela  nos  âmes  font  voir  de  petites  parcelles  de 
leur  divinité.  J'ay  bien  dict  que  c'estoit  luy. 

Franciarque 

Raphalange,  si  comme  moy  tu  sentois  un 
feu  qui  te  bruslast,  tu  essayerois  d'en  trouver 
le  remède;  mais  tu  es  tellement  après  les 
tableaux  de  Venus,  que  tu  oublies  à  faire 
quelque  chose  pour  moy,  quoy  que  tu  ne 
puisses  espérer  plus  grande  recompense  de 
ton  labeur  en  cela,  que  tu  la  remporteras  de 
moy  si  tu  me  contente. 

Raphalange 

Monsieur,  je  parlois  tout  présentement  de 
vous. 

Franciarque 

Et  moy  je  songeois  en  toy,  puis  que  je  te 
suis  venu  trouver. 

Raphalange 

Vous  ne  sçavez  pas  ce  que  je  veux  vous 
dire. 

Franciarque 

Je  le  croy  bien  ;  mais  si  tu  me  Pavois  dict, 
je  le  sçaurois. 

Raphalange 

Personne  ne  vous  a-t-il  veu  entrer  céans? 

Franciarque 
Tu  sçais  bien  si  tu  me  voy. 

Raphalange 

Vous  songez  tousjours  à  quelques  subti- 
lités ;  c'est  bien  la  vérité  que  si  je  vous  voy, 
quelqu'un  vous  aura  veu.  Mais  j'entens  si 
vous  avez  séjourné  en  ma  boutique  d'en  bas, 
et  si  nos  voisins  vous  ont  point  veu  entrer 
céans. 

Franciarque 

Tu  n'as  pas  accoustumé  de  me  demander 
cela. 

Raphalange 

Excusez -moy  si  je  vous  le  demande,  c'est 
de  vérité  un  nouveau  subject  qui  m'incite,  et 
d'ailleurs  je  craindrois  qu'on  jugeast  que  je 
vous  aurois  icy  mandé,  à  cause  que  voicy 
l'heure  que  mes  damoiselles  viennent  pour 
estre  dépeintes. 

Franciarque 

Je  t'assure,  foy  de  Prince,  que  personne  ne 
m'a  veu  entrer,  et  mes  pages  mesmes  ne 
sçavent  où  je  suis  ;  il  m'a  pris  une  fantasie 
de  m'affubler  de  ce  manteau  d'un  de  mes 
hommes,  et  te  venir  voir  à  la  desrobée. 

Raphalange 

Monseigneur, vous  soyez  le  très-bien  venu; 
aurez  vous  agréable  que  je  vous  face  voir 
la  plus  belle  de  toutes  les  filles  qui  me  soit 
encores  venue  voir,  mais  soubs  condition  que 
vous  me  donnerez  vostre  parole  de  n'en  jamais 
dire  mot  à  personne? 

Franciarque 

Foy  de  Prince,  Raphalange,  mon  amy,  je 
te  jure  et  promets,  que  d'autant  plus  celle  que 
tu  me  feras  voir  sera  belle,  d'autant  moins 
je  le  diray  à  âme  vivante,  car  je  t'ayme  trop, 
et  sçay  de  quelle  importance  il  te  seroit,  si 
je  divulguois  le  plaisir  que  tu  me  feras  :  car 
pour  ton  regard  il  t'est  desjà  tout  acquis,  et 
sçay  que  c'est  une  faveur  spéciale  et  signe 
de  ton  amitié,  que  tu  me  veux  monstrer  aux 
despens  de  ton  honneur,  si  je  le  divulguois. 
Assure-toy  donc  en  moy  et  me  renferme  où 
tu  voudras  ;  pourveu  que  de  là  je  puisse  aisé- 
ment voir,  je  n'en  bougeray  point. 

Raphalange 
Cachez-vous  vistement  dans  ma  pinacho- 

theqve;  vous  verrez  par  l«-s  deux  entrées  de 
la  clef,  qui  sont  aux  serrures.  J'entens  que 
l'on  heurte  à  ma  porte;  c'est  possible  la 
damoiselle  qui  doibt  venir.  Ce  l'est  certes  ; 
donnez-vous  garde  de  faire  aucun  bruit. 

Callixene 

Je  ne  frappe  par  volontiers  à  ceste  maison, 
et  n'estoit  que  je  craindrois  que  la  déesse 
Venus  s'oiïensast  contre  moy,  si  petit  l'orne- 
ment de  son  pourtrait  je  refusois  quelque 
chose  qui  fust  en  mon  pouvoir,  tous  les  arrests 
et  ordonnances  de  la  ville  ne  m'y  feroient 
pas  venir,  et  plustost  ma  mort  tesmoigneroit 
ma  pudicité  que  je  consentisse  de  venir  ainsi 
m'exposer  à  la  veuë  d'un  peintre.  Mon  père 
qui  est  le  chef  et  capitaine  de  ceste  ville, 
pouvoit-il  pas  avoir  ce  privilège  que  je  fusse 
excusée  de  venir  icy?  Mais  quoy,  c'est  luy, 
dit-il,  qui  a  donné  la  loy,  et  partant  il  me 
commanda  absolument  que  j'eusse  à  venir 
icy.  Enfreindraye  -  je  ce  commandement  pa- 
ternel? Et  toy,  ô  saincte  Venus,  offenceray-je 
ta  divinité  pour  me  prester  pour  ton  honneur 
jusques  à  mon  honneur  propre?  Je  te  jure 
que  c'est  ton  seul  respect  qui  m'ameine  icyr 
et  non  les  menaces  de  mon  père,  qui  a  bien 
peu,  par  la  loy  de  nature,  me  donner  ma  pu- 
dicité, laquelle  neantmoins  il  ne  peut  par 
aucune  loy  humaine  me  contraindre  violer. 
Mais,  quoy?  ce  n'est  pas  la  violer,  si  nous  n'y 
apportons  la  volonté  et  les  effects  :  et  si  ce 
peintre  me  voit  nuë,  ma  chasteté  n'en  dimi- 

nuera  de  rien,  non  plus  que  si  àl'impourveu  il 
m'avoit  tenue  en  Testât  qu'il  me  fera  mettre. 
Diane  ne  fut  moins  chaste  pour  avoir  esté 
trouvée  nuë  par  Actéon  ;  et  ceste  ordonnance 
ajTant  jà  esté  exécutée  en  d'autres  filles,  me 
rend  excusable  ;  car,  certes,  j'eusse  faict  plus 
de  difficulté  d'estre  la  première.  Il  semble 
que  ce  qui  est  approuvé  et  loué  d'un  chacun 
ne  soit  point  un  mal,  comme  je  sçay  que  tant 
plus  il  y  aura  de  moy  au  pourtraîct  de  la 
déesse,  plus  j'en  remporteray  de  gloire  et 
d'honneur.  Holà!  holà! 

Raphalange 

Madamoiselle,  entrez,  ne  craignez  rien,  je 
suis  icy  seul  ;  vous  soyez  la  bien  venue  ;  je 
m'en  vais  fermer  toutes  les  portes,  et  ne 
lairray  qu'une  seule  fenestre  ouverte,  afin 
de  vous  oster  tout  soupçon. 

Callixene 

Mon  cher  Raphalange,  l'ordonnance  qui 
t'attribue  le  pouvoir  de  nous  voir  ainsi  qu'il 
te  plaist  à  descouvert,  peut  estre  modérée,  si 
tu  veux,  en  moy,  qui  n'ay  rien  de  si  beau  que 
ce  que  tu  as  desjà  peu  voir  aux  autres  qui 
sont  icy  venues  auparavant  moy.  Excuse  ma 
jeunesse,  regarde  à  mes  pleurs;  supplée  par 
ton  art  ce  que  la  nature  a  dénié  à  nostre  sexe, 
spécialement  à  ta  Callixene,  que  tu  vois 
honteusement,  confuse,  te  supplier  à  jointes 
mains,  baignant    son    sein    de    larmes.     Les 

I  tiens  sont  tout  autrement  formes  que  nous, 
et  Doetre  humanité,  tant  soit-elle  parfaicte, 
ne  peut  approcher  la  moindre  parcelle  qu'ils 
aycnl  en  leur  corps.  Je  sçay  combien  tu  es 
excellent  ouvrier,  e1  parce  que  je  le  sçay, 
aussi  je  te  supplie  qne  tu  facesde  toy-mesme 
et  par  ton  seul  art  ce  que  je  n'ay  point.  Quelle 
grâce  pourras -tu  trouver  en  mes  yeux  qui 
sont  troubles  et  trempés  de  mes  pleurs,  et 
quel  teint  verras-tu  en  moy  qui  suis  toute 
pallissante  et  tremblante  de  peur?  Car  quand 
j'aurois  eu  quelque  beauté,  croy-moy  qu'elle 

Ma  tres-honorée  Callixene,  je  veux  tout  ce 
que  vous  desirez  ;  assurez-vous  en  ma  parole, 
reprenez  vostre  première  habitude,  ne  soyez 
point  esmeue  d'aucune  chose  :  je  serois  tres- 
marry  qu'à  mon  occasion  vous  reçeussiez 
du  mescontentement  céans.  Prenez  place  ; 
reposez  -  vous  à  vostre  aise,  et  au  moins 
faictes  -  moy  ce  bien  de  contempler  un  peu 
mon  ouvrage  et  m'en  dire  vostre  advis. 

Callixene 

Mon  cher  amy,  seul  entre  tous  les  peintres 
qui  mérites  tracer  les  divinitez  et  non  les 
hommes,  ce  n'est  pas  une  ceruse  ny  un 
vermillon  broyez  que  tu  as  compassé  sur  ce 
tableau  ;  c'est  une  chose  vive  qui  attend  son 
mouvement  par  l'esblouissement  de  nos  yeux. 

J'ay  pensé,  à  la  première  veuë,  que  celle  que 
je  voyois  là  te  devoit  suffire  pour  toutes, 
tant  je  l'ay  trouvée  parfaicte  en  toutes  choses, 
et  me  semble  que  tu  difformerois  ton  ouvrage 
si  tu  y  mettois  davantage  la  main,  tant  j'y 
trouve  peu  à  dire,  non  de  la  perfection 
humaine,  mais  de  la  divinité  que  je  me  puis 
imaginer. 

Raphalange 

Vous  m'estimez  beaucoup,  et  me  faictes  de 
l'honneur  plus  que  je  ne  mérite,  de  parler  si 
advantageusement  de  mon  ouvrage:  mais  je 
vous  prise  encores  davantage,  pour  ceste 
chaste  pudeur  qui  vous  faict  craindre  de 
vous  monstrer  à  moy  en  Testât  que  j'ay  veu 
plusieurs  autres  damoiselles.  Neantmoins. 
c'est  chose  que  vous  ne  devez  point  tant 
abhorrer,  puisque  vous  voyez  que  je  suis 
icy  seul  avec  vous,  et  que  j'ay  preste 
le  serment  entre  les  mains  de  vostre  père 
mesme,  de  ne  point  attoucher  aucune  de 
celles  qui  me  seroient  envoj'ées,  sur  peine 
de  la  vie,  ny  mesme  de  leur  dire  une  seule 
parole  deshonneste.  Voudriez-vous  donc  re- 
fuser à  la  déesse,  non  pas  à  moy  (car  je  vous 
l'ay  remis),  une  chose  que  vouz  sçauries  luy 
devoir  estre  agréable?  Et  craignez-vous  point 
que  tout  présentement,  pour  le  refus  que  vous 
faites,  son  ire  vengeresse  tombe  sur  vous. 
et  que  vous  mouriez  sur  la  place?  0  bonne 
déesse,  destournez  vostre  fureur  si  ell*-  esl 
telle  ;    car   je    serois    blasmé    d'avoir   voulu 

attenter  à  ciste  damofaeile,  «-t  un  deeastri 
grand  m'arrivetoil  cependanl  que  je  ne 
souhaitte  que  rostre  honneur  et  la  perfection 
de  mon  ouvrage.  Obéissez,  madamoiselle, 
obéissez  à  la  déesse  ;  car  je  voy  bien  à  ses 
yeux  qui  se  sont  enflammez,  qu'elle  entre  en 
courroux,  ou  bien  s'il  vous  en  arrive  quelque 
punition,  promettez  -  moy  que  vous  ne  m'en 
accuserez  point,  et  allez  présentement  faire 
déclaration  publique  que  je  vous  ay  advertie 
de  vostre  devoir,  et  que  je  sais  incoulpable 
de  la  punition  qui  vous  arrivera  :  ce  que  les 
Dieux  puissent  destourner. 

Callixene 

Raphalange,nie  voilà  à  ta  dévotion;  j'ayme 
beaucoup  mieux  t'obeir  qu'encourir  la  haine 
de  la  déesse,  et  faire  la  déclaration  que  tu 
veux  que  je  face  pour  ta  descharge,  comme 
je  recognois  qu'il  seroit  bien  raisonnable, 
puisque  ton  intention  n'est  que  de  me  gra- 
tifier. Me  voilà  desjà  deshabillée,  me  voilà 
arrestée  :  regarde,  considère,  applique  de  moy 
tout  ce  que  tu  voudras  à  ton  tableau. 

Raphalange 

C'est  assez  sur  ce  costé-cy,  tournez-vous  un 
peu  la  face  vers  le  jour;  arrestez  là  ;  faictes 
un  pas  devers  moy;  tenez-vous  droitte  ;  ostez 
vostre  main;  ouvrez  vos  yeux;  levez  le  bras  en 
haut  :  vous  estes  bien  ainsi  ;  ayez  patience, 
j'ay  tout    maintenant    faict.    Reprenez   vos 

habilleinens,     et   retournez    en    vostre    logis 
quand  il  vous  plaira, 

Franciarque 

Est-il  temps  que  je  sorte  d'icy?  Je  pense 
maintenant  au  mal  que  j'endure  de  me  tenir 
si  long-temps  en  cet  estât;  je  n'y  songeois 
pas  quand  je  voyois  ceste  belle  nimphe  toute 
nuë  devant  moy.  Raphalange,  mon  amy, 
c'est  ceste  dame  là  pour  laquelle  je  meurs; 
je  te  supplie,  souviens-toy  bien  de  toutes  les 
parties  de  son  corps,  et  que  j'en  aye  le 
pourtraict.  0  que  ton  crayon  luy  ressemble 
bien;  il  faut  certes  que  je  la  baise! 

Raphalange 

Monseigneur,  moderez-vous;  il  ne  faut  pas 
se  laisser  transporter  à  des  peintures  et  statues 
inanimées  ainsi  que  fit  Pigmalion  envers  sa 
Venus  de  marbre  blanc  :  et  d'ailleurs  vous 
effaceriez  mon  crayon  en  le  baisant;  puis 
après  je  ne  vous  pourrois  pas  rendre  un 
pourtraict  tel  que  desirez,  car  ceste  damoy- 
selle  est  trop  f  ascheuse.  Sortez,  s'il  vous  plaist, 
par  ma  porte  de  derrière,  afin  que  personne 
ne  vous  apperçoive  ;  il   est  desjà  assez  tard. 

Scène  III 

CALLIXENE,  MELANCIE 

Callixene 

L'heur  et  le  mal-heur  sont  communs  aux 
hommes  ;  mais  celuy-cy  leur  arrive  plus  sou- 
vent et  plustost  que  l'autre,  qui  rarement  se 
présente  à  nous  si  parfait,  que  tousjours  il 
n'y  ait  quelque  aigreur  meslée  parmy.  J'avois 
de  tout  temps  désir  que  Franciarque  s'enflam- 
mast  de  mon  amour,  et  n'osois  faire  paroistre 
ceste  affection;  maintenant  elle  est  venue 
de  luy.  Mais  quoy?  il  a  faict  parler  à  mon 
père  par  un  homme  qu'il  estimoit  luy  estre 
amy,  qui  n'a  pas  bien  sçeu  choisir  l'occasion 
et  le  temps,  tellement  qu'il  a  esté  refusé. 
0  infortuné  Franciarque  !  et  moy,  ta  Callixene, 
encores  plus  infortunée,  que  pour  avoir  trop 
franchement  déclaré  à  mon  père,  que  de  vérité 
je  t'aimois,  me  bannir  maintenant  de  sa  pré- 
sence et  de  la  tienne,  soubs  un  prétexte  de 
m'envoyer  à  ma  tante  Dotacherde.  0  impor- 
tuns joyaux!  C'est  bien  malgré  moy  que  je 
vous  tire  de  ce  cabinet  pour  vous  faire  com- 
pagnons de  mon  malheur  ;  vous  ne  m'estes 
rien  à  l'égal  de  mon  Franciarque;  Franciarque 
qui  est  mon  cher  joyau,  et  le  bon-heur  de  ma 
vie,  et  celuy  seul  du  monde  dont  je  puis 
maintenant  faire  estât.  Non,  non,  quoyque 
les  lieux  escartez  l'un  de  l'autre  m'esloignent 

de  vous,  ô  Franciarque,  qu'assez  de  fois  je 
ne  puis  nommer,  si  en  serai-je  plus  proche 
que  jamais  d'affection  et  de  volonté.  Mon 
père  a  la  puissance  de  m'envoyer  où  il  luy 
plaira,  et  je  ne  refuse  pas  de  luy  obéir;  mais 
il  ne  sçait  les  inconveniens  qui  en  peuvent 
arriver.  Iray-je  à  la  merci  des  vents,  ensevelie 
des  eaux  dans  une  prison  de  bois,  estre  la 
proye  des  effroyables  monstres  de  la  mer? 
Omort!  combien  maintenant  me  seras-tu  plus 
douce  que  celle  que  je  présage  me  devoir 
arriver!  Je  ne  parle  plus  par  amour;  mon 
triste  cœur  a  bien  d'autres  pensemens  :  et 
vous,  mon  père,  qui  m'absentez  ainsi  de  vous, 
j'attens  les  derniers  adieux  de  vostre  part, 
n'espérant  jamais  vous  revoir.  Au  moins,  tres- 
chere  mère,  que  je  délaisse  icy  pleurante 
comme  moy,  lorsque  vous  entendrez  les  pi- 
teuses nouvelles  de  ma  triste  mort,  dressez- 
moy  un  tombeau  pour  mémoire,  qu'en  obéis- 
sant au  vouloir  de  mon  père,  j'auray  esté 
cercher  la  mort  loin  de  vous,  sans  qu'il  vous 
soit  permis  m'ensevelir,  et  baiser  pour  la 
dernier  fois  ma  bouche  refroidie. 

Melancie 

Quoy  !  ma  chère  fille,  tu  as  donc  bien  le 
ressentiment  que  je  pleure  par  ton  absence, 
et  tu  ne  vas  point  si  librement  en  ce  malheu- 
reux voyage  comme  jepensois!  0  moy  in- 
fortunée de  t'avoir  engendrée  pour  te  perdre 
sitost  et  au  plus  beau  de  ton  aage  !  je  n'auray 


DE    FRANCI ARQUE    ET    CALLIXENE         51 

donc  point  ce  bien  de  te  voir  alliée  à  celuy 
auquel  je  t'ay  vouée  dès  lorB  que  tu  estais 
oncores  jeune  enfant  et  sans  ton  consente- 
ment! Saches,  mon  cœur,  que  je  ne  veux  point 
te  survivre;  car  je  te  tiens  pour  morte,  de  t'en 
aller  ainsy  à  la  mercy  des  vents;  j'ay  trop  bien 
ouy  tes  plaintes,  et  elles  m'ont  touché  trop 
avant,  pour  n'en  point  avoir  le  ressentiment. 

Callixene 

Ma  bonne  mère,  je  n'ay  point  respandu  ces 
tristes  plaintes  pour  vous  affliger  davantage  ; 
je  sçay  assez  recognoistre  combien  vous  avez 
pris  pour  vostre  part  de  cette  affection  qui 
sera  commune  à  vous  et  à  moy  :  possible  que 
vous  adoucirez  mon  père  avant  que  je  sois 
contrainte  de  partir  et  vous  délaisser  pour 
jamais. 

Melancie 

Les  hommes  accoustumez  à  la  guerre,  ainsi 
que  Cassarole,  ton  père  et  mon  mary,  font 
peu  d'estat  de  nos  pleurs,  et  se  moquent  de 
voir  que  nous  craignons  les  orages  de  l'eau  ; 
d'autant  qu'ils  disent  qu'il  n'y  a  aucun  danger 
sur  la  mer,  et  qu'ils  y  vont  aussi  assurément 
que  sur  la  terre,  où  il  est  aussi  facile  de 
rencontrer  une  pierre  qui  nous  face  tomber, 
ou  autre  chose  qui  nous  accable  par  sa  ruine, 
comme  de  choquer  en  mer  quelque  rocher 
qui  froisse   le   navire.    C'est  pourquoy,  ma 

Callixene,  je  sçay  que  Cassarole  ne  fléchira 
point  ;  car  en  cela  il  ne  s'estime  pas  estre 
rigoureux,  et  je  sçay  bien  qu'en  son  cœur  il 
t'ayme  trop  pour  vouloir  procurer  ton  mal 
ou  le  mien. 

Callixene 

Je  doubte  moins  de  l'affection  de  mon  père 
envers  moy,  que  je  f  erois  de  la  mienne  envers 
luy,  sçachant  bien  que  l'amour  des  enfans 
n'égale  jamais  celuy  des  vrais  pères  et  mères 
comme  vous  ;  mais  il  ne  sçait  pas  le  mauvais 
présage  et  les  sinistres  illusions  qui  me  vien- 
nent en  l'âme,  par  lesquelles  je  conjecture  et 
tiens  presque  assuré  le  mal-heur  qu'elles  me 
représentent. 

Melancie 

Je  luy  ay  assez  remonstré  tout  cela.  Il  dict 
que  c'est  la  crainte  seule  et  l'appréhension 
plus  vive  en  nostre  sexe  qu'au  leur,  qui  nous 
faict  ainsi  rouler  nostre  âme  sur  divers 
pensemens  ;  mais,  qu'en  eff ect,  les  mal-heurs 
ne  nous  cerchent  point  plustost  qu'eux  :  tel- 
lement que  si  cent  fois  ils  vont  et  viennent 
sur  mer  sans  danger,  pourquoy  n'y  pouvons- 
nous  pas,  dit-il,  aller  aussi  bien  qu'ils  font? 

Callixene 

Toutes  ces  raisons,  ny  mille  plus  fortes, 
ne  me  peuvent   point  asseurer    davantage 

que  je  suis  ;  mais  <  e  n'est  pas  l'asseurance  de 
retourner  que  j'ay,  ny  seulement  de  voir 
ma  tante;  au  contraire,  une  assurance  de 
mourir  ou  encourir  un  inconvénient  aussi 
dangereux  ou  plus  que  la  mort  mesme.  Dittes- 
luy,  s'il  vous  plaist,  qu'il  ne  se  mette  point  en 
peine  d'escrire  pour  moy,  ny  me  charger  de 
recommandations  :  ce  sont  autant  de  paroles 
pour  le  jouet  des  vents,  et  ses  lettres  autant 
de  pirouettes  pour  les  vagues,  n'attendant 
point  meilleure  issue  que  de  me  voir  en- 
gouffrée dans  les  eaux. 

Melancie 

Je  ne  te  puis  aucunement  consoler  en  cela, 
o  ma  Callixene  ;  car  moy-mesme  j'ay  besoin 
d'estre  consolée  en  la  douleur  qui  me  tient 
saisie,  pour  te  voir  si  proche  d'une  départie 
qui  m'est  autant  ennuyeuse  que  de  te  voir 
mourir  entre  mes  bras,  voire  beaucoup  plus; 
car,  au  moins,  j'aurois  ce  contentement  de 
t'aider  en  ce  que  je  pourrois.  Tu  vas,  mon 
cher  enfant,  mon  cœur,  mon  souci,  mon  bien, 
tu  vas  servir  de  pasture  aux  poissons,  et 
célébrer  tristement  des  nopees  funèbres  avec 
Neptune  ou  Triton,  au  lieu  de  celuy  auquel 
je  t'ay  vouée.  Souviens-toy,  au  moins,  que  ta 
lamentable  mère  ne  preste  aucun  consente- 
ment à  ce  sinistre  voyage,  et  sitost  que  la 
déesse  Iris  t'aura  coupé  le  cheveu  fatal,  viens- 
moy  advertir,  afin  que  tout  incontinent  je  te 
suive,  si  desjà  la  douleur  et  l'impatience  de 

5* 


54       LES  AMOUREUX  BRANDONS 

te  voir  absente  ne  m'ont  faict  te  devancer. 
Tu  as  ouvert  la  joie  en  nostre  maison,  quand 
premièrement  tu  nasquis  de  moy;  aussi  tu  la 
fermeras  par  ton  trespas  ;  et  par  le  mien  je 
borneray  l'heur  de  nostre  race,  qui  pouvoit 
s'augmenter  par  la  procréation  d'une  noble 
lignée,  et  les  fruicts  qui  se  pouvoient  attendre 
de  toy  seront  suffoquez  auparavant  que  d'avoir 
leur  première  cause.  Delaisseray-je  ton  père? 
abandonncray- je  ma  maison?  quitteray-je 
mes  parens  et  ma  ville  pour  te  suivre  en  un 
si  hazardeux  chemin?  Je  le  ferois  certes 
tres-volontiers,  si  c'estoit  ailleurs  que  dans 
les  eaux  :  tout  ce  que  je  puis  faire  sera  de  te 
donner  pour  compagne  la  meilleure  de  toutes 
nos  bonnes  amies,  celle  qui,  avec  moy,  a  aidé 
à  te  nourrir,  et  est  comme  ta  seconde  mère. 
Elle  entrera  volontiers  en  mon  devoir,  et 
t'accompagnera  partout.  Cependant  je  m'en 
vais  pour  la  dernière  fois  essayer  encores 
d'esmouvoir  ton  père  à  compassion  de  toy- 
mesme,  et  plustost  je  l'assureray  que  pour  te 
faire  changer  d'affection  envers  Franciarque, 
j'ay  trouvé  des  moyens  fort  expediens,  et 
toy  tu  feras  feinte  de  ne  te  plus  soucier  de 
luy.  Assemble  cependant  tout  ce  que  tu  as 
de  plus  précieux  pour  l'emporter,  s'il  faut 
nécessairement  que  tu  partes,  et  qu'au  moins 
quand  le  vent  propice  invitera  ta  compagne 
à  faire  voille,  que  tu  ne  sois  point  cause  d'un 
retardement. 

Callin i 

Par  quelles  choses  Les  enfana  pourroient-ils 
récompenser  Les  peines,  travaux,  Eascberies 
et  ennuis  que  Leurs  mères  prennent  pour 
eux,  puisque  je  vois  combien  La  mienne  est 
douloureusement  affligée  de  mon  absence  et 
presque  résolue  de  perdre  aussitost  la  vie 
que  ma  veuë?  Mais  je  ne  sçay  si  je  doibs 
blasmer  mon  père,  ven  qne  son  intention  n'est 
point  pour  mal  qu'il  me  procure,  puisque  de 
sa  part  il  m'a  assez  donné  de  preuves  de 
son  amitié,  m'ayent  bien  souvent  octroyé 
plusieurs  choses  que  ma  mère  me  refusoit. 
S'il  recognoist  que  ce  soit  mon  bien  de 
m'absenter  et  pour  quelque  temps,  pensant 
m'oster  l'opinion  de  l'amour  de  Franciarque 
ou  m'en  destourner,  il  n'est  pas  coulpable 
de  mon  mal,  et  partant  il  vaut  mieux  que  je 
ne  laisse  point  à  ma  niere  tant  de  regrets  de 
moy,  et  qu'en  dissimulant  ma  tristesse,  je 
luy  face  voir  que  librement  j'entreprens  le 
voyage  qui  m'est  commandé:  ainsi  je  la 
nourriray  d'une  espérance  de  me  revoir  en 
peu  de  temps  :  et  possible  aussi  que  de  tout 
le  mal-heur  que  je  présage,  je  n'en  auray 
que  le  mal  que  j'en  ressens  maintenant  par 
l'appréhension.  Ce  que  nous  proposons  à  part 
nous  ne  nous  arrive  pas  tousjours,  soit  mau- 
vais, soit  bon,  et  il  est  aussi  peu  en  nostre 
puissance  d'acquérir  le  bien  par  imagination, 
que  fuir  le  mal  par  la  crainte  d'iceluy.  L'un 
et  l'autre  se  font  également  cercher  :  car  nous 

en  voyons  qui  courent  çà  et  là  pour  trouver 
le  mal  et  ne  le  peuvent  rencontrer,  tant  toutes 
choses  leur  sont  favorables;  et  faut,  s'ils 
veulent  perdre,  que  ce  soit  à  dessein  :  comme 
Policrates  qui  jetta  un  anneau  de  si  grand 
prix  dans  la  mer,  lequel  luy  fut  rapporté  par 
le  moyen  d'un  poisson  qui  l'avoit  avalé. 
Ainsi,  encores  que  je  n'aye  point  bonne 
opinion  de  mon  voyage,  il  peut  neantmoins 
arriver  qu'il  me  sera  tres-heureux,  et  que 
plus  librement  ailleurs  je  verray  Franeiarque, 
qui  ne  fera  faute  de  me  venir  trouver  s'il 
entend  dire  en  quelle  province  je  seray.  Voilà 
mon  paquet  tantost  assemblé;  je  n'attens  plus 
que  la  dernière  resolution  de  mon  père,  qui 
ne  changera  que  très-difficilement,  ainsi  que 
j'ay  opinion.  C'est  pourquoy,  vous,  mon  cher 
Franciarque,  quelque  part  que  vous  soyez, 
recevez  ce  dernier  adieu  de  moy.  Et  vous,  ma 
patrie  et  toutes  mes  bien  aimées  compagnes, 
ayez  souvenance  de  moy  :  et  si  je  ne  retourne, 
prenez  de  bonne  part  l'adieu  que  je  vous  dy 
en  mon  cœur,  puisque  je  n'ay  le  loisir  de 
m'acquitter  autrement  du  devoir  que  je 
voudrois  vous  rendre. 

Melancie 
Mon  soûlas,  mon  tout,  mon  contentement, 
ma  douce  espérance,  mon  beau  jour,  c'est 
donc  à  ce  coup  qu'il  est  conclu  que  tu 
partes,  et  que  toy  absente,  je  demeure  en  la 
perpétuelle  nuit  d'une  douloureuse  tristesse 
qui  me  conduira  jusques  au  cercueiL 

Callixene 

Ma  tres-honorée  dame  et  mère  tres-aimable, 
j'ay  tout  présentement  conçeu  une  meilleure 
espérance  de  mon  voyage  que  cy-devant;  je 
vous  supplie,  essuyez  vos  larmes,  et  serenez 
vos  yeux  pour  conduire  d'une  gaye  œillade 
tant  que  vous  pourrez  suivre  de  vue  le  vais- 
seau dans  lequel  il  me  faut  embarquer. 
J'espère  que  dans  peu  de  temps  je  joùiray 
de  vostre  agréable  présence,  et  que  le  con- 
tentement que  vous  en  recevrez  surpassera 
non -seulement  par  sa  douceur  le  fiel  de 
l'amertume  douloureuse  qui  tient  nos  cœurs 
saisis,  mais  aussi  les  comblera  de  joye  et 
d'un  contentement  d'autant  plus  grand,  que 
la  douleur  que  maintenant  nous  ressentons  se 
rend  inexprimable.  Encores,  ne  puis-je  pas 
honnestement  partir  sans  vous  baiser,  et  puis 
après  aller  trouver  mon  père  pour  prendre 
congé  de  luy  ;  car  je  me  rendrois  indigne 
d'estre  bien  tost  rappelée  de  luy,  si  je  partois 
sans  recevoir  ses  doux  embrassemens. 

Melancie 

0!  enfant  né  à  la  vertu,  que  tu  te  monstres 
constante  pour  une  fille  !  et  combien  estois- 
tu  plus  digne  de  naistre  d'un  autre  sexe, 
puisque  ton  cœur  est  si  masle  et  si  généreux 
en  une  si  tendrelette  et  mignarde  nature! 
Allons,  mon  bien,  allons  vers  ton  père,  puis- 
que tu  le  veux  et  que  c'est  la  raison. 

ACTE    III 

Scène  I 

CALLIXENE,   PHORBANTE, 

chef  des  pyrates  Moscovites 

CALLIXENE 

Misérable  Callixene,  qui  sçavois  ton  mal- 
heur et  ne  l'as  peu  fuir,  et  encores  plus 
misérable  d'estre  restée  seule  en  un  païs 
incogneu,  jetée  à  bord  dans  le  reste  d'un 
vaisseau  rompu,  avec  ce  pauvre  petit  enfant, 
qu'il  semble  que  les  Dieux  ont  voulu  sauver 
pour  te  faire  opprobre  !  Ame  innocente,  que 
f  eray  -  je  de  toy?  moy  qui  n'ay  de  quoy 
te  nourrir,  ny  les  mamelles  fertiles  pour 
t'allaicter?  et  faudra-il  que  la  charité  dont 
j'useray  en  ton  endroit  attache  sur  moy 
un  blasme  irréparable,  d'avoir  perdu  ma 
chasteté?  Venez,  tigres, venez,  lions  affamez; 
voicy  une  lamentable  fille  et  un  petit  enfant 
qui  vous  serviront  de  proye,  et  estans  des- 
chirez  en  pièces  par  vous,  éviteront  une  plus 

mal-heureuse  desadvanture,  puisque  les  flots 
nous  ont  espargnez  ensemble  d'une  condition 
si  disconvenable,  moy  de  ne  te  pouvoir  faire 
aucun  bien,  et  toy  de  me  déshonorer  sans 
qu'il  y  ait  de  ta  faute.  Ou  bien,  ô  bons  Dieux, 
si  j'ay  démérité  vos  punitions,  et  que  mes 
ofïences  les  ayent  justement  appelées  sur 
moy,  faictes  au  moins  quelque  grâce  à  ce 
chetif  orphelin  qui  ne  peut  avoir  irrité  vos 
deitezl  Mais  quoy?  je  suis  possible  indigne 
que  pour  l'amour  de  luy  vous  m'exauciez  ;  il 
vaut  mieux  que  je  le  délaisse,  et  que  vous 
luy  pourvoyiez  de  mère,  cependant  que  j'iray 
à  l'advanture  cercher  quelque  lionne  qui 
me  fera  la  proye  de  ses  petits.  Fay  donc  ta 
fortune  à  part,  ô  enfant  misérable  !  Je  te  donne 
au  moins  ce  dernier  baiser,  pour  tesmoignage 
que  je  suis  innocente  de  ton  mal,  s'il  t'en 
arrive,  non  plus  que  je  ne  te  puis  procurer 
aucun  bien ,  et  quoyque  nous  ayons  esté 
6auvez  ensemblement,  possible  les  destinées 
ne  veulent  pas  que  nous  périssions  ensem- 
blement. Et  vous,  mon  père,  qui,  par  vostre 
commandement  trop  rigoureux,  semblez  nra- 
voir  procuré  le  desastre  auquel  je  suis  tombée, 
pleurez  maintenant  avec  moy  vostre  faute, 
pendant  que  je  regrette  d'avoir  jamais  esté 
née  au  monde  pour  me  voir  si  infortunement 
tombée  en  telles  extremitez,  ouïe  plus  advan- 
tageux  bien  qui  me  puisse  arriver  est  une 
soudaine  mort!  Que  n'ay-je  esté  aussitost 
portée  au  tombeau  qu'entre  les  bras  de  ma 
triste  mère!  ou  plustost,  que  ses  entrailles 

ne  se  rendoient-elles  stériles,  sans  par  leur 
fécondité  ni'avoir  faict  naistre  pour  estre 
réservée  à  tant  de  malheurs!  Malheurs  d'au- 
tant plus  aigrement  insupportables  à  moy- 
mesme,  que  je  ne  voy  personne  qui,  au  moins, 
vous  puisse  rapporter  les  tristes  nouvelles  de 
ma  dernière  fin,  et  vous  assurer  que  vous 
n'avez  plus  Callixene  pour  vostre  fille.  Quoy 
donc?  iray-je  tousjours  advançant  mon 
chemin  dans  ce  bois  si  espais  et  ombrageux, 
sans  voir  les  traces  d'aucuns  vestiges  d'hom- 
mes, et  sans  emporter  avec  moy  ce  pauvre 
petit  cœur  qui  faict  mourir  le  mien  en  moy- 
mesmepar  ses  cris  tendrelets?  Il  vaut  mieux, 
puisque  je  suis  si  infortunement  exposée  au 
mal-heur,  qu'il  ne  peut  m'arriver  plus  grand, 
que  je  m'y  plonge  tout  entièrement  en  dépit 
de  luy-mesme,  et  qu'au  moins,  en  périssant, 
j'exerce  ceste  charité  de  ne  point  délaisser  ce- 
luy  qui  est  le  compagnon  de  ma  desavanture. 

Phorbante 

Demeure,  ribaude,  demeure,  meschante 
garse!  Es-tu  si  desloyale  de  laisser  là  ton 
enfant  pour  estre  dévoré  par  les  bestes 
farouches?  Il  faut  que  tout  présentement 
tu  meures,  après  que  j'auray  fait  de  toy  à 
mon  plaisir,  puisque  tu  es  meurtrière  de 
ton  propre  fruict. 

Callixene 
Seigneur,  qui  que  tu  sois,  donne-moy  temps 

pour  reprendre  mes  esprits,  car  tu  voy  bien 
que  je  suis  esvanouye  à  tes  pieds;  lors  je 
te  diray  quelle  je  suis,  et  mon  infortuné 
desastre  :  ou  si  tu  n'as  la  patience,  fay-moy 
tout  présentement  mourir. 

Phorbante 

Tu  mourras  aussi,  paillarde  pire  qu'une 
louve  ;  car  tu  ne  mérites  pas  trouver  grâce 
envers  personne,  puisque  *ton  propre  enfant 
n'en  a  peu  trouver  envers  toy-mesme.  Mais 
auparavant  que  je  te  face  ce  bien  là  de  te 
tuer,  je  me  serviray  de  ton  meschant  corps,  et 
encores  te  feray  passer  par  la  mercy  de  tous 
mes  soldats  et  mes  valets  ;puis  rien  de  meil- 
leur ne  t'attend  qu'un  licol,  ou  encores  pis. 

Callixene 

Helas!  helas!  helas  !  un  tel  mal-heur  à  la 
fille  d'un  gênerai  de  province^ 

Phorbante 

Comment,  charongne,  tu  oses  bien  encores 
t'advoùer  devant  moy  tenir  autre  rang  que 
de  putain  infâme,  et  demander  temps  de  me 
mentir  par  tes  paroles  impudentes,  veu  que 
desjà  tu  veux  denier  que  cet  enfant  soit  à 
toy,  pour  trouver  grâce  envers  moy  ?  Tu  feras 
bien  de  le  prendre  tout  présentement,  et  croy 
que  si  ce  n'estoit  que  j'aye  plus  pitié  de  luy 
que  de  toy,  je  n'attendrois  pas  davantage  à 
faire  de  ton  corps  un  sacrifice  à  Pluton. 

Callixene 

Monseigneur,  me  voilà  rendue  vostre  pri- 
sonnière avec  cet  enfant,  puisqu'il  vous 
plaist  ;  mais  souvenez  -  vous,  si  vous  estes 
père,  que  la  fortune  est  égale  envers  tous, 
et  qu'autant  en  peut  arriver  aux  vostres. 

Phorbante 

Comme  veux-tu  point  dire  à  toy,  qui  est 
une  desbauchée,  et  accomparer  les  chastes 
filles  à  une  impudique,  telle  que  je  voy  bien 
que  tu  es?  Donne-toy  bien  garde  de  me  tenir 
ces  sots  langages,  si  tu  ne  veux  estre  chastiée 
selon  celles  de  ta  qualité.  Croy  que  si  tu  es 
noble,  tu  n'en  auras  meilleur  marché  que  pour 
me  servir  de  concubine  tant  qu'il  me  plaira; 
et  si  tu  es  telle  que  je  t'estime,  tu  sçay  ce 
que  je  t'ay  promis  :  je  ne  m'en  desdiray  point. 
Sus  !  soldats  ;  que  l'un  de  vous  la  prenne  en 
sa  garde,  et  que  nul  ne  soit  si  osé  de  luy 
meffaire,  jusques  à  ce  que  je  m'en  sois  servi 
le  premier  :  je  vous  promets  encores  que  je 
vous  la  donneray  puis  après  pour  v  ius  tous, 
afin  d'en  faire  ce  que  vous  voudrez 

Callixene 

Il  n'est  jà  besoin  de  me  tenir  si  estroite- 
ment  ;  une  fille  comme  moy  n'a  pas  la  force 
de  résister  à  tant  d'hommes. 

Ce  ne  sont  pas  les  première  qui  t'ont  tenue 

plus  estroitement,  rasée  que  tu  es;  suy-les 
seulement.  Escoutez,  soldats:  gardez -vous 
bien  de  passer  mes  commandemens.  Je  ne 
croy  pas  qu'en  ma  vie  j'aye  f aict  un  meilleur 
butin  que  celuy-cy;  car  ceste  garse  que  j'ay 
prise  me  semble  extrêmement  belle  et  jeune, 
quoyque  la  frayeur  qu'elle  a  eue  de  m'avoir 
inopinément  trouvé,  ait  beaucoup  diminué 
de  son  visage.  Cet  enfant  qu'elle  a  ne  peut 
estre  que  son  premier,  et  si  elle  n'est  telle 
que  je  pense,  c'est  au  moins  une  jeune 
nouvelle  mariée,  qui  a  esté  jetée  à  bord  en 
ce  pays,  car  à  ses  habillemens  je  recognois 
bien  qu'elle  est  estrangere.  Je  sçauray  d'elle 
quelle  elle  est,  et  si  je  recognois  qu'elle 
persiste  en  ses  menteries,  je  luy  apprendray 
à  dire  vérité;  car  sa  beauté  ne  m'empeschera 
pas  que  je  la  bastonne  selon  son  mérite  :  aussi 
bien  il  ne  nous  arrive  que  du  mal  auprès 
de  ces  vilaines  paillardes,  qui  se  rendent 
communes  à  un  chacun.  Que  si  elle  appartient 
à  quelqu'un  de  qualité,  et  qui  ait  moyen 
de  me  payer  une  bonne  rançon  pour  elle, 
j'aviseray  si  je  devray  la  rendre  à  son  mary; 
et  si  ce  n'est  à  elle  l'enfant  qu'elle  a,  je  le 
donneray  à  nourrir  parmy  mes  domestiques, 
pour  m'en  servir  quand  il  sera  grand.  Ou  si 
elle  n'a  moyen,  ou  les  siens  pour  elle,  de 
me  donner  deux  cens  talens  pour  sa  rançon, 
j'aime   mieux   encores    qu'elle  me  demeure 

pour  mon  contentement  ;  car  l'argent  se  re- 
couvre aisément,  mais  de  telles  beautez  que 
la  sienne  se  trouvent  rarement.  Quand  elle 
sera  dans  mon  chasteau,  il  sera  bien  mal  aisé 
qu'elle  retrouve  le  chemin  de  son  pays  :  et  si 
je  la  trouve  propre  pour  mon  service,  je  con- 
tenteray  mes  soldats  de  la  première  prise  que 
nous  ferons;  ou  bien  je  leur  donneray  pour 
butin  ses  habits,  qui  ne  sont  pas  de  peu 
de  valeur,  ce  me  semble.  Elle  pense  trouver 
grâce  en  ma  maison  par  le  moyen  de  ma 
femme  et  mes  filles;  mais  je  feray  en  sorte 
qu'elle  ne  les  verra  nullement,  car  tous- 
jours  ce  sexe  faict,  l'un  pour  l'autre,  infinies 
choses,  et  semble  que  nature  les  ayant  rendues 
infirmes,  les  ait  incitées  d'autant  plus  à  se  sou- 
lager et  supporter  l'une  l'autre.  Je  m'en  vais 
entendre  à  mon  butin,  de'  crainte  que  l'on 
ne  me  face  ma  part;  une  si  belle  fille  mérite 
bien  qu'on  en  face  compte,  quand  ce  ne  seroit 
que  pour  la  couche  :  et  d'ailleurs,  quand  elles 
sont  telles,  il  ne  faict  pas  seur  les  laisser 
longuement  en  main  tierce,  d'autant  que 
chacun  en  estant  désireux,  quoyqu'elles  re- 
fusassent, si  leur  est -il  très  difficile  de  résis- 
ter à  tous. 

Scène  II 

MELANCIE  CASSAROLE 

Melancie 
Il  m'est  impossible  que  plus  longuement 

jo  puisso  supporter  ce  travail  d'esprit,  pcmr 
l'ennuyeuso  absenco  de  ma  fille  Callixcuc  ; 
une  bricl'vo  mort  me  dochàrgert  de  toçta 

ceste  tristesse,  et  me  fera  heureusement 
passer  vers  elle,  car  je  prevoy  desjà  que 
quelque  sinistre  desastre  l'a  rangée  parmy 
les  ombres  elisiennes.  0  mère  iufortunemeiit 
féconde  et  plus  fecondement  infortunée  que 
toutes  autres  de  ta  qualité,  peux-tu  survivre 
un  moment  à  ceste  tienne  fille,  que  tu  as  si 
iniquement  perdue  par  tes  vœux  précipitez, 
en  un  aage  qu'elle  ne  pouvoit  consentir  à  cet 
amour  qui  maintenant  est  cause  de  sa  mort  ! 
Je  dy  de  sa  mort,  car  je  ne  sçay  quelles 
illusions  me  sont  venues  ceste  nuit,  qui  me 
l'ont  représentée  morte  devant  les  yeux,  et 
le  meurtrier  tenant  encores  l'espée  nuë  sur 
sa  chaste  poictrine,  pour  ce  qu'elle  ne  voulut 
point  consentir  à  ses  impudiques  demandes. 
Ma  chère  Callixene  !  tu  n'es  donc  plus  vivante, 
et  Melancie  ta  mère,  qui  avait  promis  de  te 
devancer  par  son  serment,  et  encores  par 
l'ordre  de  la  nature,  reste  après  toy  pour 
espandre  ses  larmes,  qui  serviront  à  ton  tom- 
beau de  tesmoins  fidèles  de  l'affection  que  je 
te  portois.  Jour  infortuné  de  ma  vie,  que  ta 
lumière  ne  s'obscurcit-elle  à  mes  yeux  ;  indi- 
gnes yeux  de  te  plus  voir,  que  ne  se  baillent- 
ils  du  sommeil  éternel  pour  arrester  le  violent 
cours  de  ces  eaux  angoissantes  qui  baignent 
mon  sein  de  larmes!  Terre  que  je  voy  si 
inutilement  chargée  de  moy-mesme,  que  ne 
t'ouvres-tu  pour  me  donner  passage  jusques 

à  ce  lieu  désirable  de  ton  centre,  dans  lequel 
tu  retiens  ma  chère  fille!  ou  bien  rends-la 
moy  vivante,  afin  que  je  puisse  vivre.  Mais 
quoy!  c'est  trop  contester  pour  trouver  de  la 
douceur  en  la  mort  ;  je  l'aigris  à  l'encontre 
de  moy  par  mes  plaintes  importunes,  et  luy 
semblera  que  ce  ne  sera  pas  d'un  cœur  franc, 
mais  d'un  courage  lasche  que  je  l'appeleray. 
Il  faut  que  ce  tranchant  luy  ouvre  le  passage 
qu'elle  me  refuse,  pendant  que  l'occasion  me 
favorise  de  me  rencontrer  icy  seule  :  je  meurs, 
ma  Callixene,  je  meurs  pour  ton  amour,  dé- 
laissant toutes  choses  pour  toy,  que  j'estimois 
tant. 

Cassarole 

Holà  !  holà  !  quel  bruit  est-ce  que  font  icy 
mes  gens?  0  mal -heur!  ô  desastre!  ô  sort 
impiteux!  Melancie,  Melancie,  mon  cœur, 
ma  chère  amie.  A  l'aide,  mes  amis,  au  secours; 
elle  est  morte,  elle  s'est  tuée  :  voicy  le  glaive 
encores  tout  sanglant  !  O  père  mal-heureux, 
qui  n'as  peu  empescher  qu'un  si  infortuné 
desastre  ne  tarnist  le  bon-heur  de  ta  maison  ! 
par  ta  faute  propre  tu  te  voy  maintenant 
privé  de  ta  chère  femme,  et  en  doubte  si  ta 
fille  est  vivante;  car  il  faut  bien  que  Melancie 
ait  entendu  nouvelles  certaines  de  sa  mort, 
puisqu'elle-mesme  s'est  ainsi  defEaicte  de  sa 
propre  main.  Seray-je  donc  en  un  mesme 
temps  vefve  de  ma  femme,  desnié  de  ma  fille, 
blasmé  par  mes  amis,  chargé  de  diffame  de 

ma  maison,  et  attristé  d'une  dueil  perpétuel 
pour  les   regrets    qu'à   jamais    je    porteray 
d'avoir,   en  envoyant  ma  fille  loin  de  moy, 
appelé  tous  ces  sinistres  accidens  sur  moy',? 
Au  moins,  chère  Melancie,  si  en  mourant  vous 
m'eussiez   eneores  peu  dire  de  vostre  mort, 
si  je  l'eusse  trouvée  raisonnable,  je  vous  eusse 
suivi,  pour  ne  me  point  voir  au  comble  de 
la  tristesse   où  je  suis  maintenant,  cent  fois 
plus  insupportable  que  le  moment  de  la  mort. 
Callixene,  ma  fille,  si  le  sort  impiteux  ne  t'a 
desjà  assaillie,   et   qu'un   jour  tu   retournes, 
que  diras -tu,  lorsque,  rappelée  au  logis   de 
ton  père,  tu  n'y  retrouveras  plus  ceste  mère 
qui  avoit  tant  de  soin  de  toy?    Mais  eneores 
que  feras-tu,  si  une  fois  il  vient  à  ta  cognois- 
sance,  que  pour  l'amour  de  toy-mesme,  elle 
s'est  ainsi  infortunement  occise!  Et  moy,  qui 
t'ay  envoyée  ainsi  loing  d'elle,  quelle  conso- 
lation te  donneray-je,  lorsque  pleurant  sans 
cesse   tu  cercheras   jour   et    nuit   l'occasion 
de  mettre  lin   à  tes  douleurs  par  une  aussi 
violente  douleur   que  ta  mère  !  Dois-je  donc 
survivre   à  ta    mère  pour  ouïr  justement  ce 
reproche  de  toy,    que  t' ayant  dechassée,  je 
me    suis  pourchassé  tout   le  mal    qui  m'est 
arrivé,  puisque  jepouvois,  adoucissant  toutes 
choses,    consentir  plustost  que   Franciarque 
t'espousast,  ainsi  que  c'estoit   ton   désir   et 
ton  amour!  Ou  bien  ne  pouvois-je  pas,  sans 
t'envoyer  si   loin,   destoumer  tes  affections 
pour  d'autres  amitiez,  voire  mesmes  quand 
elles  n'eussent  peu  changer  en  toy,  me  chan- 

ger  moy-mesme,  puisqu'il  nous  est  impossible 
d'aller  contre  les  destinées  ï  Ainsi  j'aurois 
encores  ma  femme  vivante,  dont  je  n'ay  plus 
que  le  corps  pallissant  et  refroidy  :  et  toy,  ma 
Callixene,  tu  serois  auprès  de  ton  père,  non 
point  à  la  miséricorde  des  orageuses  tem- 
pestes,  ou  possible  tombée  à  la  mercy  de 
quelques  pirates,  perdant  ton  honneur  et  dif- 
famant ta  noble  race,  sans  ton  consentement, 
ny  que  l'on  en  puisse  rejeter  la  faute  sur 
autre  que  ton  père.  Mal -heureuse  mienne 
condition,  par  laquelle  je  ne  suis  père  que 
pour  esprouver  en  ceste  qualité  des  tristes 
accidens  qui  n'ont  point  leurs  semblables, 
ny  en  disgrâce  de  fortune,  ny  en  rigueur  et 
aspreté  !  Falloit-il  qu'ayant  vécu  jusques  à 
maintenant,  avec  tous  les  honneurs  et  con- 
tentemens  qui  se  puissent  désirer,  le  sort 
m'espargnast  parmy  tant  de  hasardeuses  ren- 
contres, au  milieu  des  assauts  et  des  com- 
bats, pour  en  voir  la  tristesse  dans  ma  propre 
maison!  0  que  pleust  au  Dieu  Mars,  qu'estant 
au  plus  florissant  de  ma  vertueuse  jeunesse, 
lorsque  j'estois  honorablement  couronné  de 
lauriers,  et  ombragé  de  palmes,  j'eusse  rendu 
ma  vie  à  l'espée  valeureuse  de  l'un  de  ces 
Princes  guerriers  auxquels  moy-mesme  je  l'ay 
ravie.  Il  faut  donc  que  d'icy  en  avant  je  vive 
en  une  perpétuelle  tristesse,  et  fais  vœu  de  ne 
couper  barbe,  cheveux  ny  ongles,  jusques  à 
tant  que  je  revoye  ma  Callixene,  et  faut  que 
j'envoye  messagers  par  toutes  les  régions  du 
monde  pour  avoir  nouvelles  où  je  pourray 

l'aller  trouver.  El  fcoy,  Franofarqoe,  qui  es  la 
source  de  ces  mal-heure,  quoyque  tu  ne  les 
aies  pas  procurés,  bî  aeantmoi&i  auray-je  ce 
contentement  de  m'en  venger  Burtoy;  car  je 

te  brassrray  une  telle  disgrâce  envers  le  Roy, 
que  le  moindre  mal-heur  qui  te  puisse  arriver 
sera  d'estre  banny  à  perpétuité  de  sa  cour. 
Je  veux  faire  sçavoir  à  sa  Majesté,  que  par 
tes  suggestions  tu  es  la  cause  que  ma  femme 
Melancie  s'est  defïaite  de  sa  propre  main,  et 
que  tes  importuns  amours  sont  l'occasion  que 
j'ay  perdu  ma  fille  au  plus  florissant  de 
son  aage,  et  lorsque  je  devois  jouir  de  ce 
bon-heur  de  la  voir  honorablement  alliée  à 
quelque  Prince  de  la  cour.  Croy  que  le  soleil 
ne  se  couchera  point  trois  fois,  qu'à  son  lever 
il  n'esclaire  à  ta  confusion,  aussi  bien  qu'à 
mon  regret,  l'infortuné  accident  qui  est  arrivé 
dans  ma  famille,  qui  toute  a  interest  de 
venger  sur  toy  et  laver  de  ton  propre  sang 
la  tache  que  tu  nous  as  apportée,  quand  ce 
ne  seroit  que  pour  avoir  osé  t'ingérer  d'entrer 
en  mon  alliance,  de  laquelle  ta  qualité  te 
rendoit  entièrement  indigne. Vous  donc,  chère 
Melancie,  qui  gravez  si  amèrement  en  mon 
cœur  le  triste  souvenir  de  vostre  mort,  ne 
m'en  imputez  point  la  faute,  et  par  punition 
vengeresse,  allez  estonnant  nuit  et  jour  ce- 
luy  qui  est  cause  de  vostre  mal-heur.  Retenez 
aussi  encores  quelque  soin  avec  moy  de 
vostre  bien-aimée  Callixene,  et  en  tant  que 
vous  le  pouvez,  priez  les  Dieux  qu'ils  soient 
tutelaires   de  son  innocence  et  de  sa  pudi- 

cité,  sans  qu'ils  me  chargent  du  crime  de 
vostre  mort  et  de  son  absence  si  funeste.  Je 
ne  veux  plus  à  l'advenir  me  parer  d'autres 
vestemens  que  d'habits  enfumez,  tesmoins 
de  ma  tristesse;  caria  moitié  de  ma  vie  m'est 
ostée,  puisque  celle  que  j'aimois  avant  que 
moy-mesme  a  peu  mourir  sans  m'en  déclarer 
les  vrayes  causes,  montrant  en  elle  un  courage 
plus  que  viril.  0  femme  magnanime!  tuas 
tesmoigné,  en  mourant,  que  ta  vie  estoit  en 
Callixene,  et  le  tranchant  affilé  qui  t'a  ouvert 
la  poictrine,  est  l'instrument  par  lequel  tu  as 
exprimé  la  douleur  qui  t'a  esté  impossible  de 
déclarer  à  ton  unique  espoux.  Vy  maintenant 
bien  heureuse,  pendant  que  je  reste  icy  pour 
faire  honneur  à  ton  corps,  moins  par  des  fu- 
nérailles somptueuses,  que  par  les  pieuses 
larmes  que  je  respandray  le  reste  de  ma  vie 
sur  ton  tombeau.  Ainsi  je  laveray  le  sang 
qu'il  semble  que  j'ay  respandu  en  rejetant 
ta  demande,  et  mesprisant  recevoir  ton  advis, 
cependant  que  le  reste  de  nos  amis  apprendra, 
par  le  tesmoignage  de  mon  dueil,  à  excuser 
toute  la  faute  qui  me  pourroit  estre  imputée. 

Scène  III 

CALLIXENE,  UDULA,  MESSAGER 

Callixene 

Je  n'eusse  pas  pensé  que  parmy  le  misé- 
rable sort  de  ma  triste  fortune,  j'eusse  ren- 

(entré  un  corsaire  si  favorable  envers  moyr 
ny  sitost  mcu  à  compassion,  veu  que  du 
commencement  il  ne  me  menaçoit  que  de 
violement  et  de  mort  ;  tellement  que  je  n'at- 
tendois  rien  moins  que  me  voir  sitost  libre- 
ment aller  et  venir  où  je  veux,  quoyque 
neantmoins  je  sois  serve.  Le  temps,  qui 
conduit  et  ameine  toutes  choses  à  leur  fin, 
m'apportera  possible  quelques  nouvelles  de 
mon  pays,  et  cependant  je  veux  tousjours 
tenir  sur  moy  ces  lettres  prestes,  pour  advertir 
Franciarque  de  mon  mal-heur,  si  de  fortune 
je  rencontre  quelque  estranger  passant  qui  les 
luy  puisse  faire  tenir.  Jusques  à  ce  jourd'huy, 
monseigneur  Phorbante,  après  avoir  entendu 
de  moy  quelle  j'estois,  en  a  tousjours  fait 
estât ,  et  spécialement  sur  la  tres-humble 
prière  que  je  luy  ay  faite  de  pardonner  à  ma 
pudicité,  il  m'a  laissé  en  sa  famille  et  défendu 
tres-expressement  à  toutes  personnes  qu'on 
ne  m'ofïençast  ny  d'efiiect  ny  de  paroles.  Or 
je  sçay  combien  il  faut  peu,  à  des  gens 
barbares  comme  luy  et  de  sa  profession,  pour 
changer  incontinent  de  resolution,  tellement 
que  pour  divertir  un  chacun  de  m'aimer,  je 
tiens  tousjours  en  mon  sein  quelque  peu  de 
charongne  enveloppée  dans  un  drapeau  et 
secrettement  cachée,  qui  est  la  cause  qu'ils 
m'ont  desjà  surnommée  la  punaise.  Je  suis 
tres-contente  que  ce  nom  et  cette  opinion 
aydent  à  conserver  ma  réputation  et  mon 
honneur  :  et  pour  ayder  encores  à  cela,  je 
me  veux  doresnavant  moins  tenir  propre,  et 

tarnir  le  lustre  de  mon  visage,  y  tenant  de 
la  crasse  tant  que  je  pourray.  Pourveu  que 
je  m'acquitte  de  ma  charge,  et  que  je  face 
tout  ce  qui  me  sera  commandé,  ils  n'auront 
au  reste  aucune  occasion  de  se  plaindre  de 
moy,  puisqu'aussi  bien  ma  condition  présente 
m'excuse  d'avoir  aucun  soin  de  moy.  Si  mon 
sexe  me  permettoit  de  m'exposer  au  hazard, 
j'ay  assez  de  liberté  pour  m'en  aller  ;  mais  je 
craindrois  que  pensant  éviter  un  mal-heur, 
il  m'en  arrivast  un  plus  grand,  et  que  je  tom- 
basse à  la  mercy  de  gens  moins  pitoyables  que 
monseigneur  Phorbante.  L'espérance  qu'il  a 
d'extorquer  une  grande  rançon  de  moy  est 
cause  que  je  suis  moins  rudement  traitée; 
mais  j'ay  bien  espérance  de  sortir  sans  qu'il 
soit  employé  tant  d'argent  pour  moy  :  car  si 
on  ne  me  peut  avoir  par  la  force,  j'auray 
recours  aux  ruses  et  à  l'artifice.  Je  voy,  ce 
me  semble,  venir  à  moy  un  homme  qui  n'est 
point  habillé  comme  ceux  de  ce  pays  ;  mais 
plustost  rapporte  quelque  chose  du  nostre; 
il  faut  que  je  voise  au  devant  de  luy,  un  peu 
à  l'escart,  pour  enquérir  d'où  il  est,  et  quel 
quartier  il  tire.  Mon  amy  d'où  estes-vous? 

Udula 

Madame,  je  suis  de  Rucacée,  près  d'Anci- 
rande. 

Callixene 

Passez  -vous  point  par  la  France,  pour  re- 
tourner en  vostre  pays? 

U  DULA 

Mon  espérance  est  telle  ;  mais  je  suis  icy 
par  une  mauvaise  advantore  en  une  région  qui 
en  est  bien  esloignée,  t<  II.  ment  que  j'auray 
beaucoup  de  peine  à  retracer  tant  de  terre,  et 
n'.iy  aucuns  moyens  pour  le  présent. 

Callixene 

Mon  amy,  si  vous  me  voulez  promettre  et 
jurer  que  fidèlement  vous  porterez  en  France 
une  lettre  que  je  vous  mettray  entre  mains, 
qui  n'est  que  pour  faire  sçavoir  à  mes  parens 
que  je  suis  icy,  je  vous  donneray  le  seul 
gage  qui  m'est  resté  de  ma  misère,  lequel  ne 
vaut  pas  moins  de  cinquante  escus. 

Udula 

Quand  seulement  ce  ne  seroit  qu'en  consi- 
dération que  vous  estes  tombée  en  mesme 
affliction  que  moy,  m'est  d'autant  plus  insup- 
portable en  vous  qu'à  vostre  maintien  et  à 
vos  paroles,  je  recognois  qu'estes  issue  de 
grand  lieu;  je  feray  tout  ce  que  vous  me 
commanderez,  et  donneray  peine  autant  qu'il 
me  sera  possible,  de  rendre  vostre  lettre  à 
celuy  à  qui  vous  l'adresserez.  Ma  misère  m'a 
appris  d'avoir  compassion  des  misérables,  et 
afin  que  vous  ne  doutiez  point  que  je  diffère 
exécuter  ce  que  vous  me  commanderez,  je 
vous]  ay  desjà  dit  ma  ville  et  mon  pays;  je 

vous  diray  encores  que  je  m'appelle  Udula, 
pour  me  reprocher  à  vostre  retour  mon  infi- 
délité, au  cas  que  je  manquasse  de  vous  tenir 
promesse.  Ce  dont  je  vous  puis  le  moins 
asseurer  est  le  temps  dans  lequel  je  pourray 
trouver  celuy  auquel  vous  desirez  que  vos 
lettres  soient  presentées;pour  le  reste,  assurez- 
vous  en  du  tout  sur  moy  :  et  si  j'y  manque, 
je  prie  un  vray  Dieu  que  jamais  il  ne  me 
face  cet  heur  de  revoir  mon  pays,  ma  femme 
et  mes  chers  enf  ans. 

Callixene 

Je  vous  conjure  donc  de  par  luy,  quel  qu'il 
soit,  et  de  par  nostre  misère  commune,  que 
vous  donniez  cette  lettre  à  Franciarque,  que 
vous  trouverez  en  Callidorie  à  la  suitte  du 
Roy  :  et  pour  vous  y  inciter,  recevez  de  moy 
ce  gage  précieux  qui  n'est  plus  mien,  mais 
du  tout  vostre,  dès  l'instant  que  je  vous 
l'ay  promis.  Ce  Prince  auquel  j'adresse  mes 
lettres,  n'ayant  couru  la  fortune  comme  moy, 
sçaura  mieux  vous  recompenser  ;  car  il  est  le 
plus  libéral  de  tous  ceux  qui  sont  à  la  Cour  : 
tellement  que  je  suis  asseurée  que  vous  n'aurez 
nul  regret  d'avoir  rendu  un  bon  office  à  celle 
qui  s'est  si  heureusement  rencontrée  avec 
vous,  pareille  neantmoins  en  mal-heur  et 
presque  d'un  mesme  pays. 

Udula 
Madame,  je  voudrois  avoir  aussi  bien  les 

moyens  do  vous  emmener  d'icy,  et  vous  af- 
franchir tout  à  faict,  comme  il  me  sera  facile 
<|Y  porter  vostre  lettre  et  la  donner  à  monsieur 
Franciarque  ;  mesme  que  si  vous  voulez 
eserire  davantage,  je  séjournera}-  en  ce  pays 
pour  prendre  vos  lettres.  Je  suis  par  trop 
obligé  à  vous;  car  premier  que  je  vous  aye 
rendu  aucun  service,  vous  m'assurez  pour  tout 
m  on  voyage,  par  ce  précieux  gage  qu'il  vous 
plaist  nie  donner;  tellement  que  comme  vous 
m'avez  tiré  de  misère,  aussi  je  m'essayeray 
tres-volontiers  de  donner  advertissement  de 
la  vostre,  afin  que  receviez  le  secours  que 
vous  espérez. 

Callixene 

Je  ne  vous  retiendray  donc  pas  davantage, 
seigneur  Udula  ;  faictes  le  plus  de  diligence 
que  vous  pourrez,  et  adjoutez  à  ces  lettres 
mes  tres-afïectionnées  recommandations  de 
bouche.  Adieu,  Udula. 

Udula 

Adieu,  madame. 

Callixene 

Je  m'appelle  Callixene  ;  je  ne  suis  pas  en 
estât  d'estre  nommée  dame,  mais  servante 
bien  simplement.  Adieu  encores  une  fois,  et 
vous  donnez  garde  de  perdre  mes  lettres. 

Udula 

Jamais  le  grand  Dieu,  quand  nous  avons 
recours  à  luy,  et  qu'en  nos  misères  nous  ne 
detractons  point  de  sa  providence,  ne  nous 
laisse  si  entièrement  despourveus,  que  tous- 
jours  il  ne  nous  adresse  quelque  bonne  ren- 
contre, lors  principalement  que  moins  nous 
l'oserions  espérer.  C'est  en  cela  qu'il  faict  voir 
la  souveraineté  qu'il  a  sur  toutes  choses  et 
combien  son  gouvernement  est  autre  que  le 
nostre,  puisque  les  moyens  inopinez  qui  sur- 
montent tout  ce  qui  est  de  la  puissance 
humaine,  se  monstrent  les  plus  faciles  en  ses 
mains.  Je  n'attendois  autre  chose  qu'essayer, 
en  mendiant  misérablement  ma  vie,  de  gai- 
gner  ma  pauvre  maison,  et  voicy  que  le  mal- 
heur d'une  dame  a  servi  de  bon-heur  au  mien, 
comme  j'ay  bonne  volonté  au  réciproque 
d'advertir  ses  parens  du  lieu  où  elle  est  cap- 
tive. Ainsi,  deux  misérables  se  seront  aussi 
favorablement  secourus  l'un  l'autre,  comme 
si  tous  deux  nous  ayons  esté  en  pleine  abon- 
dance des  grâces  de  fortune.  Tout  ce  que  je 
crains  par  le  chemin,  est  que  ceste  dame, 
qui  me  semble  toutesfois  très-bien  apprise 
et  fort  sage,  ait  mis  quelque  chose  dans  sa 
lettre  qui  me  puisse  prejudicier,  si  d'avanture 
on  me  la  trouvoit.  Il  vaut  mieux  que  je 
l'ouvre,  et  que  je  voye  ce  qu'elle  contient; 
au  moins  si  elle  importe,  je  la  cacheray  da- 
vantage :  et  à  toutes  avantures,  si  elle  estoit 
perdue,  je  pourrois  redire  quelque  chose  de 
la  substance  qui  est  en  icelle. 

Oallixene  misérablement  captive,  à  ton  bien 
aimé  Franciarque  aussi  misérablement  libre. 

Ce  ne  fut  jamais  par  la  volonté  des  dieux,  et 
encores  moins  de  mon  consentement,  que  je 
delaissay  m  m  pays,  et  vous,  mon  cher  amy, 
pour  commettre  ma  vie  au  bazar d  des  orageuses 

%tes  de  la  mer,  qui -pour  tesmoignOge  de 
ce,  an  troisi  sme  jour  que  nous  fismes  voile, 
brisèrent  le  navire  dans  lequel  festois.  Ma 
délivrance  fui  d'autant  miraculeuse  comme  le 
danger  estoit  hazardeux,  car  après  que  noetre 

"u  eût  pirouetté  sept  ou  huict  jours 
sur  Veau,  et  (que  tantost  nous  estions  portez 
jusques  aux  estoiles,  puis  tout  d'un  coup 
précipitez  dans  des  abismes  effroyables,  un 
vent  de  Xord  nous  poussa  de  telle  impétuosité 
contre  des  bancs  de  sable,  que  le  navire  se  mit 
en  deux  pièces.  La  plus  grande  partie  avec 
toute  la  marchandise  et  le  reste  qui  estoit  de- 
dans coula  en  fond,  et  Vautre  plus  petite  part 
s'estant  redressée,  surprise  du  mesme  vent,  jà 
toute  pleine  (Veau,  fut  jetée  sur  le  rivage,  un 
seul  petit  enfant  ■ni' estant  demeuré  entre  les 
bras.  Le  reste  qui  s'est  passé,  ce  sont  pleurs, 
larmes  et  regrets  qui  sont  trop  cuisans  et  trop 
amers  pour  les  pouvoir  exprimer  en  peu  de 
mots.  Le  comble  de  tout  cela  est  que  je  suis 
prisonnière  entre  les  mains  cVun  corsaire,  qui 
s'appelle  Phorbante,  sur  les  terres  de  V empire 
de   Molesamech,  parmy    des    nations   qui    ne 

m'entendent  non  plus  parler  que  je  fais  eux. 
J'ay  en  ceste  misère  à  rendre  encores  infinies 
grâces  aux  dieux  immortels  qui  se  sont  jusques 
icy  monstrez  tutelaires  de  ma  pudicité,  qui 
n'est  vouée  qu'à  vous;  tellement  qu'en  cela  vous 
avez  part  à  la  grâce  qu'ils  m'ont  faicte,  comme 
j'espère  participer  à  celle  que  d'abondant  ils 
vous  feront,  de  retirer  de  servitude. 

Vostre  tres-ajfectionnée,  quoyque  misérable, 

Callixene. 


Il  n'y  a  rien  en  tout  cela  qui  m'importe; 
je  referai eray  les  lettres  aussi  proprement 
qu'elles  estoient,  et  ne  feray  aucune  faute 
de  les  donner,  car  j'ay  trop  de  compassion 
pour  la  misère  de  ceste  dame,  et  trop  d'obli- 
gation pour  le  présent  qu'elle  m'a  faict, 

ACTE    IV 


Scène  I 

SIGIBERT,  roy,  MAGNACAIRE, 
MEROFLEDE 

SlGIBERT 

Mes  féaux  amis,  nous  avons  reçeu  un  pac- 
quet  de  la  part  de  nostre  cher  gouverneur 
Cassarole,  par  lequel  nous  sommes  advertis, 
à  nostre  très-grand  regret,  que  Melancie,  sa 
femme,  s'est  tuée  elle-mesme,  vaincue  d'im- 
patience de  douleur.  Il  attribue  la  principale 
cause  de  ce  meschef  à  un  grand  homme  de 
ma  cour,  lequel  il  nomme  Franciarque,  et 
nous  expose  que  celuy-cy,  par  mauvaises 
pratiques  et  secrettes  entreveuës  de  sa  fille 
Callixene,  l'a  attirée  à  son  amour,  du  consen- 
tement de  la  mère.  Et  encores  il  adjouste  que 
sur  le  refus  qui  luy  fut  faict  de  luy  donner 
Callixene  en  mariage,  il  dit  à  Melancie 
qu'elle  pouvoit  bien  de  son  authorité  propre 
promettre  sa  fille,  autrement  qu'elle  mons- 
treroit  ne   point  avoir  de  courage,  et   que 


80       LES  AMOUREUX  BRANDONS 

pour  luy,  s'il  estoit  en  son  lieu,  il  aimeroit 
mieux  mourir  que  voir  une  telle  fille  espousée 
contre  sa  volonté.  A  la  fin  de  ceste  lamentable 
histoire,  il  faict  une  humble  supplication 
qu'il  nous  plaise,  ayant  esgard  à  ses  griefves 
douleurs  et  aux  bons  services  qu'il  nous  a 
fidèlement  rendus,  faire  punir  Franciarque 
selon  son  démérite,  et  que  nous  ne  voulions 
approprier  à  nostre  fisc  le  bien  appartenant  à 
Melancie,  pour  s'estre  elle-mesme  tuée  contre 
la  prohibition  de  nos  loix.  Vous  avez  donc  à 
me  donner  advis  en  équité  de  vos  consciences, 
si  vous  estimez  que  Franciarque  soit  digne 
de  punition,  et  quelle  nous  la  luy  devrons 
donner,  et  encores  si  Melancie  s'estant  def- 
faicte  de  sa  propre  main,  nous  devons  prendre 
son  bien  d'elle  comme  confisqué  à  nous. 

Magnacaire 

Sire,  Pacte  en  soy,  tel  que  Vostre  Majesté 
le  raconte,  est  triste  et  lamentable;  mais  les 
douleurs  particulières  qui  nous  touchent,  sont 
que  souvent  nous  en  rejetons  les  fautes 
sur  autruy  :  c'est  pourquoy,  sur  l'accusation 
de  Franciarque,  je  serois  d'avis  qu'il  fust 
décerné  commission  pour  en  informer  plus 
amplement,  comme  aussi  des  causes  de  la 
mort  de  Melancie,  afin  que  s'il  se  trouve 
charges  suffisantes,  et  indices  de  suscitation 
de  la  part  de  Franciarque,  il  soit  puni.  Et  s'il 
est  recogneu  innocent  du  faict  à  luy  imposé, 
que  Cassarole,  pour  punition  de  ce,  soit  frustré 

du  bien    de  Mclancie,    «pli    <lesjà    est  acquis  à 

vostre  lis.'  par  sa  propre  confession,  selon  les 
ordonnances  m1"'  rous-mesme  aves  falotes. 
Nous  abhorrons  itiix  qui  \  iolemmenl  se  def- 
l'out  «le  Leurs  propres  mains,  comme  personnes 
d'une  malice  très-grande  h  tres-pernici» 
car  celuy-là  qui  se  lu."'  Boy-mesme,  que 
n'osera»il  poinl  faire  à  autruy?  Les  senti- 
nelles   qui    sont     pOSéeS     cil     guerre     feroient 

un  crime  punissable  de  mort,  si  sans 
relevées  de  la  part  des  Capitaines  qui  les  ont 
assises,  elles  abandonnoient  la  tranchée;  de 
mesme  l'autheur  de  nature  nous  a  mis  en  nos 
corps  pour  y  demeurer  tant  qu'il  luy  plaira  : 
et  nous  nous  rendons  punissables  envers  luy, 
si  nous  ouvrons  nous-mesmes  le  chemin  pour 
faire  sortir  nos  âmes  et  nostre  vie  des  corps 
où  il  les  a  mises.  Les  Empereurs  niesmes  n'ont 
pas  estimé  raisonnable  que  telles  personnes 
jouissent  des  mesmes  privilèges  que  les 
autres,  et  ont  infirmé  leurs  testamens  toutes 
et  quantes  fois  que  telles  gens  qui  se  deffont 
eux-mesmes  ont  testé.  Cela  se  voit  par  la  loy 
Si  quis  6,  au  §  nom  eorum,  soubs  le  tiltre  de 
injusto  rupto  et  irrito  testamento,  et  encores 
en  la  loy  cum  aliter,  première  au  §  Si  sibi 
manus,  de  Senatus  consulte  Syllaniano,  au 
Digeste.  Ainsi,  quand  Vostre  Majesté  rendra 
son  jugement  sur  les  charges  et  informa- 
tions, elle  pourra  plus  equitablement  garder 
le  droict  à  chacun,  cependant  que  vostre 
demeurera  garnie  pour  les  biens  qui  ont  ap- 
partenu à  Melancie. 

Meroflede 

Sire,  d'autant  plus  que  cet  acte  est  estrange, 
d'autant  aussi  me  semble -il  plustost  digne 
de  compassion  et  commisération,  que  de  ven- 
geance et  punition.  Car  pour  le  premier  chef, 
voudroit  -  on  blasmer  Franciarque  d'avoir 
honnestement  recerché  l'alliance  de  Cassarole 
par  le  mariage  de  Callixene  sa  fille,  et  à  cela 
y  avoit  employé  non-seulement  les  artifices 
portez  par  les  lettres  du  père,  mais  aussi 
encores  davantage  s'il  l'avoit  f  aict.  C'est  une 
chose  qui  doibt  estre  libre  que  l'amour,  et  si 
ceste  accusation  avoit  lieu  pour  punir  comme 
crime  ce  qui  ne  tend  qu'à  alliance  et  amitié, 
où  se  trouveroient  les  jeunes  hommes  qui 
osassent  demander  nos  filles  en  mariage? 
Pour  le  second  chef  de  la  mort  de  Melancie, 
si  c'est  son  impatience  qui  l'a  poussée  à 
cela,  ou  l'imbécillité  de  sa  condition,  qui  rend 
celles  de  son  sexe  moins  aptes  à  supporter 
les  accidens,  et  mesmement  d'un  bien  simple 
refus  que  l'on  leur  faict  de  ce  qu'elles  de- 
mandent, il  n'en  faut  point  estendre  la  cause 
plus  loin  qu'à  elle  -  mesme.  Aussi,  n'ayant 
offensé  que  soy- mesme,  et  n'estant  point  que- 
stion de  chose  qui  attouche  Vostre  Majesté, 
elle  estant  morte,  tout  le  différend  doibt  estre 
terminé,  ores  mesmement  qu'elle  fust  coul- 
pable  de  quelque  autre  léger  crime.  C'est 
l'opinion  de  ce  grand  jurisconsulte  Macer,  en 
la  loy  in  Senatus  consultum,  au  §  Si  propter, 
soubs  le  filtre  ad  Senatus  consultum  Turpillia- 

num,  au  Digeste.  Partant,  il  Q6  troave  point 
qu'il  y  iiii  Lieu  de  décerner  commission  pour 
informer  plus  amplement  du  faict,  car  ores 
qu'il  f  ust  tel  que  vous  l'expose  Cassarole,  qui 
l';i  aggravé  autant  qu'il  luy  a  esté  possible, 
quel  jugement  pourroit  -  on  donner  contre 
Franciarque?  Je  serois  donc  d'opinion  que 
pour  adoucir  en  quelque  chose  la  tristesse  du 
père,  l'on  ne  luy  ostast  point  le  bien  de  sa 
femme,  et  ce  par  forme  de  grfice  et  privilège 
spécial.  Quant  à  l'accusation  de  Franciarque, 
que  Vostre  Majesté  remist  Cassarole  à  une 
espérance  que  vous  voulez  plus  particulière- 
ment vous  informer  du  faict. 

SlGIBERT 

Vous  n'estes  point  d'accord  en  vos  opinions; 
je  sçauray  à  qui  de  vous  deux  la  pluralité  de 
voix  s'accordera. 

(Sigibert  prend  conseil  des  autres  assistans,  pub 
il  retourne  en  son  siège,  et  dict  :  ) 

Lisez  les  lettres  de  Cassarole. 

Au  Roy,  mon  tres-lionoré  seigneur. 
Sire,  la  douleur  me  presse,  à  mon  très-grand 
regret,  d'implorer  benignement  vostre  justice 
pour  punir  le  tort  qui  m'a  esté  faict  par  un 
gentilhomme  qui  suit  ordinairement  vostre 
Cour,  appelé  Franciarque.  Celuy-cy,par  secrets 
moyens,  s' estant  insinué  en  V amitié  d'une  mienne 
fille,  a  tant  fait  envers  Melancie  ma  femme,  que 
sans  mon  sçeu,  elle  la  luy  a  promise  en  mariage  : 

tellement  que  poursuivant  ses  pratiques   illi- 
cites, il  s'ingéra  de  me  la  faire  demander  par 
personnes  interposées.    Sur  ce,  en  ayant  faict 
refus,  comme  d'un  homme  non  sortable  au  rang 
et  à  la  qualité  que  tient  ma  fille,  par  les  bien- 
faits de  Vostre  Majesté  envers  moy,  il  s'adressa 
encores   à  ma  femme,    luy   disant:   Madame, 
pourrez-vous  endurer  qu'au  préjudice  de  vostre 
volonté,  Callixene  soit  donnée  à  un  autre  qu'à 
moy,   à  qui  vous  l'avez  si  volontairement  pro- 
mise en  mariage?    Non,  Madame,  f aides  en 
sorte  que  vostre  volonté  soit  suivie,  car  quant 
à  moy,  quoy  que  je  ne  tienne  pas  vostre  place, 
et  qu'en  cela  je  n'attends  la  faveur  que  de  vous, 
j'aimerois  mieux  mourir  cent  fois  que  la  chose 
m' arrivas  t.     C'est  par  tels  moyens   et  autres 
semblables  par vies  que  ce  meurdrier  a  porté  la 
main  de  ma  femme  au  coup  qu'elle  s'est  donnée 
dans  la  poictrine,  dont  elle  est  morte  tout  sur 
le  champ,  tellement  que  je  n'ay  recours  qu'à 
vous,  Sire,  pour  en  tirer  raison.    Outre  celuy, 
je  supplie  encores  Vostre  Majesté  de  pardonner 
à  ma  femme  l'offense   qu'elle  a  faicte   de    se 
tuer  ainsi  elle-mesme  :  et  en  recognoissance  des 
agréables  services  que  je  continueray  de  rendre 
à  Vostre  Majesté,  qu'elle  m'octroye  benignement 
ceste  faveur,   que   le   bien  qui  a  appartenu  à 
Melancie,   ne   demeure  point   confisqué,   et  je 
prieray  les  dieux  pour   vostre  prospérité,    en 
qualité  de 

Vostre  tres-obeissant  et  tres-humble  subject 
et  serviteur, 

Cassarole. 

Meroflede 

Quand  toutes  ces  choses  seroient  vrayes, 
la  Cour,  sauf  correction,  voit  qu'il  n'y  a  point 
lieu  de  décret. 

Magnacaire 

De  vérité,  le  subject  des  lettres  n'est  pas 
assez  preignant,  et  n'y  a  pas  grandes  charges; 
je   me  rapporte  à  la  pluralité  des  opini  ons 

SlGIBERT 

Nous  ordonnons,  pour  certaines  bonnes  con- 
sidérations à  ce  nous  mouvant,  que  confisca- 
tion n'aura  lieu  sur  les  biens  de  Melancie, 
femme  de  nostre  aimé  gouverneur  Cassarole, 
qui  nous  estoient  acquis  parle  forfaict  qu'elle 
avoit  commis  en  sa  personne.  Et  faisant  droict 
sur  les  moyens  d'accusation  proposez  à  ren- 
contre de  Franciarque,  gentilhomme  ordinaire 
de  nostre  chambre,  avons  surcis  et  surceons, 
jusques  à  ce  que  plus  amplement  ait  esté 
informé  du  faict  par  nous-mesme  en  propre 
personne,  ou  autre  ayant  charge  expresse. 

Scène  II 

TUBRUGUS  ARCHIVENEUR, 
BIRACURE,  SIGIBERT. 

TUBRUGUS 

Je  ne  sçay  quelles  affaires  sont  survenues 
en  Cour,  qui  ont  empesché  le  Roy  de  prendre 
ses  plaisirs  àla  chasse,  ainsi  qu'il  a  accoutumé; 
il  faut  que  ce  soit  quelque  chose  grande,  car 
le  temps  a  esté  si  commode  pour  courre  le 
cerf,  que  je  m'esbahis  fort  comme  Sa  Majesté 
n'a  commandé  que  je  fisse  publier  la  chasse. 

Biracure 

Aussi,  je  me  suis  estonné  ces  jours-cy,  que 
j'ay  veu  le  Roy  tout  pensif,  et  neantmoins  je 
n'ay  ouy  parler  d'aucune  chose  nouvelle  ny 
sçeu  qu'il  fust  arrivé  quelques  Ambassadeurs 
en  Cour.  Mais  quoy  qu'il  y  ait,  il  faut  que  ce 
soit  affaires  d'importance,  pource  que,  comme 
vous  avez  bien  remarqué,  Sa  Majesté  n'est 
pas  si  longtemps  sans  prendre  le  plaisir  des 
champs. 

Tubrugus 

Je  ne  doubte  point,  encores  qu'on  n'en  face 
point  de  bruit,  qu'il  n'y  ait  quelque  chose 
de  sinistre  aux  affaires  d'Estat;  car  je  sçay 

trop  bien  que  le  Boy,  de  son  naturel  ne  pend 
s;uis  de  très-grands  empersohemena  se  garder 
de  prendre  les  cxcicie  s  de  la  chasse.  Il  a 
beaucoup  de  contentemenl  en  son  Royaume. 
et  diverses  choses  auxquelles  il  se  délecte 
infiniment,  et  neantmoins  aucune  ne  luy 
apporte  tant  de  plaisir  et  de  resjouissance 
que  la  chasse,  sans  la  commodité  qu'il  en 
reçoit  en  sa  santé. 

BlRACURE 

Les  Rois  qui  sont  paisibles  dans  leurs 
Royaumes  s'exercent  à  la  fatigue  et  aux 
ruses  de  guerre  par  celles  de  la  chasse,  et 
j'ay  tousjours  ouy  faire  grand  estât  à  mon  père 
de  cet  exercice,  d'autant  qu'on  s'y  façonne 
merveilleusement  à  mille  petites  dexteritez 
qui  se  pratiquent  à  la  rencontre,  lors  que  l'on 
suit  la  beste.  Ne  diroit-on  pas  que  ces  chiens 
que  nous  tenons  en  laisse  et  au  relais  sont 
des  embusches  et  escarmouches?  Ces  longues 
toilles  que  nous  gardons,  sont-ce  pas  espèce 
de  tranchées?  Et  les  bestes  farouches  après 
lesquelles  nous  courons  de  si  grande  affec- 
tion, desirans  les  terrasser  et  tuer,  sont-ce  pas 
comme  des  ennemis  que  nous  poursuivons 
en  pleine  campagne? 

Tubrugus 

Il  est  tout  vray  qu'il  n'y  a  rien  qui  res- 
semble  mieux  à  une  guerre  qu'une  chasse 

bien  conduitte,  et  que  c'est  là  tout  ainsi 
qu'aux  armées  que  l'on  recognoist  les  meil- 
leurs cavaliers  et  plus  adroicts.  Comment  un 
gentil-homme  se  gardera-il  de  son  ennemy 
en  plein  champ  de  bataille,  si  en  raze  cam- 
pagne il  se  laisse  chocquer  à  une  beste,  et 
qu'il  soit  si  lourdaud,  que  venant  à  luy,  il  ne 
sçache  comment  luy  couper  chemin,  ny  où 
l'attendre  et  la  choisir  pour  luy  porter  son 
coup  bien  à  propos? 

SlGIBERT 

C'est  grande  adventure  si  ces  deux-cy 
parlent  d'autre  chose  que  de  la  chasse.  De 
quoy  parliez-vous  ensemble;  dittes-moy  la 
vérité  :  est-ce  point  de  vos  maistresses? 

TUBRUGUS 

Certes,  Sire,  nous  avons  bien  d'autres 
pensemens,  au  moins  moy,  que  de  songer  à 
l'amour;  mais  je  ne  respons  pas  pour  Biracure, 
d'autant  qu'on  m'a  dit  qu'il  a  une  maistresse 
depuis  trois  jours.  Toutefois,  il  faict  le  fin 
et  n'en  parle  à  personne,  estimant  que  l'on 
n'en  sçait  rien. 

Biracure 

Vous  dittes  de  moy  ce  que  vous  craignez 
que  je  die  de  vous.  Ma  foy,Sire,  si  ce  n'estoit 
vostre  respect,  je  luy  rendrois  bien  son  change. 

S I G I B I BT 

Dy-luy  ce  que  tu  voudras,  car  je  ne  t'esti- 
nicr.iy  pas  avoir  de  L'entendement,  si  tu  ne 
sçay  bien  repartir  à  ce  qu'il  te  reproche  de 
ta  maistresse  nouvelle. 

BlRACURE 

Si  je  parlois  à  Tubrugus,  je  luy  dirois  à 
l'oreille  qu'il  n'y  a  pas  longtemps  que  sa 
maistresse  est  sortie  de  la  forge. 

Tubrugus 

Comment,  de  la  forge?  N'en  parle  point, 
elle  est  d'aussi  bonne  extraction  que  la  tienne. 

BlRACURE 

Vrayment,  je  ne  le  prens  pas  là;  mais, 
puisque  tu  le  veux  sçavoir,  c'est  qu'elle  a 
encores  les  soufflets  au  cul. 

Tubrugus 

En  dépit  du  vilain  ;  prens-là  donc  par  où 
tu  dis.  Voilà  de  beaux  propos;  as -tu  point 
de  honte? 

SlGIBERT 

Je  voy  bien  que  c'est  ;  gardez  ce  vent  là 
pour  vous  deux,    qui   mettez   la  bouche  au 

8* 

cornet,  et  m'allez  apprester  mes  chevaux 
de  chasse  et  mes  chiens  :  je  veux  avoir  le 
plaisir  d'une  biche  après  le  disner. 

TUBRUGUS 

Sire,  je  pensois  que  la  mousse  viendroit  aux 
pieds  de  vos  lévriers;  je  vous  asseure  qu'ils 
feront  bien  leur  devoir,  et  moy  aussi. 

BlRACURE 

Tu  entens  possible  que  tu  f  erois  mieux  le 
devoir  de  disner  que  de  la  chasse. 

TUBRUGUS 

Par  ma  foy,  si  je  le  fais  bien  à  table,  tu  le 
fais  encore  mieux.  Parlons  d'autre  chose, 
puisque  le  Roy  est  allé  disner;  tout  sera-il 
prest  à  l'escurie? 

BlRACURE 

Sonnez  vostre  cor,  je  m'en  vois  donner 
ordre  partout. 

TUBRUGUS 

Ce  goulu  donnera  mieux  ordre  à  une  cui- 
sine qu'à  la  chasse;  il  prend  bien  la  venaison, 
mais  c'est  un  plat.  Il  est  bien  temps  pour  luy 
d'aller  disner;  je  suis  tousjours  fourny  dès  le 
matin,  car  je  craindrois  qu'il  prist  envie  au 

Roy,  comme  il  m'a  desjà,  trompé  deux  ou 
trois  fois,  d'aller  dès  son  resveil  à  la  chasse; 
quand  sa  volonté  le  prend,  il  ne  me  demande 
pas  si  j'ay  disné.  Il  n'est  que  de  dcsjeusner 
du  matin,  d'autant  que  le  plus  souvent,  qui 
s'attend  à  la  viande  du  Roy  est  mal  asseuré 
et  disne  bien  tard.  Je  m'en  vois  sonner  pour 
la  seconde  fois;  le  dernier  couvert  est  sur  la 
table,  Sa  Majesté  aura  incontinent  achevé 
de  prendre  sa  réfection. 

BlRACURE 

Me  voicy  prest  et  tous  mes  chiens  accou- 
plez; le  Roy  descend,  d'autant  que  les  gardes 
battent  aux  champs.  Estes-vous  d'avis  que  je 
voise  devant? 

Tubrugus 

Voicy  le  Roy,  nous  ferons  ce  qu'il  luy 
plaira. 

SlGIBERT 

Allons  dans  la  haute  forest;  quelqu'un  m'a- 
il  remis  une  biche? 

Tubrugus 

Vostre  Majesté  n'arrestera  pas  à  rencontrer 
la  beste.  Biracure  est  du  costé  de  la  rivière 
qui  vient  à  nous,  avec  les  chiens;  s'il  vous 
plaist,  Sire,  je  costoyeray  le  bas  de  la  forest. 

SlGIBERT 

A  moy,  compagnons,  à  moy!  Tai,  Mirault; 
icy,  Sigaut  ;  voicy  un  sanglier  qui  a  sur  son 
dos  un  enfant  qu'il  emporte  :  à  la  beste,  à  la 
beste  !  Je  luy  ay  donné  un  coup  d'espée  dans 
l'espaule  gauche  ,  et  sitost  que  je  l'ay  eu 
frappé,  l'enfant  qui  estoit  dessus  a  disparu, 
dont  je  m'esbahis  grandement.  Si  ce  n'eust 
esté  que  je  craignois  de  blesser  cet  enfant, 
j'eusse  aisément  mis  le  sanglier  par  terre. 
Le  mal-heur  a  voulu  que  nul  de  vous  ne  s'est 
trouvé  autour  de  moy  quand  il  a  passé  contre 
moy;  suivons -le  à  la  piste. 

B ira eu RE 

Sire,  les  chiens  sont  vers  la  grosse  pierre 
et  sont  esgarez,  ayans  perdu  leur  sentiment; 
je  crains  que  ce  soit  quelque  fantosme  et 
illusion  :  car  quelques-uns  d'entre  eux  sont 
hors  d'haleine  et  comme  troublez  d'effroy, 
ayant  perdu  tout  jugement  de  la  beste. 

Tubrugus 

Je  ne  sçay,  certes,  que  je  doibs  dire  d'un 
tel  accident  :  j'ay  veu  le  sanglier  tourner  par 
deçà  ;  mais  il  n'y  avoit  aucun  dessus  ;  néant  - 
moins,  je  ne  doubte  point  que  l'illusion  ne 
m'ait  trompé  et  que  vous,  Sire,  n'ayez  apperçeu 
un  enfant  dessus  son  dos.  Or,  il  faut  donc  par 
nécessité  que  ce  soit  un  fantosme  qui  fust 

dessus,  ou  que  deux  sangliers  ayent  passé 
près  de  vous,  dont  l'un  eust  l'enfant  sur  ses 
eschines;  et  toutes  fois,  il  y  a  de  la  répu- 
gnance en  ce  que  nous  voyons  par  ces  gouttes 
de  sang  qui  sont  à  terre  et  sur  la  lame  de 
vostre  espée,  que  le  sanglier  estoit  naturel, 
e1  qu*il  n'y  avoit  que  l'enfant  qui  a  disparu, 
qui  fust  le  fantosme. 

SlGIBERT 

Je  l'ay  ainsi  remarqué,  car  après  mon  coup 
rudement  poussé  dans  le  flanc  de  la  beste, 
elle  s'est  dressée  contre  moy,  et  a  faict  effro- 
3'ablement  craqueter  ses  défenses  pour  la 
douleur  qu'elle  a  ressenty  du  coup  :  de  sorte 
qu'elle  a  faict  un  tel  effort  contre  moy,  que 
j'ay  esté  contraint  de  mettre  les  deux  mains 
à  mon  espée  ;  mais  aussitost  que  j'ay  eu 
tourné  le  bras,  voulant  redoubler  mon  coup, 
l'enfant  a  disparu,  et  le  sanglier  s'est  jeté  à 
travers  les  broussailles. 

BlRACURE 

Tousjours  nouveaux  subjects  de  tesmoigner 
vostre  invincible  courage  se  présentent  à  vous, 
Sire  ;  je  m'estonne  comme  vous  avez  escbappé 
à  ce  danger,  car  de  toutes  les  bestes  qui  se 
présentent  aux  chasses  de  ce  pays,  nous 
n'en  avons  point  de  si  dangereuses  que  les 
sangliers.  Ils  ont  le  heurt  et  le  choc  impé- 
tueux, et  la  dent  encores  plus  dangereuse  ; 


94       LES  AMOUREUX  BRANDONS 

et  faut  bien  que  celuy  -  cy  que  vous  avez 
blessé  soit  merveilleusement  puissant,  veu 
que  vos  chiens  mesmes  en  ont  eu  peur. 

Tubrugus 

Ce  n'est  pas  le  sanglier  qui  leur  a  causé 
ceste  frayeur;  il  faut  par  nécessité  que  ce 
soit  le  fantosme,  d'autant  que  ce  n'est  pas 
le  premier  ny  le  plus  grand  qu'ils  ont  pris. 
En  la  dernière  chasse  que  Vostre  Majesté  fit, 
il  en  fut  tué  un  qui  n'estoit  gueres  moindre 
que  celuy  que  j'ay  veu  venir  vers  vous,  si 
c'est  celuy-là  sur  lequel  estoit  le  fantosme. 

Sigibert 

Celuy  que  j'ay  blessé  estoit  tout  noir,  fors 
une  tache  rougeastre  qu'il  avoit  soubs  le 
ventre,  que  j'ay  apperçeuë  quand  il  s'est 
dressé  sur  mon  espée.  Et  c'est  lorsque  j'ay 
pensé  que  l'enfant  qui  tenoit  ce  sanglier  par 
les  oreilles  fust  tombé  par  terre;  mais  comme 
la  beste  s'est  déferrée  et  a  donné  dans  le 
bois,  je  nay  plus  veu  l'enfant,  et  ay  bien 
avant  suivi  le  sanglier,  et  entendu  comme 
il  fuyoit  parmy  les  feuillages. 

Tubrugus 

Certes,  Sire,  le  sanglier  que  j'ay  veu  fuir 
vers  vous  estoit  entièrement  noir;  il  n'ira  pas 
beaucoup  avant.  Vous  plaist-il  que  nous  le 
poursuivions  ? 

SlQIBERT 

Non,  qu'on  appelle  les  chiens:  je  veux 
sçavoir  de  mon  conseil  que  peut  signifier  un 
tel  accident.  Il  ne  faut  point  despiter  la 
fortune  ;  possible  que  ce  m'est  un  advertisse- 
ment  pour  me  garder  quelque  chose  pire  : 
que  chacun  me  suive. 


Scène  III 

S1GIBERT,  MAGNACAIRE,  MEROFLEDE. 

SlGIBERT 

Je  vous  ay  icy  derechef  assemblez,  non 
pas  pour  vous  parler  des  affaires  deCassarole, 
mais  d'une  chose  qui  est  autant  incroyable 
comme  elle  est  estrange,  et  autant  admirable 
comme  elle  seroit  fabuleuse,  si  un  autre  que 
moy  vous  en  faisoit  le  récit.  Sachez  donc, 
mes  bons  et  fidèles  amis,  que  moy  estant 
hier  à  la  chasse,  pour  passer  la  fascherie  que 
portois  du  mal -heur  arrivé  à  Cassarole  et 
Franciarque,  d'autant  que  je  les  aime  tous 
deux,  l'un  pour  sa  fidélité  à  mon  service, 
l'autre  pour  sa  grande  vertu  et  prudence  en 
l'aage  qu'il  a,  il  vint  parmy  le  plus  espais  du 
bois  un  sanglier  tout  noir  droict  à  moy,  sur  le- 
quel estoit  un  jeune  adolescent  en  très-grande 
peine  et  danger,  ce  me  sembloit.  Cet  enfant 
estoit  beau   en  perfection,   aussi  blanc  que 

albastre,  et  nud,  tenant  le  sanglier  par  les 
oreilles  avec  ses  tendres  mains,  qui  parois- 
soient  (comme  quelques  parties  de  son  corps) 
un  peu  esgratignées,  pour  avoir  passé  sur  le 
dos  de  la  beste  contre  les  buissons  et  halliers 
espineux.  Sa  face  estoit  très-belle,  et  autour 
de  son  chef  sembloit  briller  je  ne  sçay  quelle 
clarté  :  il  avoit  les  yeux  dressez  en  bas,  et 
quoyqu'il  fust  en  estât  pour  me  demander 
secours,  ce  neantmoins  il  ne  parla  nullement 
à  moy.  Je  ne  laissay  pas  de  mettre  la  main 
à  l'espée,  et  d'une  estoquade  que  je  poussay 
vivement  dans  l'espaule  gauche  du  sanglier, 
je  l'endommageay  grandement  :  de  sorte  que 
la  beste,  pour  la  douleur  du  coup,  s'estant 
dressée  contre  moy,  je  croyois  qu'elle  auroit 
renversé  l'enfant  ;  mais  s'estant  déferrée  et 
enfuye  dans  le  bois,  je  ne  vy  point  du  depuis 
cet  enfant,  et  si  je  suivis  de  fort  près  ce 
sanglier.  Quelques-uns  de  mes  gens  le  virent 
venir  à  moy,  et  par  la  marque  que  j'en  donnay, 
ils  me  rapportèrent  qu'ils  l'avoient  veu;  mais 
nul  d'eux  n'a  veu  l'enfant  sur  le  dos  de  ceste 
beste  :  seulement,  ils  rapportent  que  mes 
chiens  coururent  après,  mais  qu'ils  la  perdi- 
rent incontinent,  et  demeurèrent  comme 
transportez  et  esperdus,  les  uns  d'eux  trem- 
blans  tout  ainsi  que  s'ils  eussent  esté  saisis 
de  quelque  maladie  soudaine.  Or  je  ne  vous 
puis  remarquer  autre  chose  plus  particulière- 
ment de  cette  vision,  mais  vous  asseurer 
seulement  que  je  l'ay  ainsi  veuë,  et  que  le 
tout  s'est  passé  comme  je  vous  le  raconte. 


M  A  G  N  A  0 AIRE 

Sire,  il  est  très-certain  que  selon  le  cours 
naturel  et  ordinaire  des  choses,  ce  que 
vous  nous  racontez  ne  peut  estre  :  et  comme 
nous  avons  en  conscience  a  vous  donner 
advis  sur  ce  que  vous  nous  demandez,  je 
serois  d'opinion  qu'il  est  plus  utile  de  ne 
point  prendre  garde  à  telles  choses,  que  d'en 
vouloir  trouver  la  raison.  Si  nous  regardons 
de  près  l'accident  en  soy,  il  est  vrayement 
estranger  et  admirable  ;  mais  aussi  quant  et 
quant  il  est  surnaturel  et  extraordinaire.  Or, 
de  vouloir  par  la  nature  et  par  conseils  hu- 
mains conjecturer  ce  qui  ne  participe  en  rien 
de  la  nature,  c'est  désirer  se  tromper  soy- 
mesme  après  que  nous  avons  esté  trompez 
et  deçeuz  par  telles  illusions;  et  devrions 
plustost  nous  contenter  d'avoir  esté  abusez 
une  fois,  que  par  la  foiblesse  de  nos  conseils 
cercher  de  la  vérité  en  une  chose  qui  n'est 
que  vanité.  Lequel  de  nous  pourra  asseurer 
Vostre  Majesté  qu'elle  n'ait  point  esté  deçeuë 
par  soy-mesme,  et  que  sur  l'imagination  que 
vous  avez  eue  de  quelque  enfant,  vous  ayez 
à  l'impourveu,  ce  sanglier  s'estant  présenté 
à  vous,  estimé  qu'il  eust  un  enfant  sur  son 
dos?  Le  peu  de  temps  qu'il  a  arresté  devant 
vous,  ne  vous  a  pas  donné  loisir  de  reco- 
gnoistre  si  telle  déception  venoit  de  vous  ou 
d'ailleurs,  et  à  cela  se  rapporte  fort  bien  le 
tesmoignage  de  vos  gens,  qui  disent  n'avoir 
aucunement  veu  l'enfant,  mais  bien  le  san- 

glier  seul.  Ores  que  la  déception  ne  puisse 
venir  de  vous,  Vostre  Majesté  excusera  si  j'en 
parle  avec  les  raisons  philosophiques,  comme 
je  monstreray  qu'elle  peut  aussy  procéder 
d'ailleurs.  Mais  parlons  par  autres  interpo- 
sitions de  personnes,  afin  que  la  rencontre  de 
nos  argumens  n'attribue  rien  d'indécent  à 
Vostre  Majesté.  Nous  pouvons  nous-mesmes 
nous  tromper  en  plusieurs  façons  :  veillans, 
dormans,  beuvans  et  mangeans,  de  nuict,  de 
jour  et  à  mille  occurrences.  Pour  venir  aux 
exemples  que  vous  estimerez  très -faciles, 
nostre  œil  tant  soit  peu  pressé  voit  toutes 
choses  doubles,  qui  de  soy,  neantmoins,  sont 
simples;  d'où  en  vient  la  cause?  Ceux  qui 
n'eurent  jamais  qu'un  œil  ne  la  diront  pas. 
Cela  procède  donc  de  la  faculté  du  nerf 
optique  qui  est  en  chacun  de  nos  yeux,  dont 
arrive  que  celuy  que  vous  pressez,  ayant  pris 
une  situation  plus  haute  et  dressant  sa  ligne 
visuale  au-dessus  de  l'œil  qui  ne  l'est  point, 
voit  par  nécessité  la  chose  et  l'object  en  lieu 
plus  eslevé.  Ainsi,  ceux  qui,  par  le  travers 
de  ces  besicles  de  ce  cristal  taillé,  voyent 
plusieurs  choses  pour  une,  ne  font  pas  pour- 
tant que  la  multiplication  des  lignes  visuales. 
Et  si  par  un  vitre  coulouré  vous  regardez 
quelque  chose,  sans  doubte  vous  le  jugerez 
du  premier  coup  estre  de  la  couleur  de  vostre 
vitre  :  ce  n'est  donc  pas  la  chose  qui  reçoit 
ceste  déception,  mais  nostre  œil  qui  aide  à 
se  tromper  en  mille  semblables  occurences. 
Or  il  s'en  peut  dire   autant  de  toutes  nos 

autres  fonctions  naturelles;  mais  je  craindrois 
d'ennuyer Vostrc  Majesté,  voire  l'offcncer  en 
n'efforçant  de  Iny  persuader  que  la  tromperie 
viendroitd'elle-mesme  par  préoccupation  des 
sens.  C'est  pourquoy,  puisque  rien  de  mauvais 
n'est  arrivé  à  vostre  personne,  j'estime  pour 
le  plus  expédient,  qu'il  est  meilleur  de  ne 
s'arrester  à  telles  imaginations,  qu'en  se  les 
imaginant  embrouiller  son  esprit  d'un  soin 
infructueux,  qui  ne  peut  apporter  que  de 
l'ennuy  et  mescontentement  à  celuy  qui  le 
prend. 

Meroflede 

C'est  bien  la  vérité,  que  souvent  aux  esprits 
foibles  et  débiles  se  présentent  des  imagi- 
nations fantastiques,  qui  leur  occasionnent 
des  illusions,  et  les  ameinent  jusques  à  des 
terreurs  paniques,  qui  ne  subsistent  qu'en 
une  certaine  idée,  ou  plustost  troublement  de 
leur  esprit,  lequel  estant  hors  de  son  siège, 
voit  des  choses  estranges  de  soy  et  extraor- 
dinaires. Mais  d'estimer  qu'il  soit  ainsi  de 
l'esprit  des  Rois,  on  ne  peut  y  songer  sans 
offenser  leurs  Majestez,  d'autant  que  ce  sont 
personnes  auxquelles  il  n'arrive  rien  qu'on 
ne  puisse  référer  à  quelque  particulière  in- 
fluence des  astres,  et  leurs  actions  ne  peuvent 
estre  comparées  aux  actions  du  commun, 
non  plus  que  leurs  esprits,  que  nous  devons 
croire  participer  plustost  de  la  divinité  que 
de  l'humanité.   Il  ne  faut  donc  pas  estimer 

que  la  vision  que  vous  avez  eue,  Sire,  prenne 
sa  cause  et  rapporte  son  origine  et  sa  source 
à  quelque  troublement  qui  ayt  renversé  vostre 
esprit  de  son  siège;  niais  il  est  beaucoup  plus 
croyable  que  c'est  par  une  permission  divine. 
Si  donc  il  nous  est  permis  d'en  cercher  les 
causes,  et  donner  quelque  interprétation  à 
ceste  vision,  comme  nous  ferions  à  un  songe, 
j'estime  qu'il  ne  seroit  point  hors  de  propos, 
si  nous  rapportions  tout  cet  accident  à  celuy 
de  Cassarole  et  de  Franciarque.  Vous  plaist-il 
me  permettre  que  librement  je  die  ce  que 
j'ay  sur  le  cœur,  et  qui  me  vient  de  naistre 
en  la  pensée?  Souvenons  -  nous  que  nous 
avons  donné  un  bon  advis  au  Roy  sur  ce  que 
Sa  Majesté  nous  raconta  de  l'infortune  arrivée 
à  ce  sien  lieutenant,  et  repassons  par  nostre 
mémoire  les  principaux  chefs  de  l'accusation 
de  Franciarque,  les  indices  de  la  cholere  de 
Cassarole,  et  comme  nul  ne  s'est  trouvé  qui 
ait  défendu  l'accusé.  Or,  si  nous  considérons 
le  naturel  du  sanglier,  c'est  d'estre  brusque, 
cholérique  et  furieux  quand  il  est  excité  : 
accommodez  cela  à  Cassarole,  et  dittes  que  sa 
furie,  sa  cholere  et  la  vengeance  qu'il  voulut 
prendre  sur  Franciarque  sont  designées  par 
ce  sanglier.  Vous  semblera  -  il  à  propos  si 
l'enfant  que  le  Roy  a  veu  sur  le  dos  du 
sanglier  représente  Franciarque  et  son  inno- 
cence? D'ailleurs,  cet  enfant  se  tenoit  sur  la 
beste  par  les  oreilles  ;  les  oreilles  désignent 
que  toute  l'accusation  de  Franciarque  estoit 
fondée  sur  le  seul  dire  de  Cassarole  et  que 

[ Vni'.iiit  tenant  ainsi  Les  oreilles  de  la  beats 
pressé-  -,  Bignifioil  qn'il  ne  ralloil  pas  escontsr 
les  paroles  du  Cassarole,  transporté  | 
cholcre.  Ce  que  le  Banglier  a  este*  blessé  peut 
convenir  au  faict  de  Ifelancie,  qui  l'est  tnéo, 
et  en  tant  que  c'est  le  Roy  qui  a  faict  la 
blessure,  nous  pouvons  dire  que  cela  signifie 
que  Cassarole  s'estimera  offencé  de  ce  que 
l'on  n'aura  pas  adhéré  à  sa  passion  violente, 
et  exécuté  sa  vengeance.  Ainsi,  il  me  semble 
que  Vostre  Majesté  ayant  si  doucement  ter- 
miné un  fruict  si  estrange  et  un  si  triste 
accident,  c'est  un  remerciement  qui  vous  est 
faict,  d'avoir  esté  protecteur  de  l'innocence 
de  Franciarque.  Spécialement  tout  cecy  vous 
est  arrivé  peu  de  temps  après  l'affaire  par 
vous  décidée;  par  ainsi  c'est  mon  opinion 
que  vostre  vision,  Sire,  est  une  action  de 
grâce  qui  vous  est  rendue  par  le  bon  génie 
de  Franciarque,  de  ce  que  sans  l'avoir  ouy 
en  ses  défenses,  ny  aucun  pour  luy,  vous  avez 
garanty  sa  réputation  du  blasme  qui  luy 
estoit  deu,  et  quant  et  quant  luy  avez  sauvé 
l'honneur  et  la  vie,  que  son  adversaire  vouloit 
faire  perdre. 

SlGIBERT 

Vrayment,  quand  à  part  moy  je  poise  vos 
raisons,  l'un  de  vous  me  dissuade  de  me 
soucier  et  adjouster  foy  à  ma  vision,  et 
l'autre  me  dit  qu'elle  est  véritable,  mais  du 
tout  utile  et  profitable,  en  ce  que  par  icelle 

tout  soupçon  m'est  osté  de  conjecturer  qu'en 
l'accusation  contre  Franciarque,  j'aye  jugé 
quelque  chose  précipitamment,  soit  en  l'abso- 
lution de  celuy-cy,  soit  en  la  grâce  que  j'ay 
faite  à  Cassarole,  de  le  remettre  dans  les 
biens  de  sa  femme,  qui  estoient  acquis  à 
mon  fiscq.  Or  approuvant  vos  bons  advis  et 
conseils,  je  suis  tres-joyeux  de  ce  que  l'un  et 
l'autre  m'avez  conseillé  ;neantmoins,  puisque 
les  choses  se  sont  ainsi  doucement  terminées, 
je  serois  bien  aise  que  Franciarque  retoumast 
à  ma  Cour  :  et  partant,  vous,  Magnacaire,  ayez 
soin  de  sçavoir  en  quelle  part  du  monde  il 
sera,  afin  que  je  luy  envoyé  mes  lettres  de 
sauf -conduit  pour  son  retour  en  ce  pays. 
Cependant,  selon  que  j'apprendray  plus  parti- 
culièrement le  subject  de  ses  amours  avec 
Callixene,  après  que  le  temps  aura  un  peu 
adoucy  les  choses,  et  osté  à  Cassarole  le  sou- 
venir de  Melancie,  moy-mesme  pourray  estre 
le  médiateur  de  ce  mariage,  et  rallier  ces 
gens  cy,  puisque  l'un  et  l'autre  sont  utiles 
à  mon  service. 

Magnacaire 

Certes,  Sire,  je  croy  qu'il  sera  très-difficile 
d'avoir  si  tost  des  nouvelles  de  Franciarque  ; 
car  le  bruit  est  que  Callixene  est  prisonnière, 
et  qu'il  est  allé  errant  par  tout  le  monde  pour 
avoir  nouvelles  d'elle. 

Meroflede 

Quelques-uns  de  mes  amis  m'ont  donné 
advertissement  que  Franciarque  a  sçeu  où 
estoit  sa  Callixene,  et  qu'il  tient  le  lieu 
assiégé,  qui  est  un  chasteau  merveilleuse- 
ment fort,  muny  tout  à  l'entour  de  grosses 
tours  inaccessibles,  et  les  fossez  remplis  d'une 
très-profonde  eau  ;  de  sorte  qu'il  auroit  main- 
tenant grand  besoin  de  quelques  secours. 

S I  G I  B  E  R  T 

Puisque  vous  sçavez  où  est  Franciarque, 
je  veux  qu'au  plustost  on  luy  face  tenir  de 
mes  lettres,  par  lesquelles  il  luy  sera  mandé 
que  si  ses  forces  et  sa  valeur  ne  sontbastantes 
pour  prendre  le  chasteau  dans  lequel  Cal- 
lixene est  retenue  prisonnière,  je  luy  en 
enverray  incontinent. 

Magnacaire 

Sire,  vous  n'avez  en  cela  point  affaire  de 
nostre  conseil,  car  c'est  très-bien  jugé  à  vous, 
qu'il  faut  que  pour  l'honneur  et  la  bien-seance, 
Franciarque  vous  demande  de  l'ayde  et  de 
l'appuy  en  son  entreprise.  Il  ne  seroit  pas 
séant  autrement  à  Vostre  Majesté  de  luy  en- 
voyer du  secours,  sans  premièrement  sçavoir 
s'il  en  aura  besoin  ;  ou  qu'elle  s'entremist 
d'aider  à  son  subject,  et  se  faire  compagnon 
de  sa  querelle  :  tous  bons  offices  ne  sont  pas 


104      LES  AMOUREUX  BRANDONS 

tousjours  de  tous  poincts  louables  ;  la  bien- 
séance doit  estre  gardée,  spécialement  par 
ceux  qui  sont  de  la  qualité  que  vous  tenez. 

SlGIBERT 

Que  ce  soit  donc  au  plustost  que  j'aye  cer- 
taines nouvelles  de  ce  que  faict  Franciarque; 
car  quand  il  n'y  auroit  que  l'honneur  des 
dames  qui  m'obligeast,  je  leur  dois  cette 
courtoisie,  de  faire  en  leur  faveur  quelque 
chose  pour  la  délivrance  de  Callixene. 

ACTE     V 


Scène  I 

PHORBAXTE,  FRAXCIARQUE, 
COSROES,    CALLIXENE. 

Phorbante 

Il  y  a  jà  longtemps  que  délaissant  mon 
exercice  accoustumé,  je  n'ay  fait  aucunes 
courses  en  mer,  et  voy  bien  que  mes  affaires 
se  feront  mal,  si  dans  peu  de  temps  il  ne 
m'arrive  un  bon  butin.  Je  me  suis  tellement 
acasané  en  mon  chasteau,  que  je  crains 
que  moy  et  mes  gens  trouvions  estrange 
la  fatigue  de  la  mer,  et  suis  d'opinion  de 
faire  au  plustost  equipper  mes  brigantins,  et 
ramasser  mes  gens,  afin  d'aller  cercher  nostre 
bonne  fortune.  Je  ne  croy  pas,  et  je  l'ap- 
prens  par  expérience,  que  cette  déesse  rende 
indiscrettement,  quoy  que  l'on  en  die,  les 
uns  pauvres  et  les  autres  riches  ;  mais  il  me 
semble  au  contraire  que  c'est  nous  qui  nous 

faisons  riches  par  les  heureuses  rencontres 
où  nous  la  trouvons.  On  dit  qu'elle  est  si 
inconstante  et  mobile,  qu'il  ne  se  trouve  rien 
plus  variable  qu'elle  :  j'en  tire  une  con- 
séquence qu'il  faut,  par  nécessité,  que  ceux 
qui  veulent  devenir  opulens  et  riches,  parti- 
cipent de  cette  inconstance  et  variété.  De 
vray,  il  faudroit  par  nécessité,  qu'à  ceux  qui 
ne  remuent  rien  et  qui  ne  bougent  d'une 
place,  la  Fortune  roullast  fortuitement  vers 
eux,  et  qu'encores  ils  fussent  en  garde  per- 
pétuelle pour  l'arrester  lorsqu'ils  la  senti- 
roient  près  d'eux.  Mais  ceux  qui  vont  tous- 
jours,  qui  renversent  tout,  qui  entreprennent 
mille  et  mille  choses,  ce  sont  eux  qui  peuvent 
trouver  la  bonne  Fortune  en  l'un  ou  l'autre 
des  lieux  qu'ils  fréquentent,  en  l'un  des 
hazards  auxquels  ils  se  mettent  :  et  se  voit 
ordinairement  que  ne  pouvant  la  voir  par 
terre,  ils  la  rencontrent  à  tout  propos  par 
eau.  Je  puis  dire  de  moy,  que  jamais  aucun 
bon-heur  ne  m'est  arrivé,  quelques  bois  et 
forest  que  j'aye  tracés,  quelques  chemins  et 
sentiers  que  j'aye  tenus,  ny  tant  que  j'ay  couru 
sur  terre;  mais  par  mer  toutes  choses  me 
sont  arrivées  à  souhait  :  tantost  un  navire 
chargé  d'espieeries,  tantost  un  de  toilles, 
draps  de  laines  et  soyes  ;  parfois  grande  quan- 
tité d'argent,  de  marchans  qui  alloient  pour 
traffîquer.  Encores,  ma  dernière  prise  n'a  pas 
esté  des  moindres  que  j'ay  faites;  car  quand 
je  n'y  aurois  point  acquis  ces  précieuses 
bagues  et  joyaux  que  j'euz  pour  ma  part  dn 

butin,  j'estime   plus   que  tout  cola   ccste  BÎ 
belle  garse  que  j'ay    amenée   captive   dans 
mon  ebasteau.  Je  la  garde  ncantmoins,  et  si 
jenosçay  pounjnoy,  sans  jouïrde  ses  beautez, 
en  quoy  il  nu-  semble  que  je  fais  très-mal  ;  car 
avec  le  temps,  toutes  les  mignardes  gayetez 
qu'ont   les   dames  se  ternissent,  et   le  plus 
souvent  celles  qui  en  avoient  le  plus  en  leur 
jeunesse   se  trouvent    aussi    plus   difformes 
quand  elles  viennent  sur  l'aage.  Ma  captive 
est  maintenant  en  la  fleur  de  recevoir  d'elle 
tous  les  plaisirs  qu'on  peut  prendre  de  leur 
sexe  ;  il  y  a  desjà  longtemps  qu'elle  m'abuse 
par  son  beau  langage,  et  par  certaines  paroles 
piperesses  dont  elle  endort  mes  sentimens, 
de  manière  que  je  n'ay  point  esté  bien  amou- 
reux d'elle  qu'à  présent.  Encores,  certes,  je 
n'y  songerois  pas,  si  ma  femme  (qui  voit  qu'en 
beauté  elle  n'a  rien  de  semblable  à  elle,  dont 
elle  est  jalouse)  ne  m'eust  dict  que  je  devois 
oster   cette    captive    de    ma   maison,    et   la 
vendre  à  quelque  Prince  estranger.  Ce  qu'elle 
en  a  dict  n'est  pas  pour  soing   qu'elle  ait  de 
mon  advancement  ny  de  son  mesnage,  mais 
seulement  pour  crainte  que  donnant  à  celle- 
cy   quelques  feux   de   mes   plus   ardans    et 
enflammez  amours,  je  ne  luy  laisse  à  elle  que 
les  cendres,  pour  y  croupir  sans  estre  caressée 
de  moy.  Or  ceste   prisonnière,   que   je  n'ay 
amenée  en  mon  chasteau,  sinon  en  intention 
d'en  faire  ma  garse,  m'a  tousjours  dict  qu'elle 
estoit  issue  de  la  maison  d'un  gouverneur  de 
Province  en  la  France,  et  qu'elle  avoit  moyen 

de  me  payer  une  bonne  rançon,  pourveu  que 
je  n'attentasse  point  à  je  ne  sçay  quoy  qu'elle 
dict  estre  son  honneur.  Je  luy  ay  donné  un 
temps  et  un  messager  exprès  pour  faire  ses 
diligences  de  recouvrer  des  deniers  de  son 
pays  ;  il  ne  reste  plus  guieres  à  expirer  du 
temps  qu'elle  ma  demandé  :  je  sçay  bien,  pour 
mon  particulier,  que  je  n'attendray  pas  un 
seul  jour  davantage  que  le  terme  que  je  luy 
ay  prescrit,  et  si  je  n'ay  des  nouvelles  telles 
que  je  les  désire  avoir,  je  jouiray  sans  doubte 
de  ce  petit  mignon  d'honneur  qu'elle  faict 
semblant  de  tenir  si  cher.  Ce  n'est,  certes,  que 
je  croy,  sinon  pour  m'abuser,  ce  qu'elle  en 
faict;  nous  cognoissons  assez  par  expérience 
que  telles  afïettées  qu'elle,  n'ont  cet  honneur 
(qu'elles  disent)  sinon  en  la  bouche  :  car 
au  reste,  si  n'estoit  la  crainte  qu'elles  ont  de 
leur  ventre,  elles  sont  de  leur  naturel  plus 
promptes  à  la  lubricité  que  nous  ne  sommes. 
Il  faut  bien  que  nous  demeurions  deux  ou 
trois  ans  sur  mer  et  nous  passions  d'elles, 
et  cependant  à  grand  peine  peuvent  -  elles 
demeurer  seules  à  leur  aise  dans  nos  maisons, 
où  nous  les  laissons  pour  tout  gouverner 
sagement,  qu'elles  ne  se  laissent  aller  aux 
premières  caresses  de  quelque  nouveau  venu, 
qui  sçaura  les  vaincre  et  gaigner  par  belles 
paroles.  Toutesfois,  puisque  ma  foy  est  en- 
gagée de  tenir  promesse  à  ceste  garse  pour 
le  temps  que  je  luy  ay  donné,  il  ne  luy  sera 
faict  nul  desplaisir  par  moy  ny  par  autre, 
tant  que  mon  pouvoir  s'estendra.  Mais  quelles 

gens  sont  -  ce  cy  qui  arrivent  à  grandes 
troupes  devant  mon  ohaatoam?  Seroit  -  ce 
point  quelques  ennemis?  Il  vaut  mieux  que 
je  me  retire  au  petit  pas:  s'ils  veulent  quelque 
chose,  il  est  plus  expédient  pour  moy  qu'ils 
viennent  me  le  demander,  qu'à  ce  que  m'a- 
yant  avec  eux  ils  commandent  qu'on  leur 
apporte.  Levez  les  ponts,  gardes,  et  sçachons 
un  peu  quels  sont  ces  gens-cy;  ils  ne  viennent 
point  comme  amis,  car  ils  sont  en  armes, 
selon  mon  opinion. 

Franciabque 

Voicy,  ce  me  semble,  le  chasteau  dans  le- 
quel Callixene  est  détenue  prisonnière.  Que 
dittes-vous,  mes  capitaines?  Dois-je  envoyer 
un  herault  d'armes  pour  sommer  ceux  de  ceste 
place,  afin  de  sçavoir  qui  y  commande,  et 
enquérir  si  là-dedans  y  a  pas  une  damoiselle 
nommée  Callixene  ;  ou  s'il  vaut  mieux  qu'à 
l'impourveu  nous  nous  campions  tout  autour, 
et  prendre  ceste  place  par  force,  sur  qui  que 
ce  soit,  puisque  nous  voicy  en  pays  estranger, 
duquel  nous  ne  pouvons  sortir  que  par  les 
passages  que  nous  ferons  à  la  pointe  de  nos 
armes. 

COSROES 

Mon  capitaine,  je  voy  bien  que  nous 
sommes  engagez  à  faire  icy  voir  nostre 
honneur  et  nostre   courage,   pour    défendre 

10 

l'honneur  des  dames  :  je  ne  suis  pas  d'avis 
que  nous  traitions  ce  corsaire  comme  un 
ennemy  de  guerre,  mais  ainsi  qu'un  voleur, 
brigand  et  larron.  A  gens  qui  contre  les  loix 
ravagent  tout  un  pays  et  sont  les  escumeurs 
de  la  mer,  je  ne  tiens  pas  qu'il  leur  faille 
garder  ce  que  les  loix  nous  prescrivent;  au 
contraire,  il  faut  se  ruer  sur  eux  comme  pre- 
vosts  des  mareschaux  sur  meurdriers.  Je  suis 
bien  asseuré  que  dans  peu  de  temps  nous  con- 
traindrons tous  ceux  qui  sont  là-dedans  de 
se  rendre  à  nous,  quand  ce  ne  seroit  mes- 
mement  que  par  famine,  pour  ce  que  mal- 
aisément arrive  que  des  pirates  soient  fournis 
de  choses  nécessaires  à  la  vie  de  l'homme, 
ainsi  que  sont  les  nobles  qui  sont  tels  de 
race  et  d'extraction.  Faictes,  s'il  vous  plaist, 
revue  de  vostre  compagnie,  et  quand  nous 
serons  rangez  par  ordre,  je  trouve  le  meilleur 
d'investir  ce  petit  chasteau  tout  autour  afin 
que  nul  n'en  puisse  sortir. 

Franciarque 

Ce  conseil  est  tres-bon,  certes,  car  ce  ne 
seroit  pas  la  première  fois  que  l'on  auroit 
f aict  évader  des  places  fortes,  ceux  pour  le 
subject  desquels  on  les  affligeoit  tellement, 
qu'estant  prises,  les  vainqueurs  se  trouvoient 
frustrez  de  leur  espérance.  Nous  éviterons 
par  ce  moyen  le  hazard  d'assaillir  plusieurs 
places  ;  car  nous  n'avons  pas  besoin  de  de- 
meurer longuement  à  un  siège,  d'autant  que 

nous  sommes  en  pays  estranger,  auquel  nous 
ne  trouverons  que  difficilement  des  vivres; 
et  d'ailleurs  nous  ne  sommes  pas  accoustuinez 
à  user  des  viandes  dont  ceux  de  ce  pays-cy 
se  nourrissent. 

Cosroes 

Advisons  bien  à  tout;  on  ne  peut  employer 
que  fort  à  propos  le  temps  quand  on  délibère 
sagement;  car  après  l'avis  reçeu,  il  ne  reste 
plus  que  le  mettre  en  effect.  Ceste  place  me 
semble  merveilleusement  forte,  tant  par  sa 
situation  que  par  sa  structure  :  de  manière 
que  je  ne  voy  nul  moyen  que  sans  canons 
nous  la  puissions  prendre,  et  sera  besoin  d'y 
présenter  l'escalade  de  toutes  parts,  si  nous 
en  pouvons  aborder. 

Franciarque 

Allez  donc  recognoistre  la  place,  afin  que 
nous  pourvoyions  à  tout;  je  ne  veux  rien 
faire  que  bien  à  propos  pour  double  raison  : 
car  premièrement,  pour  conserver  ma  répu- 
tation je  suis  obligé  à  me  comporter  en 
homme  de  bien  ;  secondement,  la  présence 
de  ma  maistresse,  pour  laquelle  je  combats, 
m'incite  à  luy  tesmoigner  par  effect  quelle 
est  ma  valeur  et  courage.  Advisez,  mes  com- 
pagnons ;  car  je  ne  vous  veux  point  appeler 
soldats,  mais  plustost  mes  frères  et  bons 
amis  ;  c'est  maintenant  que  vous  devez  tous 

monstrer  que  vrayement  vous  estes  François, 
et  qu'à  vous,  privativement  à  tous  autres  qui 
font  profession  des  armes,  appartient  cetiltre 
de  belliqueux.  Disposons-nous,  pendant  que 
Cosroes  va  recognoistre  ce  chasteau,  d'y  pré- 
senter l'escalade,  pour  y  entrer  par  force  :  si 
c'est  chose  qui  soit  possible  aux  hommes,  ce 
nous  seroit  un  reproche  irréparable,  et  une 
honte  très-grande,  si  nous  ne  pouvions  faire 
ce  que  d'autres  f  eroient.  Il  n'est  pas  que,  dans 
ce  chasteau-là,  il  n'y  ait  de  grandes  richesses 
et  un  beau  butin,  puisque  ce  corsaire  qui  le 
tien  faict,  il  y  a  si  longtemps,  profession  de 
brigandage  par  mer  :  et  quand  il  n'y  auroit 
autre  chose  que  Callixene,  que  nous  avons 
tant  cerchée,  il  nous  doit  suffire  de  la  dé- 
livrer d'une  si  misérable  captivité,  en  la- 
quelle je  ne  fais  aucun  doubte  qu'elle  ne 
soit.  Que  ceux  d'entre  vous  qui  ont  ce  con- 
tentement d'estre  pères,  se  ressouviennent  et 
remettent  en  pensée  à  quels  hazards  ils  ne 
voudroient  se  précipiter  pour  délivrer  une 
fille  si  bien  apprise  et  si  vertueuse  qu'est 
celle-là.  Et  vous,  jeunes  barbes,  qui  ne  faictes 
que  friser  vos  mentons  depuis  trois  jours, 
auxquels  l'amour  doibt  bientost  faire  sentir 
sa  puissance  sur  le  subject  de  vos  maistresses, 
monstrez  icy  que  ces  braises  amoureuses 
sçavent  bien  se  tourner  en  feux  martiaux, 
lorsque  l'occasion  se  présente.  Je  vous  inter- 
pelle tous  de  vostre  devoir  à  ce  coup,  et 
de  monstrer  que  vous  m'aimez,  et  encores 
Callixene  pour  l'amour  de  moy  :  c'est  icy 

qu'il  faut  mourir  ou  vaincre.  Voyez  Cosroes 
qui  voua  assurera  quelle  est  la  forteresse  de 
oe  chasteau,  <t  des  moyens  que  nous  devons 
tenir  pour  l'emporter  en  bref. 

Cosroes 

Mon  capitaine,  j'ay  exactement  considéré 
toutes  les  advenues  de  ce  chasteau  que  nous 
devons  assiéger,  je  n'ay  remarqué  aucun 
endroit  par  lequel  nous  puissions  l'attaquer 
plustost  que  par  l'entrée,  tant  je  le  trouve 
également  fortifié  de  toutes  parts;  et  ne  suis 
pas  d'avis  que  nous  livrions  aucun  assault, 
à  présent  que  nous  ne  sommes  pas  encores 
reposez.  Si  vous  le  trouvez  bon,  je  croy  que 
nous  ferions  sagement  de  le  tenir  assiégé 
quelque  temps,  pendant  que  nous  nous  ra- 
f  reschirons  et  munirons  de  vivres  icy  autour  ; 
mais  il  faut  soigneusement  tenir  toutes  les 
advenues,  afin  que  le  corsaire  qui  est  dedans 
ne  puisse  mander  secours  d'aucun  lieu. 

F  R  A  N  C I A  R  Q  U  E 

Vous  ne  dites  pas,  mon  bon  amy,  que  si 
nous  différons  de  livrer  quelque  assault, 
nostre  ennemy  nous  estimera  comme  casa- 
niers et  de  peu  de  courage  ;  joint  que  nous 
luy  donnerons  temps  pour  se  fortifier  :  il 
n'est  pas  que  pour  nostre  arrivée  inopinée, 
la  crainte  de  nos  armes  n'ait  apporté  et  mis 
parmy  nos  ennemis  quelque  tumulte  et 
estonnement. 

10* 

COSROES 

Croyez,  Monsieur,  que  j'ay  bien  attentive- 
ment escouté  si  j'entendrois  dans  ce  chasteau 
du  bruit  et  des  clameurs,  comme  il  arrive 
ordinairement  aux  sièges  inopinez;  je  n'ay 
ouy  aucune  chose  qui  me  puisse  faire  con- 
jecturer de  l'estonnement  et  du  desordre. 
D'ailleurs,  pour  le  faict  de  la  fortification 
qu'il  est  à  craindre  que  l'ennemy  face  dans 
la  place,  croyez  qu'il  n'est  besoin  qu'il  s'en 
mette  en  peine  ;  car  tout  est  si  bien  muni,  et 
les  murs  si  forts  et  si  haults,  qu'ils  sont  hors 
d'escalade.  Il  y  a  tout  autour  de  ce  chasteau 
un  fossé  de  six  toises  de  large,  à  mon  juge- 
ment, lequel  est  remply  d'eau,  qui  a  l'appa- 
rence d'estre  fort  profonde  :  et  encores  les 
tours  sont  si  proches  l'une  de  l'autre,  qu'elles 
s'entreflanquent  de  cinquante  pas,  et  défen- 
dent aisément  d'elles  -  mesmes  ;  seulement, 
sur  le  derrière  du  costé  de  la  mer,  il  y  a  une 
grande  croisée  de  salle,  par  laquelle  j'ay 
apperçeu  quelques  damoiselles  assez  effro- 
yées,  et  de  ceste  ouverture  un  soldat  m'a  tiré 
quatre  flèches  coup  sur  coup. 

Franciarque 

Or,  sus  donc,  mes  amis  ;  campons-nous  icy 
devant,  et  que  chacun  prenne  son  quartier. 
Je  m'en  vois  cependant,  avec  deux  ou  trois, 
remarquer  moy-mesme  ceste  croisée  de  fe- 
nestres  ;  car  possible  ce  fera-il  que  j'adviseray 

C'allixcno  :  et  afin  que  je  puisse  plus  seure- 
nient  y  aller,  je  prendray  les  armes  d'un 
hersait,  et   feindray    de   vouloir   parler  au 


Scène  II 

ANDROMIRE,  MACHOGINE, 
FRANCIARQUE. 

ANDROMIRE 

Par  mes  Dieux,  je  ne  croy  point  que  parmy 
cette  trouppe  de  soldats  ramassez  qui  nous 
tiennent  assiégez,  il  y  ait  aucun  qui  puisse 
s'égaler  à  mes  forces;  j'ay  honte  d'estre  si 
longtemps  renfermée;  il  faut  que  j'envoye 
un  cartel  de  deffi  au  plus  hardy  d'entre  eux, 
et  que  je  monstre  à  ces  mignons  que  les 
femmes  de  ce  pays-cy  ont  plus  de  valeur 
qu'eux.  Qui  dira  que  ce  sont  vrayment  des 
forces,  quand  on  ne  se  fie  qu'en  ses  armes, 
et  qu'au  dedans  on  n'est  qu'un  poltron?  Ces 
François  ont  assez  de  courage  dedans  ces 
murailles  de  fer,  dont  ils  se  cuirassent  ;  mais 
quand  il  est  question  de  venir  au  combat 
corps  à  corps,  et  en  pourpoint,  ils  sont  trop 
délicats.  Ces  poictrines  de  pucelles  qu'ils  ont, 
ne  sont  pas  à  l'espreuve  de  nos  javelines  ny 
de  nos  espées,  et  leurs  mains  ne  sont  pas 
duittes  à  parer  §ux   coups;  il  faut  que  de 

quelque  part  qu'on  les  puisse  frapper,  il  s'y 
trouve  d'autres  obstacles  que  de  leur  indu- 
strie et  jugement.  Je  feray  tout  présentement 
un  cartel  et  le  leur  envoyerai  au  bout  d'une 
flèche,  et  s'ils  ne  me  font  response,  je  les 
estimeray  les  plus  indignes  de  porter  armes 
qui  furent  jamais  au  monde,  et  ne  croiray 
pas  que  le  plus  fort  d'entreux  puisse  com- 
battre la  plus  foible  de  nos  damoiselles. 

Cartel 

A  toy,  quiconque  sois,  qui  t'oses  dire  le  plu* 
hardi/  de  cette  bande  de  François  vagabonds 
qui  estes  icy  campez  devant  le  chasteau  de 
Monseigneur  Phorbante  :  compare  demain,  ou 
à  autre  jour  prochain  ensuivant,  avec  la  demy 
pique  en  main,  et  Vespée  courte  pour  toutes 
armes,  sans  cuirasse  et  sans  vestemens,  proche 
du  fossé,  du  costê  du  midi/,  où  est  la  grande 
c/allerie  de  nostre  promenoir,  et  là  tu  trouveras, 
avec  pareilles  armes,  une  dame  tout  nuë  qui 
combattra  contre  toy  soubs  telles  conditions  que 
si  elle  te  surmonte,  tu  seras  son  captif,  et  elle 
ta  dame  souveraine. 

Andromire. 

Franciarque 

Gardez-vous,  compagnons,  et  levez  ce  traict 
que  l'on  nous  tire  du  chasteau  ;  il  y  a  quelque 
chose  attaché  au  bout  :  voyons  que  c'est.  Je 
voudrois  que  ce  fussent  des  lettres  de  Cal- 

lixcne;  deflfaiteHvitement  06  lien;  montrez. Ho, 
ho  !  c'est  un  cartel  d'une  femme.  Vrayment, 
cecy  vaut  bien  que  quelqu'un  entreprenne  le 
combat. 

Machogine 

Mon  capitaine,  puisque  de  rencontre  ce 
traict  s'est  adressé  à  moy,  et  que  je  l'ay  levé, 
je  vous  supplie  me  faire  cet  honneur  qu'autre 
que  moy  n'entre  en  ce  duel,  non  que  je  veuille 
m'attribuer  l'honneur  d'estre  le  plus  vaillant 
des  vostres  ;  mais  pour  monstrer  à  ceste  im- 
pudente, qui  ne  sçauroit  s'adresser  au  moin- 
dre de  nostre  nation  qui  ne  la  surmonte,  en 
quelque  sorte  de  combat  que  ce  soit,  voire 
encores  une  semblable  à  elle.  Je  n'estime  pas 
que  si  vous  m'octroyez  ma  requeste,  aucun  en 
entre  en  jalousie  :  et  m'asseure  que  chascun 
jugera  qu'il  n'y  a  nul  dans  l'armée  qu'on 
puisse  choisir  pour  combattre  contre  cette 
sotte,  à  qui  cet  honneur  soit  plus  légitime- 
ment deu  qu'à  moy,  puisque  le  pacquet  s'est 
adressé  à  moy.  Permettez  que  je  face  une 
response  pendant  que  vous  achèverez  le  cir- 
cuit de  cette  place,  et  vous  verrez  que  je 
rabaisseray  le  caquet  de  ceste  effrontée. 

Franciarqtje 

Faites  donc  en  diligence  la  response  à  ceste 
guerrière,  et  me  la  venez  communiquer  sans 
faillir  ;  nous  sommes  en  lieu  où  nous  ne  de- 

vons  point  monstrer  que  nous  péchions  par 
ignorance.  Certes,  si  je  ne  craignois  que  mes 
lettres  nuisissent  plus  à  Callixene  qu'elles  ne 
luy  apporteroient  de  consolation,  je  l'adver- 
tirois  que  je  suis  icy;  encores  je  croy  qu'elle 
s'en  doute,  à  voir  nos  pavillons  et  les  voilles 
de  son  pays  ;  mais  il  vaut  mieux  me  contenir 
que  de  rienhazarder,  d'autant  que  parmy  des 
barbares  il  faut  peu  de  subjectpour  occasion- 
ner beaucoup  de  mal.  J'ay  fait  Machogine 
bien  aise  de  luy  accorder  qu'il  combattroit 
ceste  soldate  ;  mais  je  croy  qu'en  sa  conscien- 
ce, il  voudroit,  si  c'est  quelque  belle  femme, 
qu'elle  luy  eust  prescript  d'autres  armes,  et 
assigné  un  autre  lieu  pour  le  combat.  Il  y 
aura  du  plaisir  à  voir  ces  deux  champions, 
si  la  dame  est  contente  que  ce  soit  à  la  veuë 
de  parrains  de  part  et  d'autre,  tout  au  moins 
si  elle  veut  combattre  ailleurs  qu'en  lieu  où 
je  puisse  secourir  mon  homme,  si  d'autres 
venoient  se  jeter  sur  luy  et  luy  dressoient  des 
embusches.  Je  pense  icy,  à  part  moy,  qu'il  ne 
sera  pas  mauvais  que  je  demande  quelqu'un 
de  dedans  ce  chasteau  en  ostage  ;  ce  sera  au 
moins  un  moyen  d'entendre  par  luy  de  plus 
particulières  nouvelles  de  Callixene,  sans 
faire  semblant  que  ce  soit  à  cause  d'elle  que 
je  suis  icy  venu  camper  mon  armée. 

Machogine 

J'ay  tantost  eu  expédié  la  response  à  ma 
provoquante. 

Franciarque 

Il  faut  avoir  Cosroes  avec  nous  pour  pren- 
dre un  peu  advis  de  luy  en  cecy;  donnez  luy 
le  cartel  et  qu'il  le  lise  ;  puis  après  Machogine 
lira  sa  response. 

Cosroes 

Je  n'ay  pas  tant  arresté  à  sçavoir  le  con- 
tenu d'iceluy,  car  Machogine  est  venu  escrire 
sa  response  vers  moy. 

Franciarque 

Je  suis  bien  aise  que  vous  sçavez  que  c'est 
et  qu'il  s'est  adressé  à  vous  pour  luy  fournir 
de  conseil  :  l'affaire  s'en  portera  mieux;  que 
j'oye  un  peu  la  lecture  du  contre  ^  cartel. 

Machogine 

A  toy,  tant  sois-tu  arrogante,  qui  oses  deffier 
le  plus  fort  de  V  armée  de  Monseigneur  Fran- 
ciarque :  sçaches  que  tout  ainsi  que  tu  Vas 
demandé,  je  me  trouveray  au  lieu  designé  pour 
te  vaincre,  et  teindre  ton  tombeau  de  ton  sang 
si  cholere;  et  qu'au  surplus,  tu  as  toy-mesme 
adressé  ton  cartel  à  celuy  qui  a  levé  ta  flèche, 
et  qui  sera  ton  seigneur  et  maistre,  selon  que  je 
le  porte  en  mon  nom. 

Machogine. 

Franciarque 

Puisque  vous  avez  tous  deux  mis  la  main 
à  cela,  il  ne  peut  qu'il  ne  soit  bien;  ren- 
voyons-leur au  plustost  leur  propre  flèche, 
afin  que  nous  ne  tenions  point  si  peu  d'eux, 
mais  le  tout. 

Cosroes 

Si  Machogine  vouloit  dire  la  vérité  de  ce 
qu'il  pense,  il  confesseroit  qu'il  aimeroit 
mieux  combattre  d'armes  naturelles  et  d'une 
plus  courte  pique  avec  cette  damoiselle,  que 
se  mettre  au  hazard  d'apporter  des  esguil- 
lettées  de  peau  pour  ses  faveurs. 

Machogine 

Ne  vous  mocquez  point  de  moy;  vous  en 
parlez  d'affection,  c'est  signe  que  vous  avez 
bien  en  la  volonté  quelque  chose  de  sem- 
blable à  ce  que  vous  dites;  mais  s'il  faut 
confesser  la  vérité,  je  proteste  qu'en  cela  rien 
ne  me  faschera  plus  que  de  mettre  le  haut- 
de-chausse  bas  ;  si  tant  est  qu'elle  entende 
que  nous  soyons  elle  et  moy  si  nuds,  qu'il  ne 
nous  reste  aucuns  vestemens.  Certes,  si  cela 
est,  quand  elle  aura  la  première  supporté  la 
honte,  je  ne  refuseray  pour  cela  le  combat; 
ce  n'est  pas  à  moy,  mais  à  elle  à  craindre  le 
plus;  car  si  elle  est  belle,  je  dresseray  deux 
demy  piques  contre  elle  une. 

Fit  AxriAitgi  I 

Elle  ne  l'entend  pas  ainsy,  et  puis  ce  ne 
seroit  pas  la  raison  que  vous  eussiez  deux 
javelots  contre  elle  un.  Que  respondrez-vous 
si  elle  veut  vous  astreindre  à  n'en  avoir  que 
l'un  ? 

M  àCHOGINB 

Je  me  muniray  de  belles  responscs  contre 
elle,  et  selon  ce  qu'elle  proposera,  je  seray  en 
personne  pour  luy  respondre. 

COSROES 

Voicy  certes  quelqu'un  qui  sort  du  château: 
parlons  sérieusement.  Souvenez-vous,  Ma- 
chogine ,  qu'avec  vostre  honneur  est  celuy  de 
Franeiarque,  et  de  tous  ceux  de  la  nation: 
de  sorte  que  si  vous  vous  laissez  vaincre, 
vous  en  aurez  le  blasme  tout  entier,  et  eux 
par  ampliation. 

Andromire 

Qui  est  celuy  qui  doit  combattre  contre 
moy ,  comme  je  l'ay  deffié  ?  Je  ne  puis  atten- 
dre au  lendemain,  tant  j'ay  désir  de  le  vain- 
cre, et  me  venger  par  honneur  des  paroles 
injurieuses  du  cartel  qu'il  m'a  renvoyé.  Voicy 
deux  demy-piques  et  deux  espées  que  j'ap- 
porte; je  luy  laisse  le  choix,  affin  qu'il  n'esti- 
me pas  qu'elles  soient  différentes  en  bonté 

d'armes  l'une  de  l'autre  :  les  voilà,  que  ce  si 
hardy  champion  relevé  la  sienne. 

Machogine 

C'est  moy,  par  la  permission  de  Mon- 
seigneur, qui  leveray  cette  demy-pique,  et 
qui  ceindray  cette  espée. 

Andromire 

A  bon  heure;  si  tu  n'es  chevalier,  tu  le  seras 
présentement  f aict  par  une  femme.  Je  deman- 
de seulement  la  foy  de  ton  capitaine,  qu'il  ne 
me  sera  dressé  aucune  embusche  ny  meffaict 
pour  tomber  en  son  advantage,  si  ce  n'est 
que  par  luy  je  sois  vaincue.  Je  suis  sortie 
librement  de  ce  château,  et  je  jure  et  proteste 
par  mes  dieux,  que  si  tu  en  approches,  sinon 
quand  tu  seras  f  aict  mon  captif,  qu'il  ne  te 
sera  meffaict  en  aucune  sorte. 

Franciarque 

Cette  foy  vous  est  donnée  de  ma  part, 
comme  vous  la  promettez  à  Machogine. 

Andromire 

Ce  ne  seroit  pas  raison,  ny  il  ne  seroit  en 
ma  bien-seance  de  me  poser  nuë  devant  tant 
de  peuple  ;  il  faut  que  ce  chevalier  et  moy 
nous  tirions  à  l'escart  avec  le  parrain  que 
chacun  de  nous  aura  esleu. 

Maohooini 

C'est  ce  que  je  demande  ;  je  prens  Cosroes 
pour  moy,  s'il  plaist  à  mon  capitaine  l'avoir 
agréable. 

Franciarque 

Allez  et  faictes  vostre  composition  bonne, 
et  me  venez  redire  en  personne  comme  vous 
aurez  combattu  avec  cette  damoiselle  ;  si  elle 
demeure  vaincue,  il  ne  luy  sera  point  pour- 
tant f  aict  de  mauvais  traittement  parmy  nous, 
et  ce  ne  sera  pas  le  plus  grand  mal  qu'il  luy 
puisse  arriver. 

And rom  ire 

J'ayme  mieux  ma  liberté  que  d'esprouver 
vostre  libéralité  et  courtoisie.  Je  ne  veux  pas 
vous  offenser;  mais  on  dit  que  ceux  de  vostre 
nation  l'ont  en  la  bouche  non  en  l'âme  :  à 
nous  autres,  elle  nous  vient  premièrement  en 
l'âme,  car  nous  ne  desguisons  aucune  chose, 
et  n'avons  ny  l'industrie  ny  la  volonté  de  pi- 
per en  paroles.  Or  c'est  assez  discouru  :  je 
suis  icy  venue  pour  combattre  celuy  qui  a 
levé  les  armes  contre  moy;  au  reste,  je  ne 
veux  pas  qu'autres  soient  spectateurs  de  nos- 
tre  combat  que  Phorbante,  que  je  prens  pour 
moy,  et  Cosroes  que  Machogine  a  pris  pour 
luy.  Il  est  question  d'aller  en  un  lieu  escarté. 
d'autant  que  je  veux   combattre  toute    nnë 

contre   mon  adversaire,  qui   soit  aussi  nud 
que  je  me  mettray. 


Scène  III 

Callixene 

L'occasion  se  présente  quelquefois  à  nous 
tout  exprès,  afin  que  nous  l'arrestions  par  les 
cheveux,  et  se  mocque  puis  après,  quand 
soubs  l'espérance  de  la  trouver  à  l'adroict, 
nous  la  talonnons  à  grande  course,  pour  gai- 
gner  le  devant,  afin  de  la  rencontrer  encores 
une  fois.  Il  y  a  jà  longtemps  que  je  suis 
misérablement  détenue  captive  dans  ce 
chasteau,  sans  que  je  me  sois  veuë  un  seul 
jour  seule,  comme  je  suis,  ny  si  libre,  d'au- 
tant qu'en  premier  lieu  Phorbante,  qui  est 
cekry  qui  me  tient  en  servitude,  assiste  An- 
dromire  en  un  combat  qu'elle  a  entrepris 
contre  ces  gens  d'armes  qui  tiennent  ce  chas- 
teau assiégé.  Les  dames  et  damoiselles  avec 
lesquelles  j'ay  accoustumé  d'estre,  sont  aux 
fenestres  du  costé  du  midy  vers  la  grande 
gallerie,  qui  essayent  voir  le  chevalier  nud, 
qui  entrera  en  lice,  tant  elles  sont  cupides 
d'estre  spectatrices  de  ce  duel  pour  son  estran- 
geté,  de  voir  une  dame  nuë  combattre  avec 
armes  contre  un  chevalier  nud.  Je  ne  sçay 
pas  pourtant  par  quel  moyen  je  pourray  éva- 
der ;  car  de  sortir  par  les  portes  du  chasteau, 
il  n'y  a  nul  moyen  ;  de  me  glisser  avec  une 

corde  à  bas  les  murailles,  l'eau  du  fossé 
m'empeschera  de  prendre  terre  ;  et  d'ailleurs, 
je  ne  suis  pas  bien  assurée  quelles  gens  ce 
sont  qui  assiègent  ce  chasteau.  Mais  il  y  a 
céans  des  aigles  que  l'on  a  accoustumé  de 
faire  voiler  par  plaisir  dans  la  basse-cour  du 
chasteau,  attelez  à  un  charriot  d'osier,  dans 
lequel  se  met  un  jeune  garçon  qui  les  conduit 
par  l'air,  et  les  rameine  seurement,  en  espé- 
rance que  quelque  jour  il  servira  de  messager 
voilant  à  un  besoin.  J'ay  desjà  vu  que  ces 
aigles  font  un  grand  vol  et  obéissent  aucu- 
nement à  la  voix  du  garçon  qui  les  conduit: 
il  ne  me  reste  que  prendre  la  hardiesse  de  les 
atteler  et  me  mettre  au  hazard  dans  le  char- 
riot. J'essayeray  le  mieux  qu'il  me  sera 
possible  de  les  conduire,  au  moins  du  costé 
de  la  terre  ferme,  afin  que  m'ayant  portée  à 
quelque  distance  de  ce  lieu,  je  puisse  puis 
après  parvenir  de  pied  jusques  en  quelque 
seur  accez.  Je  ne  puis,  en  tout  événement, 
qu'encourir  une  mort  briefve  par  une  cheute 
et  renversement  ;  mais  il  vaut  mieux  que  cet 
accident  m'arrive,  qu'à  ce  que  demeurant 
icy  plus  longtemps,  je  perde  mon  honneur, 
qui  m'est  plus  cher  que  ma  vie,  d'autant  que 
ce  tigre  et  barbare  corsaire  n'aura  jamais 
patience  qu'il  n'ait  violé  ma  pudicité.  Quel 
moyen  y  a-il  par  lequel  je  puisse  remédier  à 
ce  desastre  ?  Car  si  ces  ennemis  qui  tiennent 
ce  chasteau  assiégé  l'emportent  par  famine 
ou  par  assaut,  je  ne  puis  non  plus  éviter  leur 
furie  que  celle  du  pirate  qui  me  tient  captive. 

11! 

Tousjours  je  perdray  ma  chasteté ,  tousjours 
je  seray  prisonnière  ;  on  me  mènera  possible 
encores  plus  loing  de  mon  pays  que  je  n'en 
suis  :  personne  ne  sçaura  plus  de  mes  nou- 
velles, et  quand  le  messager  qui  m'en  doit 
apporter  sera  de  retour,  il  ne  trouvera  icy  que 
les  ruines  de  tous  ces  édifices.  Seroit-il  point 
plus  seur  pour  moy,  que  je  priasse  le  garçon 
qui  sçait  conduire  ces  oyseaux,  et  que  je  me 
descouvrisse  à  luy,  le  priant  soubs  promesse 
d'une  bonne  recompense,  de  vouloir  s'enfuir 
avec  moy,  et  me  servir  de  conducteur  ?  C'est 
chose  que  je  ferois  volontiers  ;  mais  parmi 
les  hommes,  il  y  a  tant  d'infidélité,  que  l'on 
ne  sçait  à  qui  descouvrir  son  conseil.  Si  je 
luy  dis  une  fois  ma  qualité,  et  qu'il  ne  vuëillc 
ou  ne  puisse  mettre  ma  prière  en  effect,  il 
ne  se  tiendra  jamais  de  déclarer  à  Phorbante 
ce  que  je  luy  auray  dict  ;  lors  je  seray  encores 
plus  estroittement  resserrée  qu'à  présent,  et 
cela  sera  le  comble  de  mon  mal-heur,  et  un 
subject  à  ce  barbare  de  me  faire  du  deshon- 
neur. Il  vaut  mieux  que  je  choisisse  de  me 
bazarder  à  tous  accidents  que  demeurer  tous- 
jours  en  prison,  puisqu'aussi  bien  nous  ne 
pouvons  éviter  de  mourir  une  fois,  et  qu'il 
est  beaucoup  plus  expédient  à  une  fille  de 
préférer  la  mort  aune  perpétuelle  ignominie, 
qu'elle  recevroit  après  qu'on  luy  auroit  ravi 
sa  pudicité.  Or  le  temps  est  bref,  il  ne  me 
faut  parler  à  personne,  mais  seulement  atta- 
cher les  aigles  au  charriot,  et  entrer  dedans 
le  plus  diligemment  que  je  pourray  :  je  m'en 

vay  faire  ma  prier*,  afin  qu'il  plaise  à  Dieu 
m'assiste*  et  me  conduire  en  one  chose  ri 
baiardense  ponr  moy.  Ghrand  Pieu,  qui  par  le 

milieu   de   l'air  ave/,  eliarrové  rofl   prophètes 

pour  la  grandeur  1 1  la  gloire  de  rostre  nom, 
toiirm/.  les  y.ux  de  rostre  toute  puissante 
miséricorde  vers  moy,  pauvre  pécheresse,  et 
rassurez  tellement  en  moy  mon  débile  juge- 
ment, qu'il  ne  me  défaille  point  à  la  conduitte 
de  ces  oiseaux  ;  et  vous-mesme,  par  vostre 
sainte  miséricorde,  donnez  la  force  à  ces  ani- 
maux et  l'instinct  de  me  porter  en  lieu  où  je 
puisse  par  cy  après  m'acquitter  mieux  que  je 
n'ay  cy  devant  faict  de  mon  devoir  envers 
vous,  et  recognoistre  en  pleine  liberté  toutes 
les  grâces  et  faveurs  que  j'ay  reçeues  de  vous. 
Je  sçay,  Seigneur,  qu'encores  que  vous  ayez 
permis  que  je  sois  demeurée  captive,  que 
neantmoins  ce  n'est  pas  pour  me  perdre  en- 
tièrement ;  si  vous  l'eussiez  ainsi  prédestiné  la 
mer  ne  m'eust  dcsjà  engloutie,  et  le  cruel  pi- 
rate qui  me  tient  captive  eust  attenté  à  mon 
honneur.  C'est  vous  seul  qui  m'avez  conservée 
et  maintenue  contre  mille  hazards,  et  entre  un 
si  grand  nombre  de  dangers  par  dessus  les- 
quels j'ay  couru  :  ne  destournez  point  les  yeux 
de  ceste  vostre  providence  éternelle  de  dessus 
moy,  vostre  humble  créature  :  et  s'il  vous  plaist 
que  ce  jour-cy  soit  mon  dernier,  oubliez,  s'il 
vous  plaist,  mes  fautes  passées.  Je  sçay  bien 
que  c'est  vous  tenter  audacieusement,  que 
de  me  mettre  à  la  mercy  de  ces  animaux  bru- 
tes, et  encores  en  la  région  de  l'air,  où  ce 

n'est  le  propre  des  hommes  de  fréquenter; 
mais  vous  me  guiderez,  s'il  vous  plaist,  par 
vostre  saincte  bonté.  C'est  en  vous  seul  que 
j'ay  mon  espérance  ;  je  me  confie  et  resigne 
sous  vostre  protection  ;  me  voicy  disposée  à 
suivre  vostre  saincte  volonté,  là  par  où  vous 
m'appellerez.  Il  faut  que  je  voise  atteler  les 
aigles,  et  prendre  garde  que  nul  ne  m'ap- 
perçoive. 


Scène  IV 

UDULA,    CALLIXENE. 

Udula 

Mes  affaires  se  sont  bien  portées  à  ce  voyage, 
carde  simple  messager  que  j'estois,  me  voilà 
maintenant  advancé  en  biens  et  richesses 
par  le  père  de  Callixene,  de  sorte  que  pour  le 
reste  de  ma  vie,  je  puis  espérer,  si  la  fortune 
ne  m'est  contraire,  que  j'auray  moyen  de 
vivre  aisément  sans  plus  prendre  tant  de  pei- 
nes. Une  seule  chose  me  fasche,  qu'il  faudra 
que  par  nécessité  je  die  à  Callixene  que  sa 
mère  est  morte;  mais  je  luy  celeray  que  ce 
soit  elle-mesme  qui  se  soit  tuée.  Il  ne  se 
pourra  faire  qu'elle  ne  soit  tres-marrie  et  do- 
lente d'avoir  perdu  une  si  bonne  mère  :  mais 
puisque  j'emporte  sa  rançon,  cela  la  conso- 
lera d'autre  part  :  et  seroit  bien  pis  si  le  pero 
estoit  encores  mort,  et  que  personne  ne  luy 

eust  envoyé  argent  pour  la  secourir.  Ce  que 
je  crains,  d'ailleurs,  en  cecy,  est  que  ce  pirate 
Phorbante,  bruslant  d'impatience  et  d'amour, 
pourra  avoir  forcé  cette  jeune  captive,  pource 
que  possible  je  ne  seray  arrivé  assez  tost  à  son 
gré,  ainsi  que  j'avois  promis.  Tout  homme  qui 
se  met  par  les  champs  peut  bien  remarquer 
le  jour  qu'il  part  ;  mais  il  lui  est  impossible  de 
dire  précisément  quand  il  retournera,  spécia- 
lement lorsque  l'on  entreprend  quelques  loin- 
tains voyages.  Je  n'ay  rencontré  personne 
qui  m'ait  jusques  icy  destourné  de  mon  che- 
min, et  tout  le  séjour  que  j'ay  faict  n'a  esté 
que  pour  avoir  attendu  Franciarque  qui  es- 
toit  allé  en  Cour,  afin  de  luy  faire  tenir  les 
lettres  de  Callixene.  Mais  je  vois  venir  devant 
moy  quelque  jeune  dame  bien  espouvantée, 
qui  semble  à  ses  habits  et  à  son  port  n'estre 
point  de  ce  pays  cy;  il  faut  que  j'advance 
pour  parler  à  elle. 

Callixene 

0  que  je  suis  heureuse  d'estre  eschappée 
des  mains  de  ce  cruel  corsaire  qui  me  dete- 
noit  captive  ;  mais  encores  plus  heureuse  d'a- 
voir si  à  propos  rencontré  quelqu'un  qui  me 
puisse  dire  en  quelle  région  je  suis.  Vray  Dieu, 
je  crois  que  c'est  Udula,  mon  messager. 

U  D  U  L  A 

Je  croy  que  c'est  Callixene  qui  vient  à  moy; 

comment  se  peut-il  faire  qu'elle  se  soit  sau- 
vée ? 

Callixene 

Vous  soyez  le  bien  rencontré,  Udula,  car  fay 
opinion  que  vous  vous  appelez  ainsi,  et  que 
vous  estes  celuy  auquel  j'ay  donné  des  lettres 
pour  faire  tenir  à  Franciarque  :  dittes-moy,  je 
vous  prie,  si  vous  l'avez  veu. 

Udula 

De  vray,  Mademoiselle,  je  croy  que  vous 
estes  Callixene  ;  vous  me  direz  à  loisir  vostre 
advanture,  c'est  à  moy  de  respondre  premiè- 
rement à  vostre  demande.  Croyez  que  j'ai 
donné  vos  lettres  à  Franciarque  mesme,  et 
que  tout  aussitost  il  se  prit  tres-amerement  à 
pleurer  ;  mais  puis  après  se  résolut  de  vous 
aller  trouver  là  partout  où  vous  seriez,  et  mesme 
d'assiéger  le  chasteau  dans  lequel  vous  estiez  : 
s'estant  enquis  très-exactement,  au  surplus  de 
moy,  pour  apprendre  en  quelle  région  vous 
estiez  captive,  et  jura  que  quand  c'eust  esté 
jusques  aux  extremitez  de  la  terre,  qu'il  vous 
iroit  cercher  :  et  de  faict  se  mit  en  campagne 
dès  le  lendemain  pour  assembler  ses  amis, 
afin  de  l'assister.  Au  surplus,  après  avoir  leu 
vos  lettres,  il  me  contenta  très-bien  et  me 
commanda  de  passer  par  devers  vostre  père 
pour  luy  déclarer  en  quel  estât  je  vous  avois 
laissée. 

Avez-vou8  point  vtu  ma  cherc  more? 

Udula 

Quand  j'eus  parlé  à  luy,  les  larmes  luy  mon- 
tèrent aux  yeux,  et  comme  je  luy  demandois 
mon  congé  pour  m'en  aller  (d'autant  qu'il  me 
retira  dès  lors  en  son  logis),  il  me  pria  d'at- 
tendre deux  ou  trois  jours,  pendant  lequel 
temps  il  alla  aux  champs,  et  si  tost  qu'il  fut 
de  retour,  il  me  demanda  si,  soubs  promesse 
d'une  bonne  recompense,  je  voudrois  bien  re- 
venir vers  vous  pour  apporter  vostre  rançon, 
et  qu'il  s'en  fieroit  bien  en  moy.  Je  le  prie 
m'excuser  par  beaucoup  de  fois,  désirant  re- 
voir ma  famille  ;  mais  ayant  enfin  sçeu  que 
je  n'estois  qu'à  quatre  journées  distant  de  la 
principale  ville  de  son  gouvernement,  il  me 
donna  un  cheval  et  une  conduitte,  et  terme 
de  huict  jours  pour  le  retourner  trouver,  ce 
que  j'ay  faict.  C'est  pourquoy  je  suis  porteur 
de  vostre  rançon  ;  mais  bien  aise  que  vous 
l'avez  gagnée  si  heureusement  ;  car  à  mon 
opinion,  puis  que  vous  estes  seule,  il  ne  se 
peut  que  miraculeusement  vous  ne  soyez  es- 
chappée  et  parvenue  jusques  en  ces  lieux-cy. 

Callixene 

Vous  ne  me  respondez  rien  de  ma  mère,  ny 
en  quelle  région  je  suis;  esclaircissez-moy  de 

ce  doubte  ;  car  je  n'auray  point  de  bien  que 
je  ne  sçache  comment  se  porte  ma  mère,  et 
puis  après  si  nous  sommes  icy  en  lieu  de  seu- 
reté. 

Uddla 

Nous  sommes  à  trente  journées  du  lieu  où 
vous  estiez  prisonnière,  et  ne  pouvons  retour- 
ner que  nous  ne  passions  trois  cens  lieues  de 
mer  ;  quant  à  vostre  mère,  je  ne  vous  en  puis 
dire  aucunes  nouvelles,  d'autant  que  je  ne  l'ay 
pas  veuë. 

Callixene 

0  que  je  crains  que  ce  desguisement  de  vos 
paroles  ne  soit  un  mauvais  présage  pour  moy; 
se  pourroit-il  faire  que  ma  mère  fust  morte? 
Helas  !  ma  chère  mère  !  l'occasion  et  le  regret 
de  mon  absence  vous  auroient-ils  point  en- 
nuyée de  vivre?  Dittes-moy  la  vérité,  Udula. 

Udula 

Je  vous  proteste,  Madamoiselle,  que  je  n'ay 
point  veu  Madame  vostre  mère,  pour  vous 
rapporter  en  quel  estât  elle  peut  estre  de  sa 
santé  ;  trop  bien  vostre  père  me  dist-il  en  ces 
mots  :  Udula,  mon  amy,  si  ma  chère  compa- 
gne estoit  icy,  elle  seroit  marrie  de  sçavoir 
la  misère  en  laquelle  estnostre  fille  Callixene, 
et  me  diroit  bien  que  ce  mal-heur  ne  nous 
seroit  pas  arrivé  sans  avoir  esté  avant  conneu 

l>ar  elle.  Or  est-il  que  par  des  paroles*  que  jo 
ne  vous  scaurois  dire  si  .Madame  rostre  mère 
■e  porte  bien  ou  non,  e1  Éaut  <i'"'  j'accuse 
ma  négligence  de  ne  m'en  estre  poinl  enquis. 

Mais  il  faut  aussi  que  (railleurs  je  vous  con- 
fesse Libremenl  que  je  n'avois  pas  volonté  de 
retourner  en  ees  paya  si  lointains  pour  vous 
en  rapporter  des  nouvelles  ;  mais  l'affliction 
et  angoisse  en  laquelle  j'ay  veu  Monsieur 
vostre  père,  m'ont  esmeu  de  compassion,  et 
incité  de  vous  venir  trouver.  Ne  pleurez  point, 
et  prenez  courage  ;  vous  devez  estre  bien  aise 
du  bon  portement  de  vostre  père,  et  encores 
de  ce  que  je  vous  ay  si  heureusement  ren- 
contrée, après  que  miraculeusement  vous  es- 
tes eschappée.  Quant  à  moy,  je  suis  tres-joyeux 
de  tout  cela,  mais  plus  de  vous  avoir  trouvée, 
car  sans  difficulté  je  vous  eusse  esté  cercher 
jusques  dans  le  chasteau  où  vous  estiez  pri- 
sonnière, et  librement  j'eusse  dict  que  j'ap- 
portois  l'argent  de  vostre  rançon ,  afin  d'y 
estre  mieux  reçeu.  Or  est-il  que  pour  le  cer- 
tain, le  barbare  qui  vous  detenoitm'eust  osté 
tout  l'argent  que  j'ay,  et  possible  m'eust  re- 
tenu prisonnier  pour  son  plaisir. 

C  A  L  L  I  X  E  X  E 

Je  me  resjouis  de  vérité  parmy  mon  deuil, 
de  ce  que  les  choses  se  passent  encores  si  heu- 
reusement pour  vostre  regard  et  pour  le  mien, 
et  voy  combien  les  affaires  mondaines  sont 
pleines  d'inconstance,  maistrisées  par  le  sort, 

13 

et  conduites  au  gré  de  la  fortune,  qui  les  faict 
aller  d'un  roullement  variable,  placer  au  plus 
hault  de  la  roue,  où  l'on  dict  qu'elle  tourne 
ceux  qu'elle  prend  au  plus  bas  estage  des 
conditions  humaines;  et  au  contraire,  ceux 
qui  estoient  au  plus  hault,  elle  les  rameine 
plus  infortunement  aux  derniers  degrez  de 
son  rouet.  Je  vous  puis  assurer,  mon  cher 
Udula,  que  j'ay  esprouvé  l'un  et  l'autre  :  et 
en  quelque  degré  que  je  parvienne,  jamais 
pourtant  je  ne  m'y  estimeray  si  assurément 
eslevée,  que  je  n'en  puisse  estre  précipitée. 
J'ay  eu,  pendant  ma  captivité,  de  l'ennuy,  de 
la  fascherie  et  des  misères  tout  ce  qui  s'en 
peut  dire  ;  mon  malheur  a  esté  grand  dès  ma 
naissance,  et  a  tousjours  creu  quant  et  moy  : 
je  sors,  à  ce  que  je  vois,  d'un  danger,  à  condi- 
tion que  je  suis  au  hazard  d'en  encourir  un 
plus  grand.  Puisque  vous  ne  vous  estes  point 
enquis  chez  nous  de  ma  fortune,  je  veux 
bien,  pendant  que  nous  avancerons  chemin, 
vous  entretenir  un  peu  à  vous  en  discourir  ; 
chacun  se  plaist  à  parler  des  hazards  auxquels 
il  s'est  trouvé,  et  dont  il  est  eschappé.  S'il 
falloit  accuser  quelqu'un  de  mon  mal-heur, 
j'en  pourrois  à  bon  droit  accuser  mon  père, 
d'autant  que  c'est  luy  qui  m'a  voulu  estranger 
de  sa  maison,  pour  une  occasion  que  je  vous 
diray.  Il  estimoit  qu'un  jeune  gentilhomme 
de  nostre  ville  (qu'on  dict  pourtant  estre 
Prince  et  fils  de  Roy)  me  faisoit  l'amour,  et 
que  j'estois  comme  luy  portée  de  pareille  af- 
fection envers  luy  qu'il  estoit  envers  moy.  Je 

vous  diray  qu'à  la  vérité  je  l'aimois  et  l'aioM 
cncores,  autant  on  plus  que  moy-mesme,  et 
ne  sçay  d'où  me  vient  ceste  affection;  car  ce 
n'est  pas  que  je  sois  amoureuse  à  la  façon 
des  autres  damoisellès,  qui,  souz  je  ne  sçay 
quels  lubriques  appastf,  se  laissent  pipper  aux 
hommes.  Ma  mère  m'incitoit  à  aymer  ce  jeune 
Prince,  qui  a  autant  esprouvé  la  rigueur  de 
fortune  comme  moy  :  son  père  (comme  le 
bruit  est)  fut  autrefois  Roy  des  Sobres,  mais 
il  devint  à  néant,  et  perdit  son  Royaume  par 
un  mal-heur  très-grand.  Je  ne  fais  point 
doubte  que  les  Roys  ne  puissent  devenir  aussi 
petits  compagnons  que  le  moindre  de  leurs 
subjects,  j'en  ay  fait  espreuve  à  mon  grand 
mal-heur;  comme  vous  le  voyez,  ceste  roue 
infortunée  m'a  bien  mise  aux  basses  marches, 
tout  de  mesme  que  ce  jeune  Prince  dont  je 
vous  parle,  et  qui  me  recerchoit  pour  în'es- 
pouser.  Toute  personne  qui  sçaura  de  quel 
naturel  et  de  quelles  complexions  il  est,  com- 
bien il  met  à  hault  prix  la  vertu  qui  est  en 
luy,  dira  qu'il  me  faisoit  beaucoup  d'honneur, 
et  que  mon  père  ne  de  voit  point  trouver  mau- 
vais qu'il  me  recerchoit.  Son  avarice  m'a  ïcy 
reduitte  ;  car  il  disoit  que  c'estoit  un  jeune 
homme  qui  n'avoit  pas  tant  de  moyens  que 
moy;  que  telles  gens  qui  n'ont  pas  accoustumé 
à  manier  les  richesses  les  dissipent  inconti- 
nent, d'autant  que  devenus  insolens  par  des 
grands  biens  qu'ils  n'ont  point  eu  peine  d'ac- 
quérir, ils  les  dissipent  et  perdent  en  peu  de 
temps.  Cela  fut  cause  que  ne  voulant  point 

entendre  à  ce  mariage  dont  ma  mère  l'impor- 
tunoit  journellement,  il  conclud  de  m'envoyer 
à  une  mienne  tante  par  mer.  Je  m'estois  em- 
barquée, et  j'allois  avec  bonne  conduitte  vers 
ceste  sienne  seur,  quand  je  fus  prise  par  ce 
pirate  qui  me  tcnoit,  et  des  mains  duquel  je 
viens  de  sortir  présentement.  Voilà  à  quoy 
luy  a  servy  de  m'avoir  dechassée  ;  il  en  a  eu 
la  tristesse  et  moy  le  mal,  pourveu  qu'il  ne 
m'arrive  point  pis. 

Udula 

Je  croy  que  nous  arriverons  à  bon  port,  car 
la  mer  Occidentale  qu'il  nous  faut  passer  n'est 
point  si  dangereuse  que  l'Orientale  sur  la- 
quelle vous  estiez  embarquée,  et  d'ailleurs, 
l'argent  de  vostre  rançon,  que  nous  avons,  ai- 
dera beaucoup  à  vous  faire  commodément 
repasser  en  vostre  pays,  si  vous  voulez  vous 
descouvrir  quelle  vous  estes. 

Callixexe 

Je  suis  bien  d'avis  d'user  honnestement  de 
l'argent  que  m'apportez  ;  mais  pourtant,  je  ne 
veux  pas  me  descouvrir  par  trop,  et  le  des- 
penser inutilement;  j'en  veux  faire  espargne, 
pour  le  donner  à  Franciarque,  mon  bieu-aimé; 
et  du  reste,  je  vous  veux  rendre  si  content, 
que  tout  le  reste  de  vostre  vie  vous  aurez  oc- 
casion de  bien  dire  de  moy.  Puisque  mon  père 
me  l'envoie  pour  rançon,  et  qu'il  n'y  a  que 

vous  qui  avez  la  chaîne  dfl  m'en  acquitte!  et 

dm  délivrer,  qui  empeeoben  que  nous  ne  di- 
sions que  vous  m'avez  retirée  de  captivité  ? 
Vous  en  serez  davantage  prisé,  et  mon  père 

vous  fera  une  plus  ample  rccognoissance. 
Ainsi,  il  ne  se  doubtera  point  d'où  seront  ar- 
rivés tant  de  grands  biens  à  Franciarque,  et 
le  voyant  opulent  et  riche,  il  sera  bien  aise 
*le  le  faire  son  gendre. 

Uuul  A 

Cela  arrive  souvent  qu'on  ne  veut  point  des 
jeunes  hommes,  pource  qu'ils  ne  sont  pas 
assez  riches  et  advantagez  de  la  fortune,  et 
que  puis  après,  quand  ils  ont  acquis  des 
moyens,  on  les  faict  recercher  pour  participer 
au  bonheur  qui  leur  est  arrivé.  Quant  à  moy, 
pourveu  que  je  vous  rameine  libre  à  Monsieur 
vostre  père,  je  n'ay  point  d'interest  que  de- 
vienne vostre  rançon  ;  mais  seulement  je  vous 
doibs  prier,  que  si  je  fais  ce  que  vous  me 
commandez,  que  vous  ne  m'en  donniez  aucun 
blasme  à  l'advenir,  et  que  vous  vous  donniez 
garde  de  m'accuser,  comme  si  je  vous  avois 
donné  le  conseil  de  faire  ce  que  vous  voulez. 

C  A  L  L  I  X  E  N  E 

N'ayez  point  peur  de  moy;  pour  ce  qui  ne 
dépend  que  de  refréner  ma  langue  et  mes  pa- 
roles, ce  ne  fut  jamais  mon  humeur  de  parler 
beaucoup,  et  je  n'estime  pas  les  filles  bien 

sages  qui  ont  pins  de  babil  que  de  tacitur- 
nité.  Vous-mesme  tenez  mon  conseil  secret, 
et  n'estimez  pas  que  je  le  divulgue  à  autruy, 
d'autant  que  je  veux  que  celuv  qui  aura  l'ar- 
gent ne  soit  pas  cogneu  par  ce  moyen-là.  et 
qu'on  me  reproche  que  je  l'auray  acheté.  Par- 
lons seulement  de  gaigner  pays,  car  il  y  a  jà 
longtemps  que  je  suis  évadée  de  prison  :  pre- 
nons le  plus  proche  portt  pour  nous  y  embar- 
quer. 

Udula 

Je  ne  doubte  point  que  vous  ne  soyez  très- 
aise  de  voir  Monsieur  vostre  père  et  tous  vos 
parens  en  bref;  mais  je  m'asseure,  puisque 
vous  dittes  tant  de  bien  de  ce  jeune  Prince,, 
et  que  vous  l'aimez  tant,  que  vous  serez  plus 
joyeuse  de  le  voir  que  pas  un  autre  du  pays. 

C  A  L  L  I  X  E  NE 

Les  jours  me  seront  des  mois,  et  les  mois 
des  années,  jusques  à  ce  que  je  le  voye,  ou 
que  j'aye  nouvelles  certaines  de  luy. 

Udula 

Je  suis  d'avis  que  nous  nous  reposions  un 
peu  dans  ce  logis,  non  que  je  sois  lassé,  mais 
pour  l'amour  de  vous  seulement. 

Scène    V 

FRAXCI  ARQUE,   CALLIXKXK 

Franc i arque 

.Jamais  un  bon-heur  n'est  si  parfaictement 
accompli,  qu'il  n'y  ait  totisjonra  quelque  ai- 
greur meslée  panny  la  douceur  que  nous  y 
ressentons.  Toutes  choses  m'estoient  arrivées 
à  souhait  en  cette  guerre,  entreprise  contre  ce 
pirate,  qui  detenoit  ma  Callixene  misérable- 
ment prisonnière.  J'ay  pris  par  force  sonchas- 
teau,  qu'il  eetimoit  imprenable;  je  l'ay  faict 
mon  prisonnier  et  acquis  tous  ses  trésors  tres- 
riches  et  tres-opulens,  qui  sent  la  meilleure 
partie  du  butin  qu'il  a  faict  en  toute  sa  vie. 
Cela  neantmoins  ne  m'est  rien,  puisque  de- 
dans son  chasteau  je  n'ay  point  trouvé  Cal- 
lixene, pour  l'amour  de  laquelle  seule  j'ay 
entrepris  ceste  guerre  ;  et  m'ont  dict  qu'elle 
s'estoit  eschappée  dans  un  chariot  d'ozier, 
porté  de  seize  aigles,  ce  que  neantmoins  je 
ne  puis  croire.  Or,  quoy  qu'il  en  soit,  je  n'ay 
pas  occasion  de  regretter  que  je  n'aye  pas 
vengé  l'injure  de  sa  servitude,  car  j'ay  faict 
passer  par  le  fil  de  mon  espée  tout  ce  que  j'ay 
rencontré  dans  cette  forteresse  :  et  le  reste, 
comme  les  dames  et  jeunes  enfaus,  où  il  y 
avoit  plus  de  miséricorde,  je  les  ay  tous  faict 
amener  captifs.  Il  ne  m'est  donc  maintenant 
rien  demeuré   à  regretter  que  l'absence  de 

Callixene,  laquelle  je  ne  sçay  où  trouver  :  et 
toutefois,  puisqu'elle  est  délivrée  d'esclavage, 
il  me  semble  que  je  ne  doibs  point  cercher 
ailleurs  qu'es  environs  de  son  pays,  d'autant 
qu'il  est  à  présumer  que  si  la  vie  luy  est  res- 
tée, avec  la  liberté  qu'elle  a  recouverte,  son 
chemin  se  sera  plustost  adressé  vers  le  lieu 
de  sa  naissance  qu'ailleurs.  L'amitié  qu'elle 
porte  à  sa  mère,  dont  elle  aura  espéré  ressen- 
tir les  doux  embrassements,  luy  aura  faict 
désirer  la  revoir  plustost  que  toute  autre 
chose  :  car  possible  pendant  que  ce  vain  soucy 
de  son  amour  me  va  consommant  et  rongeant 
l'esprit,  elle  a  oublié  l'affection  qu'elle  me 
portoit,  et  le  vœu  que  je  lu}-  ay  faict  de  mes 
services.  Je  sçay  bien  que  s'il  n'y  avoit  que 
son  père  qui  l'incitast  à  retourner,  qu'elle  s'y 
rendroit  plus  paresseuse  :  car  de  vérité,  ce  sera 
rafreschir  toutes  ses  douleurs  quand  elle  se 
trouvera  devant,  pource  qu'il  est  cause  du  si- 
nistre et  infortuné  mal-Leur  qui  luy  est  ar- 
rivé. La  peine  que  j'ay  maintenant  à  suppor- 
ter pour  ne  sçavoir  où  elle  est,  m'est  beaucoup 
plus  griefve  que  la  fatigue  de  la  guerre;  et 
voy  bien  qu'il  faut  que  je  me  monstre  aussi 
patient  en  ceste  angoisse  comme  j'ay  faict 
paroistre  de  courage  dans  la  guerre  que  j'ay 
entreprise  pour  sa  liberté.  Plustost  je  tour- 
noyeray  le  globe  entier  du  monde  par  mes 
pas,  que  je  ne  la  trouve  ou  vive  ou  morte  :  et 
plustost  je  mourray  mille  fois,  que  je  ne  re- 
voye  Callixene,  qui  m'est  plus  chèrement 
précieuse  que  ma  propre  vie. 

(  '  \  L  L  I  X  I  M  I 

"  C'est  donc  en  vain  que  j'ay  eschappé  tant 
de  hazanls.  et  la  luit  une  s'est  voulu  à  bon 
escient  inonstrer  autant  uial-licureuse  envers 
inoy  comme  je  l'ay  esprouvée  inconstante. 
A  quoyme  sert  d'avoir  tant  évité  de  dangers, 
et  pourquoy  suis-je  encore  en  vie,  sinon  pour 
cognoistre  et  sentir  que  les  malheurs  me  re- 
doublent comme  les  ans?  Si  au  moins  j'eusse 
fini  ma  vie  parmy  ces  nations  barbares,  il 
m'eust  semblé  plus  doux  de  mourir  là  sans 
jouyr  de  la  présence  de  mon  tres-honoro 
Franciarque,  que  m'en  voir  frustrée  mainte- 
nant que  j'ay  la  liberté.  Mais  helas!  quelle 
liberté  ;  je  suis  certes  mille  fois  plus  captive 
qu'auparavant,  d'autant  qu'en  ma  misère  je 
ne  ressentois  mon  affliction,  sinon  au  com- 
mencement qu'elle  me  vint  ;  car  sitost  que  j'y 
fus  un  peu  accoustumée,  la  servitude  me  sem- 
bla mesmement  douce.  Que  ne  m'en  arrrive- 
il  donc  autant  en  mes  amours  comme  en 
mes  douleurs?  et  que  n'apprens-je  à  les 
oublier  aussi  tost  que  je  fis  ma  première 
et  naturelle  liberté?  Si  cela  se  faisoit,  je 
serois  exempte  de  ceste  passion  amoureuse, 
qui  me  retient  estroittement  captive  que  ne 
firent  oneques  tous  ces  corsaires  :  et  mainte- 
nant que  je  ne  dépens  d'aucun,  je  serois  à 
moy-mesme,  au  lieu  que  je  suis  tout  entière- 
ment la  captive  de  Franciarque. 

F  R  A  X  C I  A  R  Q  U  E 

Je  suis  fort  abusé  si  ce  n'est  icy  Callixene 
qui  vient  à  moy,  et  me  semble  qu'elle  me  re- 
cognoist  et  qu'elle  parle  de  moy  ;  d'autant 
que  si  j'ay  bien  entendu,  elle  m'a  nommé 
par  mon  nom. 

Callixene 

Qui  est  ce!uy  cy  qui  s'advance  si  fort  vers 
moy?  Il  semble  qu'il  ait  désir  de  parler  à 
moy.  Bon  Dieu,  que  je  serois  heureusement 
fortunée,  si  (comme  j'en  ay  quelque  opinion) 
ce  pouvoit  estre  Franciarque. 

F  RANCI  ARQUE 

Certes,  je  ne  suis  pas  trompé  en  mes  pen- 
sées, c'est  sans  doute  Callixene,  qui  est  en 
peine  de  savoir  de  mes  nouvelles. 

Callixene 

Pour  le  coup,  c'est  Franciarque  qui  vient  à 
moy. 

Franciarque 

G  que  le  ciel  me  rend  heureux,  de  vous 
avoir  rencontrée  si  bien  à  propos  ;  car  sans 
doute  (ma  chère  amie)  j'avois  pris  resolution 
de  m'absenter  de  ce  pays  pour  tracer  toutes 
les  régions  estrangeres,  afin  de  vous  trouver. 
0  ma  Callixene,  ô  mon  tout,  o  ma  vie,  que 

vous  me  ravissez  d'aise  par  vostre  présence  ! 
Keeognoissez  vostre  Franciaque  :  je  sais  eeluy 
qui  vous  ay  chérie  toute  ma  vie,  et  vous  estes 
celle  qui  tenez  ma  liberté  asservie  es  liens 
de  vos  bonnes  grâces.  D'où  sortez-vous  ainsi? 
Comment  avez-vous  bazardé  vostre  vie,  pour 
vous  sauver  de  dedans  ce  chastean,  que  pour 
l'amour  de  vous  seule  je  tenois  assiégé,  et 
lequel  j'ay  emporté  par  force,  espérant  que  je 
vous  rencontrerois,  et  que  dès  lors  je  jouïrois 
de  vostre  désirée  présence,  comme  je  fais? 

Callixene 

Vous  ne  dites  pas  mal  que  c'est  un  Lazard 
que  je  me  suis  retirée  de  la  captivité  en  la- 
quelle Phorbante  me  retenoit  :  car  qui  n'esti- 
meroit  périlleux  à  une  fille  de  se  faire  porter 
parmy  l'air  par  des  aigles,  et  avoir  l'assu- 
rance (comme  j'ay  eue)  de  conduire  des  ani- 
maux qui  m'estoient  inconneuz,  lorsque  j'a- 
vois  assez  affaire  d'entendre  à  moy-mesme, 
de  peur  que  je  ne  tombasse  entre  les  mains 
de  mes  ennemis?  Toutes  choses  m'estoient 
un  subject  de  crainte  ;  et  vous-mesme,  qui 
estiez  devant  ce  chasteau,  je  vous  tenois  pour 
mon  ennemy,  ne  sçachant  pas  qui  vous  es- 
tiez :  car  si  je  l'eusse  sçeu,  tant  de  choses 
précieuses  que  j'ay  abandonnées,  ne  fussent 
pas  demeurées  dans  les  mains  de  ce  corsaire, 
et  beaucoup  plus  faeilement  je  me  fusse  sau- 
vée dans  vostre  camp,  que  passer  tant  de  pé- 
rils que  j'ay  presque  encourus. 

Franciarque 

Le  principal  est  que  vous  soyez  parvenue 
heureusement  où  vous  desirez;  car  pour  le 
reste  de  tout  ce  qui  vous  appartenoit,  je  vous 
le  fourniray  en  peu  de  temps  si  vous  voulez  : 
d'autant  que  vous  devez  sçavoir  que  tout 
aussitost  que  j'eus  pris  ce  chasteau,  dans  le- 
quel vous  estiez  la  principale  chose  que  je 
recommanday,  sûr  que  tous  mes  soldats,  sur 
peine  de  la  vie,  n'eussent  en  aucune  façon  à 
vous  mefïaire,  ny  prendre  chose  qui  vous 
appartint  ;  or  est-il  que  ne  vous  ayant  point 
trouvée,  mais  seulement  plusieurs  besongnes 
qui  vous  appartenoient,  je  conjecturay  que 
l'on  avoit  attenté  à  vostre  personne.  C'est 
pourquoy  (pour  en  prendre  la  vengeance)  je 
fis  mourrir  tous  ceux  de  la  maison,  spéciale- 
ment le  corsaire  Pliorbante  ;  d'autant  que 
l'ayant  enquis  où  vous  estiez,  il  me  respondit 
qu'il  ne  sçavoit,  et  que  je  ne  vous  avois  pas 
baillée  en  garde  à  luy.  Ce  qui  m'irrita  encore 
plus,  c'est  que  personne  de  là  dedans  ne  sçeut 
me  dire  quel  moyen  vous  aviez  tenu  pour 
vous  eschapper  :  et  d'autant  que  les  femmes 
pleurantes  me  requirent  pardon,  au  nom  de 
l'amitié  que  je  vous  portois,  on  ne  leur  fit  au- 
cun tort,  et  tres-voîontiers  je  leur  pardonnay, 
et  les  donnay  en  garde  à  mes  gens,  qui  les  ont 
amenées  captives:  de  sorte  que  comme  elles  se 
sont  servies  de  vous,  il  vous  sera  loisible  de 
vous  servir  d'elles,  et  dès  à  présent  je  vous  en 
fais  un  présent,  si  vous  l'avez  agréable. 

0  A  L  LIS  I  N  B 

Voai  m'avez  tesmoigné  ea  cela  l'affection 

que  vous  me  portez,  et  beaucoup  plus  d'hon- 
neur que  je  n'en  ay  mérité  :  je  reçoy  tres-vo- 
lontiers  voetre  offre,  non  que  je  désire  que 
celle!  que  j'ay  eu  pour  maistresses,  soient  à 
présent  mes  servantes  ;  mais  au  contraire,  je 
désire  leur  rendre  la  liberté  première  en  la- 
quelle elles  sont  nées.  Quant  à  mes  beson- 
gnes,  ce  n'est  pas  la  valeur  dont  elles  peuvent 
estre  qui  me  les  faict  désirer,  mais  seulement 
pour  de  petites  singularitez  que  j'ay  parmy 
icelles,  dont  la  plus  grande  part  viennent  de 
ma  mère,  et  les  autres  de  vous-mesme,  ainsi 
que  vous  l'aurez  peu  recognoistre  si  vous  en 
avez  pris  la  peine. 

Franciarque 

Je  vous  asseure  sur  ma  foy,  que  je  n'ay  re- 
mué aucune  chose  de  leur  place  qui  fust  dans 
les  coffres,  et  que  le  tout  vous  sera  rendu 
avec  une  grande  partie  des  richesses  de  Phor- 
bante,  dont  je  vous  fais  par  mesme  moyen 
présent. 

C  A  L  L  IX  E  N  E 

Vous  vous  monstrez  beaucoup  libéral  en- 
vers moy,  qui  ne  suis,  ce  semble,  née  que 
pour  vous  donner  de  la  peine  et  du  travail. 

Franciarque 

Ce  n'est  pas  si  grande  libéralité  que  vous 
pensez,  car  pour  l'amour  que  je  vous  porte,  il 
me  semble  que  ce  n'est  point  aliéner  quand 
il  vous  donne  ;  mais  au  contraire,  si  vous  l'a- 
vez agréable,  il  est  temps  que  maintenant  je 
me  donne  moy-mesme  à  vous. 

Callixene 

Et  moy  qui  ne  désire  pas  de  demeurer  in- 
grate de  tant  de  courtoisie  dont  vous  me  vain- 
quez, je  me  donne  aussi  à  vous-mesme,  ainsi 
que  dès  le  berceau  ma  mère  m'a  consacrée 
pour  vous  ;  et  croyez  que  nul  autre  n'aura  part 
en  mon  amitié  à  vostre  préjudice.  Je  ne  désire 
pas  pourtant  faire  aucune  plus  ample  pro- 
messe, que  par  le  commandement  de  mon 
père. 

Franciarque 

Vous  arresterez-vous  encores  au  vouloir  de 
vostre  père,  veu  que  vous  sçavez  qu'il  ne  con- 
sentira que  très-difficilement  que  vous  soyez 
mienne,  et  qu'il  a  desjà  empesché  que  les 
promesses  entre  vous  et  moy  se  confirmas- 
sent par  l'alliance  que  je  recherche  avec 
vous  ?  Sçavez-vous  pas  qu'il  est  la  seule  cause 
de  vostre  captivité,  pour  vous  avoir  voulu  en- 
voyer en  pays  estranger  :  et  encores  qu'il  est, 
par  ce  moyen,  cause  de  la  mort  de  vostre 

mère,  qui  fust  encores  pleine  de  de  vie,  si 
elle  nous  eust  veuz  unis  ensemble  au  lien  de 
mariage.  Outre  cela,  je  croy  que  vous  pourrez 
facilement  obtenir  quelque  grâce  de  luy,  s'il 
s'agissoit  de  la  recerche  de  quelque  autre  que 
moy  ;  mais  pour  mon  particulier,  je  croy  qu'il 
n'y  consentira  point,  car  il  faut  que  vous  sça- 
chiez  qu'il  m'a  calomnié  devant  le  Roy,  et 
accusé  de  la  mort  de  vostre  mère,  seulement 
pour  vous  avoir  aymée. 

Callixese 

Mon  père  a  desjà  oublié  ceste  grande  affec- 
tion qu'il  portoit  à  ma  defïuncte  mère,  et  ne 
m'a  point  monstre  tant  d'inimitié  envers  vous 
comme  vous  pensez  qu'il  vous  en  porte  ;  mais 
quoy  que  s'en  soit,  il  ne  me  fera  pas  encores 
une  fois  courir  les  hazards  auxquels  il  m'a 
précipitée,  et  mourray  plustost  que  d'aimer 
jamais  autre  que  vous. 

Feanciarque 

Quel  conseil  me  donnerez -vous  donc  en  ceste 
affaire?  Serez-vous  d'avis  que  je  face  parler 
à  vostre  père  de  l'amitié  que  je  vous  port*, 
et  que  Ton  sente  de  luy  s'il  voudra  entendre 
à  nostre  mariage  ?  Je  f  eray  tout  ce  que  vous 
estimerez  pouvoir  acheminer  bientost  ceste  af- 
faire à  sa  perfection. 

Callixene 

Laissez-moi  gouverner  ceste  affaire  là,  je 
choisiray  le  temps  et  l'occasion  à  propos  pour 
lui  faire  entendre  vostre  volonté,  et  luy  de- 
clareray  moy-mesme,  que  jamais  autre  que 
vous  n'aura  puissance  sur  mon  cœur  pour  le 
posséder  par  amitié,  et  croy,  veu  le  récit  que 
je  luy  ay  faict,  et  que  je  luy  reitereray,  que 
c'est  vous  qui  m'avez  retirée  de  captivité, 
qu'il  ne  différera  point,  en  recognoissance  du 
bien  et  de  l'honneur  que  luy  et  moy  avons 
reçeu  de  vous,  d'accorder  et  condescendre  à 
Arostre  vouloir,  sans  plus  prendre  garde  à  tout 
ce  qui  s'est  passé. 

Franciarque 

c 

Faictes  donc  qu'en  brief,  après  tant  de  tra- 
vaux que  nous  avons  supportez  l'un  pour  l'a- 
mour de  l'autre,  nous  ressentions  ensemble- 
ment  quelque  douceur,  par  la  jouissance  de 
nos  désirs  :  et  si  vous  cognoissez  que  vostre 
père  soit  disposé  à  m'octroyer  la  demande 
que  je  luy  feray  faire  pour  vous  avoir  à  es- 
pouse,  ne  différez  point  à  me  le  faire  sçavoir  : 
et  choissez  souvent  les  occasions,  comme  je 
les  recercheray,  afin  que  nous  nous  parlions 
seul  à  seul  en  lieu  où  nous  ne  soyons  sçeus  de 
personne.  Retirons-nous  de  la  veue  de  ce 
peuple,  car  ceste  rencontre  icy  qui  s'est  faite 
inopinément,  n'est  pas  beaucoup  propre  à 
traicter  de  nostre  affaire  ;  il  faut  que  nous  en 

parlions  plus  particulièrement  :  et  deeircroie 
infiniment  que  l'occasion  se  presentast  que 
vostre  père  allast  ee  pourme&ei  aux  champs, 
et  qu'en  vostre  maison  je  puisse  librement 
vous  visiter. 

Callixe n  e 

Il  n'y  a  rien  que  le  temps  n'ameine  quand 
on  peut  avoir  patience  :  je  ne  suis  pas  d'avis 
que  nous  précipitions  rien  ;  reposez-vous  sur 
moy  de  tout,  et  excusez  si  je  suis  contrainte 
de  me  départir  de  vous. 

Franciarque 

Adieu  donc,  ma  chère  vie;  adieu,  ma  belle 
,âme  :  je  ne  suis  plus  en  moy,  vous  m'empor- 
tez avec  vous;  permettez  au  moins  que  je 
prenne  un  baiser  de  vostre  bouche,  pour  pre- 
mière recompense  de  tous  mes  travaux. 

Callixene 

Je  ne  vous  puis  refuser  une  chose  qui  coûte 
si  peu,  et  que  neantmoins  j'estime  de  très- 
grande  conséquence  ;  car  je  sçay  bien  que 
donner  un  baiser  indiscrètement,  c'est  à  demy 
engager  sa  pudicité  ;  mais  à  vous,  je  n'en  fais 
point  de  difficulté,  car  je  suis  tout  entière- 
ment vostre. 

Scène    TI 

FRANCIARQUE,   CALLIXENE 

F  R  A  X  C  I  A  R  Q  U  E 

Sera-ce  aux  hommes  que  j'auray  mainte- 
nant recours  pour  trouver  quelqu'un  qui  me 
console  en  la  presse  de  mes  ennuys,  puisque 
je  ne  puis  descouvrir  mes  conseils  à  personne, 
sans  divulguer  et  faire  paroistre  l'affection 
que  je  porte  à  Callixene,  que  j'ay  neantmoins 
jusques  à  présent  si  soigneusement  celée  ?  Il 
y  a  jà  trois  jours,  voire  trois  ans,  ce  me  sem- 
ble, que  je  ne  l'ay  veuë,  tant  le  temps  m'a 
semblé  long  depuis  que  j'ay  eu  parlé  à  elle, 
d'autant  qu'il  m'ennuye  que  je  ne  sçache  si 
elle  aura  porté  parolle  à  son  père  de  l'amitié 
que  je  luy  ay  vouée.  Je  desirerois  volontiers  la 
rencontrer  aussi  à  propos  comme  je  fis  der- 
nièrement ;  c'est  pourquoy  sans  cesse  je  vais, 
je  viens,  je  passe,  je  repasse,  j'attens,  je  con- 
sidère pour  essayer  à  la  trouver,  ou  quelqu'un 
du  logis  de  son  père,  qui  puisse  luy  redire  la 
misère  en  laquelle  je  suis  pour  l'amour  d'elle. 
J'ay  fait  tout  ce  que  j'ay  peu,  et  rien  ne 
m'est  arrivé  à  propos,  comme  si  le  ciel  s'estoit 
bandé  contre  moy  :  c'est  pourquoj-  je  reco- 
t;nois  que  possible  mes  offenses  sont  cause 
(comme  de  vray  ce  sont  elles  qui  empeschent 
que  je  ne  reçoy  point  les  grâces  de  mon  Dieu) 

que  mes  desseins  sYswmoiiissont  dans  mes 
mains  sitnst  que  j'en  pense  voii  l'exécution. 
Il  faut  donc  que  comme  publiquement  je  n'ay 
pas  eu  crainte  d'offenser  Su  Majesté,  qu'aussi 
je  luy  fasse  ma  prière  devant  un  chacun  au 
milieu  de  ses  saints  temples,  et  que  ma  con- 
version luy  soit  un  subject  de  m'exaucer. 

Ora  iso  n  (h  Fret  n  c  ia  rq  u  e . 

0  grand  Dieu  tout-puissant,  Dieu  que  mes 
pères  ont  adoré,  et  Dieu  que  j'adore  d'âme  et 
de  cœur,  avec  autant  d'humilité  et  d'affection 
qu'il  m'est  possible  :  purge  premièrement 
mon  intérieur  de  toutes  mauvaises  pensées, 
et  que  ton  Sainct-Esprit  y  face  son  taberna- 
cle, afin  que  je  ne  désire  point  chose  qui  soit 
contre  ta  volonté.  C'est  toy,  mon  Dieu,  qui  as 
ouvert  mes  lèvres  et  instruit  ma  langue  à 
parler,  quoyqu'en  sa  naissance  elle  fust 
muette  :  aussi  je  te  supplie  que  maintenant 
elle  ne  profère  rien  qu'à  ton  honneur  et  à  ta 
gloire.  Tu  nous  as  donné  nos  volontez  libres, 
et  souvent  abusans  de  ta  patience,  nous  vou- 
lons que  nos  désirs  et  affections  dépravées 
marchent  devant  les  tiennes,  et  qu'elles  em- 
portent le  dessus  au  préjudice  de  ce  que  tu 
ordonnes  et  détermines  par  ton  éternelle  pro- 
vidence. Mais  j'ay  considéré  en  moy-mesme 
qu'il  estoit  beaucoup  plus  raisonnable  que  ta 
volonté  marchast  la  première,  et  que  la  mienne 
la  suivist,  pour  s'y  accommoder  en  toutes 
choses.  Fay  donc,  Seigneur,  que  ce  que  tu 


152  LES    AMOUREUX    BRANDONS 

cognois  m'estre  utile,  advantageux  et  profi- 
table, m'arrivc  à  propos  au  temps  que  tu  l'as 
prédestiné,  et  si  mes  péchez  retardent  tes 
grâces  et  empeschent  que  tu  ne  respandes  tes 
libérales  faveurs  dessus  moy,  ne  regarde  point 
à  leur  enormité,  mais  et  plustost  à  ce  que  tu  as 
desjà  faict  pour  mo}'.  Si  tu  as  délibéré  de  me 
punir,  considère  que  j'ay  délibéré  de  me  cor- 
riger, et  ressouviens-toy  de  la  promesse  que 
tu  as  faite  aux  pécheurs  se  convertissans,  afin 
que  tu  le  mettes  en  usage  envers  moy.  Nos 
jours  sont  courts  et  briefs,  et  ce  que  tu  pro- 
poses de  nous,  estant  proposé  en  ton  éternité, 
nous  peut  arriver  aussi-tost,  et  nous  le  devons 
désirer,  si  c'est  nostre  bien  ;  et  si  c'est  nostre 
mal,  la  nature  nous  oblige  de  le  fuir  et  éviter 
autant  qu'il  nous  est  possible.  Il  est  néant  - 
moins  en  toy  de  rappeler  tes  jugements  ren- 
dus de  nous,  et  arrester  l'indignation  de  tes 
arrests,  quand  nous  délaissons  nos  meschan- 
cetez  qui  ont  attiré  ta  cholere.  Sera-ce  donc 
devant  toy  que  je  me  justifiera}*,  et  auquel  je 
declareray  mes  volontez,  veu  qu'elles  te  sont 
mieux  cogneuës  qu'à  moy-mesme  ?  et  me 
sera-il  permis  que  je  t'ouvre  mes  désirs  pour 
désirer  que  tu  les  accomplisses  ?  Il  ne  faut 
pas  que  devant  toy  nous  parlions  de  ces  folles 
amours  que  nos  passions  charnelles  entre- 
tiennent dans  nos  âmes;  mais  seulement  d'un 
amour  spirituel,  salutaire  et  divin.  Ces  allian- 
ces mondaines,  ces  nœuds  de  mariage,  ne  sont 
pas  des  subjects  propres  à  entretenir  ta  Ma- 
jesté ;  car   quoyque  tu    les    aies    ordonnez. 

voire  mesme  faiH  qu'ils  fussent  un  de  tes 
farcemens,  ce  neantnioiiiH  nous  ne  devons 
pas  les  désirer,  sinon  avec  toute  la  sobriété 
qu'il  est  possible,  afin  que  nous  ne  monstrions 
point  que  nous  voulons  quelque  chose  que  tu 
ne  veux  pas.  Aussi,  en  ceste  amitié  que  j'ay 
jusqu'à  ce  jourd'huy  tesmoignée  à  Callixene, 
je  proteste  que  je  n'y  suis  porté  que  d'une 
sincère  affection,  et  ce  me  semble  par  une 
certaine  prédestination  que  tu  en  as  faicte  : 
«Fautant  que  de  mon  jeune  aage  je  l'ay  tous- 
jours  chérie  et  aimée  tres-pudiquement.  Je 
ne  veux  donc  point,  mon  Dieu,  je  ne  veux 
point  te  supplier  que  tu  faces  ma  volonté, 
mais  comme  tu  m'as  appris,  je  veux  te  de- 
mander que  ta  volonté  s'accomplisse. 

(Fin  de  V oraison.) 

Il  me  semble,  certes,  que  maintenant  je  suis 
tout  consolé  en  ces  angoisses  qui  nagueres 
m'embrouilloient  l'esprit,  tant  je  trouve  doux 
le  contentement  que  l'on  reçoit  à  remettre 
l'événement  de  ses  pensées  et  désirs  à  la  vo- 
lonté seule  de  Dieu.  Car  que  ferois-je  autre 
chose  en  mon  mal,  sinon  le  mater  et  sur- 
monter par  les  armes  de  la  patience  ?  Le  cours 
des  choses  humaines  ne  va  pas  au  bransle  de 
nos  fantaisies  imaginaires;  elles  ont  un  autre 
moteur  et  un  principe  plus  solide  et  plus  ras- 
sis, auquel  il  faut  par  nécessité  que  nous-mes- 
mes,  qui  sommes  si  changeans  et  si  muables, 
nous  arrestions  et  accordions.  Si  c'est  la  vo- 

lonté  de  Dieu  (qui  dispose  toutes  choses 
comme  il  luy  plaist)  que  l'alliance  désirée  de 
moy  et  de  Callixene  se  parface  par  un  heu- 
reux mariage,  et  que  nos  amitiez  s'unissent 
et  resserrent  dans  le  sacré  lien  conjugal,  je 
suis  porté  à  cela,  et  rien  ne  m'arrivera  qui  ne 
me  retourne  à  bien.  Luy  seul  ameinera  toutes 
choses  à  leur  période,  et  Cassarole,  père  de 
Callixene,  qui  se  monstre  si  contraire  à  mon 
désir,  recerchera  de  soy-mesme  l'occasion  de 
m'allier  en  sa  maison.  Mais  seroit-ce  point 
icy  ma  chère  amie  qui  vient  à  moy  ?  Je  croy 
que  je  ne  me  trompe  pas  ;  car  bien  souvent 
dans  les  églises,  en  y  allant  et  venant,  les 
amoureux  rencontrent  leurs  maistresses. 

Callixene 

Je  ne  pouvois  pas  vous  rencontrer  en  lieu 
plus  à  propos  pour  vous  faire  entendre  les 
bonnes  nouvelles  que  j'ay  à  vous  dire,  que  de 
vous  rencontrer  icy,  où  sans  soupçon  je  puis 
parler  à  vous. 

Franciarque 

0  que  vous  me  resjouissez  desjà,  de  me  dire 
que  les  nouvelles  sont  bonnes  !  Achevez  en 
peu  de  paroles  à  me  les  descouvrir. 

Callixene 

Mon  cher  Franciarque,  j'ay  choisi  l'occa- 
sion fort  à  propos  pour  faire  entendre  à  mon 

perc  l'affection   que  do  tout  temps  je  vont 
avois  portée,  et  comme  «le  vostre  part  vous 
m'aviez  singulièrement  obligée  à  vous  aimer, 
pour  les  hazards  auxquels  en  ma  faveur  vous 
vous  estiez  exposé.  Que  dos  mon  jeune  aage, 
aussi-tost  que  j'avois  eu  cognoissance  de  moy» 
mesme,  je  vous  avois  cogneu  et  honoré  pour 
l'honneur  que  vous  me  portiez,  sans  y  estre 
poussée,  sinon  pour  vostre   vertu,  et  par  un 
certain  instinct  naturel,  dont  je  ne  pouvois 
recognoistre  autre  cause,  sinon  un  vœu  vo- 
lontaire que  ma  mère  fit  de  m'allier  à  vous 
par  mariage.  Ce  fut  l'occasion  que  s'enquerant 
plus  particulièrement  de  ce  vœu,  et  comme  il 
en  voulut  sçavoir  les  causes,  je  commençay  à 
luy  raconter  vostre  extraction,  et  oomme  nos 
mères  nous  avoient  de  leur  propre  instinct 
(avant  que  nous  eussions  le  jugement  de  nous 
cognoistre)  destinez  pour  rnary  et  femme.  Il 
prit  en  bonne  part  ce  que  je  luy  disois  ;  sous 
les  protestations  que  je  fis,  que  ce  n'estoit 
point  que  je  fusse  transportée  d'une  passion 
amoureuse,  ou  que  je  voulusse  préférer  ma 
volonté  à  la  sienne,  luy  réitérant  souvent  que 
je  n'aimois  rien  que  luy,  que  je  n'avois  en 
affection  sinon  ce  qu'il  affectionnoit,  et  qu'en 
tout  je  voulois  dépendre  de  luy,  ainsi  que  la 
nature  et  mon  devoir  m'y  obligeoient.  Tout 
cela  luy  a  tant  pieu,  et  mes  paroles  ont  telle- 
ment amoly  son  courage,   qu'il  me  dict  tout 
incontinent  que  jamais  il  ne   me  forceroit 
outre  ma  volonté,  puisque  pour  l'avoir  voulu 
faire  une  fois,  il  lui  en  avoit  si  mal  pris.  Que 

de  là  s'estoit  ensuivie  la  mort  de  ma  mère,  le 
hazard  de  perdre  tous  ses  biens  et  sa  réputa- 
tion, et  à  moy  de  perdre  ma  liberté,  mon  hon- 
neur et  ma  vie.  Que  j'advisasse  à  ce  que  je 
voulois  faire,  et  que  si  la  volonté  me  conti- 
nuoit,  qu'il  desiroit  qu'au  plustost  nostre 
mariage  s'accomplist,et  qu'à  cet  effet  il  estoit 
content  que  librement  vous  fréquentassiez  en 
nostre  maison. 

Franciarque 

0  mon  âme,  vous  me  remettez  la  vie  dans 
le  corps  !  Je  m'en  allois  de  jour  en  jour  mou- 
rant et  ne  pouvois  gueres  plus  longtemps  sub- 
sister, si  vous  ne  m'eussiez  rendu  ceste  réso- 
lution. Bon  Dieu  que  vous  me  donnez  de 
contentement,  que  vous  m'apportez  de  con- 
solation, que  vous  me  faictes  aise,  et  que 
vous  me  rendez  heureux  :  il  faut,  sans  plus 
différer,  que  pour  ceste  agréable  nouvelle  je 
vous  baise  une  bonne  fois. 

Callixene 

Ce  n'est  pas  tout  ;  j'ay  asseurance  de  mon 
père  que,  pour  vous  gratifier  davantage,  il 
désire  vous  faire  installer  en  sa  charge  de 
Lieutenant-general  pour  le  Roy,  et  passer  le 
reste  de  sa  vie  sans  se  plus  mesler  des  affaires 
mondaines  :  c'est  pourquoy,  pendant  qu'il  est 
en  ceste  volonté,  je  suis  d'avis  que  pour  faire 
que  les  choses  s'acheminent  à  une  heureuse 

tin,  et  qu'elles  marchent  comme  elles  doivent 
aller,  que  vous  faciès  parler  à  luy  par  un  de 
vos  amis.  Je  m'asseure  qu'il  ne  changera  pas 
de  volonté  pourtant  ;  mais  au  hazard,  vous 
devez  sonder  l'affaire;  car  en  tout  événement, 
il  doibt  recevoir  l'honneur  que  je  sois  deman- 
dée, d'autant  qu'il  sembleroit  estange,  si  après 
n'avoir  point  voulu  une  chose,  il  la  desiroit  à 
présent.  Faictes  donc  vostre  devoir,  et  pour 
mon  particulier,  j'acheveray  comme  j'ay  com- 
mencé, et  ne  feray  pas  semblant  d'avoir  parlé 
à  vous,  ny  vous  avoir  adverty  de  sa  volonté. 
Ne  faictes  point  paroistre  trop  tost  vostre  joye, 
car  aux  affaires  du  monde,  il  ne  faut  rien  tenir 
asseuré  que  ce  qu'on  voit  £ aict  et  accomply. 
Pour  mon  particulier,  les  afflictions  que  j'ay 
endurées  m'ont  appris  à  ne  me  point  eslever 
pour  la  joye  d'une  chose  à  venir,  d'autant 
qu'il  se  peut  faire  que  mille  choses  en  des- 
tourneront l'effet;ou  quand  elles  ne  le  destour- 
neront point,  les  circonstances  pourront  estre 
cause  que  nous  n'y  prendrons  nul  plaisir. 

Fbanciarque 

Ne  m'apprenez  point  ce  qui  est  de  mon 
devoir,  et  tenez  pour  certain  qu'il  ne  tiendra 
pas  à  moy  que  toutes  choses  ne  se  fassent 
pour  vostre  contentement  et  le  mien  :  main- 
tenez-moy  seulement  en  vostre  amitié;  j« 
m'en  vais  entendre  à  toute  l'affaire. 

Callixkne 

Je  vous  reverray  quand  il  vous  plaira  :  je 
ne  vous  dy  point  adieu. 

Franciarque 

Je  vous  jure  que  je  ne  puis  celer  ma  joye 
que  mal-aisement  :  j'en  suis  si  transporté,  que 
j'oubliois  à  vous  dire  adieu;  mais  en  tout  évé- 
nement, quand  on  veut  se  revoir  bien-tost,  il 
ne  faut  point  tant  de  cérémonie. 


Scène    VII 


Udula 

C'est  à  moy  d'estre  messager  et  entre- 
metteur de  bonnes  affaires  ;  depuis  que  j'ay 
eu  conduit  les  amours  de  Franciarque  et  de 
Callixene,  tout  leur  est  arrivé  à  bien  :  le  père 
de  Callixene,  qui  jusques  à  cejourd'huy 
n'avoit  point  voulu  consentir  à  ce  mariage,  est 
celuy  qui  maintenant  y  apporte  plus  d'affec- 
tion. Toutes  choses  sont  bien  d'accord  entre 
les  parties  :  Franciarque  aime  extrêmement 
Callixene,  et  Callixene  aime  encores  davan- 
tage Franciarque;  il  ne  se  peut  faire  que  d'un 
tel  mariage  il  ne  naisse  de  beaux  enfans,  si 
tant  est  que  le  contentement  et  la  joye  des 
parties  soit  (comme   l'on  dict)  cause  de  la 

beauté  et  du  bel  esprit  de  ceux  qui  Bont  pro- 
créez en  ces  Lr:iyis  humeurs.  Il  se  fera  aujour- 
d'hui une  grande  magnificence  par  la  ville 
pour  ce  nouveau  mariage,  car  chascun  a  em- 
ployé toute  son  industrie  pour  complaire  au 
gouverneur  qui  marie  sa  fille:  et  l'amitié  que 
chascun  porte  à  Franciarque  pour  sa  vertu,  a 
incité  un  chascun  de  luy  congratuler.  Les  rues 
sont  desjcà  de  part  et  d'autre  bordées  de  peu- 
ple, qui  désire  voir  passer  la  pompe  nuptiale 
qui  se  fera  ce  jourd'huy  :  si  vous  desirez  en 
avoir  le  plaisir,  attendez  icy  un  peu,  l'on  ha- 
bille l'espousée.  Je  n'ay  pas  le  loisir  de  vous 
en  dire  davantage,  car  je  suis  des  nopees,  et 
faut  que  je  me  prépare  pour  faire  quelque 
chose  de  nouveau,  que  vous  sçaurez  bien 
quand  vous  l'aurez  veu. 


mm* 


wmm^au^BÊmBmaÊrat^f(MhiM^¥*mcaLMP^t*>^cMJu\v^^*^f  »<wk  **<*•  »i  ■"*•-.*■•«.• 


I& 


«âlâiii^ 


M->> 


*J*SR 


XS#* 


